2014.–2020. gada plānošanas periods

Eiropas kohēzijas politikas uzraudzība un novērtēšana

Eiropas Sociālais fonds

Metodiskie norādījumi

**D pielikums. Praktiski norādījumi par datu vākšanu un validāciju**

2016. gada maijs

*(Pamatojoties uz Eiropas Sociālā fonda dokumenta “Metodiskie norādījumi par Eiropas kohēzijas politikas uzraudzību un novērtēšanu” 2015. gada jūnija versiju)*

|  |
| --- |
| *Šos norādījumus ir izstrādājis ESF Atbalsta centrs – uzņēmumu “Alphametrics Ltd.” (AK) un “Applica Sprl” (Beļģija) 2014. un 2015. gadā sniegts ārpakalpojums saskaņā ar līgumu, kas tika noslēgts ar Eiropas Komisiju.*  *Visi ar ziņošanu saistītie jautājumi ir adresējami atbildīgajām ģeogrāfiskajām nodaļām. Ja rodas jautājumi saistībā ar definīcijām vai šo norādījumu interpretāciju, kopiju nosūta Vērtēšanas un ietekmes izvērtēšanas vienībai (EMPL-G4-ESF-EPM@ec.europa.eu).* |

**Satura rādītājs**

[1. Ievads 5](#_Toc18572374)

[2. ESF uzraudzība 2014.–2020. gadam. Galvenās prasības 5](#_Toc18572375)

[2.1. Datu vākšana 6](#_Toc18572376)

[2.2. Datu uzglabāšana 7](#_Toc18572377)

[2.3. Rādītāju ziņošana 13](#_Toc18572378)

[2.4. Datu pārsūtīšana 15](#_Toc18572379)

[2.5. Datu kvalitāte 15](#_Toc18572380)

[3. Rādītāji un ziņošana 16](#_Toc18572381)

[3.1. Rādītāju pārskats 16](#_Toc18572382)

[3.2. Ziņošanas grafiks 18](#_Toc18572383)

[3.3. Rādītāji kā periodiskas uzraudzības rīks 18](#_Toc18572384)

[4. Praktiski norādījumi attiecībā uz galvenajiem jautājumiem 19](#_Toc18572385)

[4.1. Dalībnieki un dalības ieraksti – daži pamatnoteikumi 19](#_Toc18572386)

[4.2. Organizācijas un projekti 28](#_Toc18572387)

[4.3. Uzskaites vienība – darbības 30](#_Toc18572388)

[4.4. Datu vākšana – tieša saskare ar dalībniekiem 31](#_Toc18572389)

[4.5. Datu vākšana – reģistru izmantošana 33](#_Toc18572390)

[4.6. Reprezentatīva izlase 35](#_Toc18572391)

[4.7. Apkopošanas procedūras 39](#_Toc18572392)

[4.8. Retrospektīva datu atjaunināšana un korekcija 39](#_Toc18572393)

[4.9. Datu validācija 41](#_Toc18572394)

[5. Praktiski norādījumi par datu vākšanu un rādītāju reģistrēšanu 48](#_Toc18572395)

[5.1. Dalībnieku mikrodatu vākšanas grafiks 48](#_Toc18572396)

[5.2. Dzimums 50](#_Toc18572397)

[5.3. Darba tirgus situācija 51](#_Toc18572398)

[5.4. Vecums 59](#_Toc18572399)

[5.5. Izglītība un apmācība 61](#_Toc18572400)

[5.6. Nelabvēlīga situācija 67](#_Toc18572401)

[5.7. Pastāvīga dzīvesvieta 78](#_Toc18572402)

[5.8. Dati, kas attiecas uz organizācijām 80](#_Toc18572403)

[5.9. Tehniskā palīdzība 87](#_Toc18572404)

[5.10. JNI atbalstītās darbības – konkrēti JNI rādītāji 89](#_Toc18572405)

[6. Pielikums 98](#_Toc18572406)

[6.1. ESF uzraudzības organizēšana 98](#_Toc18572407)

[6.2. Terminu glosārijs 99](#_Toc18572408)

[**Galvenās 2016. gada maija atjauninājuma izmaiņas 102**](#_Toc18572409)

***Tabulu saraksts***

1. tabula. Dati, kas ir jāreģistrē un jāuzglabā datorizētā veidā uzraudzības sistēmā par katru darbību saskaņā ar Deleģētās regulas (ES) Nr. 480/2014 III pielikumu 7

2. tabula. Mikrodatu izvietošanas salīdzinošā tabula 12

3. tabula. Nepieciešamais sadalījums atkarībā no finansējuma avota 39

4. tabula. Validācijas pārbaudes dalības ierakstu līmenī – pilnīguma pārbaudes 42

5. tabula. Validācijas pārbaudes dalības ierakstu līmenī – iekšēja saskanība (kopējie rādītāji) 44

6. tabula. Validācijas pārbaudes dalības ierakstu līmenī – iekšējā saskanība (JNI rādītāji) 45

7. tabula. Validācijas pārbaudes apkopojuma līmenī – kopējo iznākuma radītāju vērtības (dalībnieki) 46

8. tabula. Validācijas pārbaudes apkopojuma līmenī – kopējo iznākuma rādītāju vērtību summa (dalībnieki) 47

9. tabula. Validācijas pārbaudes apkopojuma līmenī – kopējie iznākuma rādītāji (organizācijas) 47

10. tabula. Validācijas pārbaudes apkopojuma līmenī – kopējie tūlītējo rezultātu rādītāji 48

11. tabula. Validācijas pārbaudes apkopojuma līmenī – ķopējie ilgtermiņa rezultātu rādītāji 48

12. tabula. Kā noteikt dalībnieku darba tirgus situāciju 51

13. tabula. Darba tirgus situācijas izmaiņas un statuss pirms/pēc dalības 55

14. tabula. Ar mājsaimniecības stāvokli saistītie rādītāji 69

***Attēlu saraksts***

1. attēls. Mikrodatu vākšanas grafika kopsavilkums 50

2. attēls. Izglītības/apmācības statusa reģistrēšana, uzsākot darbības 65

3. attēls. Dalībnieki, kas pārceļas uz citu pastāvīgo dzīvesvietu 80

***Piemēru saraksts***

1. piemērs. Ziņojums par daļēji īstenotām darbībām 14

2. piemērs. Ziņojums tikai par pilnībā īstenotām darbībām 14

3. piemērs. Personas, kas gūst labumu netieši, nav dalībnieki 19

4. piemērs. Dalībnieku uzskaite, pamatojoties uz darbības mērķiem 19

5. piemērs. Veiktspējas paaugstināšanas pasākumi, kas vērsti uz fiziskām personām 20

6. piemērs. Veiktspējas paaugstināšanas pasākumi, kas vērsti uz organizācijām (I) – īstenošanas/uzlabošanas procesi 21

7. piemērs. Veiktspējas paaugstināšanas pasākumi, kas vērsti uz organizācijām (II) – organizatoriskas un strukturālas izmaiņas 21

8. piemērs. Veiktspējas paaugstināšanas pasākumi, kas vērsti uz organizācijām (III) – resursu ieguldījums 21

9. piemērs. Darbības minimālie sliekšņi 22

10. piemērs. Regulāra dalība 24

11. piemērs. Regulāra dalība ar izstāšanos pirms laika 24

12. piemērs. Dalība vairākos projektos vienas darbības ietvaros 24

13. piemērs. Izstāšanās un atgriešanās tajā pašā darbībā 26

14. piemērs. Dalība vairākās darbībās, kad pasākums ir nepārtraukts 27

15. piemērs. Dalība turpinās pēc darbības beigām 27

16. piemērs. Tiešais un netiešais atbalsts MVU 29

17. piemērs. Ilgtermiņa rezultātu rādītāji – sešus mēnešus pēc dalības beigām 49

18. piemērs. Dalībnieks, kas studē 53

19. piemērs. Sezonāls strādnieks 54

20. piemērs. Fiziska persona, kas atbalsta ģimenes uzņēmumu 54

21. piemērs. Aprūpes pienākumi 54

22. piemērs. Darba tirgus statuss dalībniekiem, kas sasnieguši pensijas vecumu 55

23. piemērs. Bezdarbnieks/neaktīvs dalībnieks pēc intervences pasākuma iegūst darbu 56

24. piemērs. Nodarbinātais dalībnieks, kas pēc dalības beigām iegūst jaunu darbu 57

25. piemērs. Nodarbināts dalībnieks, kas izveido savu uzņēmumu 57

26. piemērs. Neaktīvs dalībnieks, kas iegūst darbu un pēc tam saņem paaugstinājumu 58

27. piemērs. Sākotnējā saziņa ar dalībnieku pirms darbības uzsākšanas 60

28. piemērs. Vecumu grupas maiņa darbības laikā 60

29. piemērs. Vecumu grupas maiņa 6 mēnešu posmā pēc darbības izbeigšanas 60

30. piemērs. Dalībnieki ar nepabeigtu kvalifikāciju 62

31. piemērs. Studijas, kas pabeigtas izcelsmes valstī 63

32. piemērs. Kvalifikācija iegūta pirms izstāšanās no darbības datuma 64

33. piemērs. Dalībnieks pēc aiziešanas iesaistījās citā izglītības/apmācības programmā 65

34. piemērs. Dalībnieks ir iesaistījies ESF finansētā izglītībā/apmācībā 66

35. piemērs. Vientuļais vecāks bezdarbnieks 71

36. piemērs. Īslaicīgas mājsaimniecības locekļi 71

37. piemērs. Migrants, kas iegūst pilsonību 74

38. piemērs. Emigrantu bērni, kas atgriežas savā izcelsmes valstī 74

39. piemērs. Minoritātes statuss dalībniekiem, kas piedalās konkrēti romiem paredzētās darbībās 74

40. piemērs. Kumulatīva nelabvēlīga situācija – minoritāte bez pamatizglītības 76

41. piemērs. Kumulatīva nelabvēlīga situācija – vientuļais vecāks, kas ir bijušais likumpārkāpējs 76

42. piemērs. Kā uzskaitīt projektus, kuru īstenošanā iesaistītas NVO/sociālie partneri 82

43. piemērs. Pašvaldības vadītāju un publisko dienestu vadītāju veiktspējas paaugstināšana 83

44. piemērs. MVU, kas (pilnībā vai daļēji) īsteno darbību, nesaņemot no tās atbalstu 85

45. piemērs. MVU saņem atbalstu no projekta, to neīstenojot 85

46. piemērs. MVU, kas saņem atbalstu no vairākiem projektiem 86

47. piemērs. NVO sniedz vadībzinības mācības sievietēm 86

48. piemērs. Sieviešu uzņēmējdarbības veicināšanas projekts 87

49. piemērs. Pašvaldības policijas darbinieku apmācība 88

50. piemērs. Saziņas materiālu rediģēšana un publicēšana 89

51. piemērs. Ieinteresēto personu konference 89

52. piemērs. Piedāvājums noraidīts, dalībnieks turpina JNI darbību 93

53. piemērs. Intervences pasākuma pabeigšana 93

54. piemērs. Dalībnieks pamet intervences pasākumu, lai sāktu strādāt 93

55. piemērs. Turpmākas izglītības piedāvājums, kas sākas pēc 4 nedēļām pēc izstāšanās datuma 94

56. piemērs. Dalībnieki, kas piedalās divās atsevišķās JNI darbībās 94

57. piemērs. Atbalsts darba meklētājiem un prakse kā vienas darbības sastāvdaļa 95

58. piemērs. Atbalsts darba meklētājiem un prakse kā vienas darbības sastāvdaļa, saņemot piedāvājumu no ārēja avota 96

# 1. Ievads

Kopīgo noteikumu regulā (KNR) un Regulā par Eiropas Sociālo fondu (ESF) 2014.–2020. gada plānošanas periodam (attiecīgi Regula Nr. 1303/2013 un Nr. 1304/2013) ir noteiktas prasības ESF darbību uzraudzībai un dalībvalstu ziņošanai par sasniegto. Šie metodiskie norādījumi ir viens no atbalsta elementiem, ko piedāvā Eiropas Komisija dalībvalstīm un attiecīgajām iesaistītajām pusēm un kura mērķis ir nodrošināt normatīvo prasību saskanīgu un efektīvu īstenošanu. Konkrētāk – šā dokumenta mērķis ir sniegt praktiskus norādījumus par to, kā interpretēt definīcijas un ziņojumu sniegšanas prasības attiecībā uz iznākuma un rezultātu rādītājiem, iespēju robežās sniedzot praktiskus piemērus. Šos “praktiskos norādījumus” ir sagatavojis ESF Atbalsta centrs (sk. turpmāk), un tie ir uzskatāmi par papildinājumu EK Metodiskajiem norādījumiem par uzraudzību un novērtēšanu, kuros sniegti regulu prasību skaidrojumi.

|  |
| --- |
| Šajos praktiskajos norādījumos ir noteiktas minimālās prasības, kas jāizpilda, lai ikviena uzraudzības sistēma varētu spēt veikt regulās prasītos uzdevumus. Tie nekādā veidā neparedz noteikt uzraudzības sistēmu konstrukciju – tas paliek dalībvalstu ziņā. |

**Piezīme.** Šajā dokumentā sniegtajos norādījumos nav ietverti finanšu dati.

Sniegtie padomi ir paredzēti lietošanai iestādēm un organizācijām, kas ir iesaistītas visos uzraudzības procesa posmos, sākot no tām, kas iesaistītas primārajā datu vākšanas un apstrādes posmā (atbalsta saņēmēji un organizācijas, kas atbild par atsevišķu projektu īstenošanu), līdz pat sadarbības iestādēm, kas nodrošina datu plūsmu, un vadošajām iestādēm (VI), kas atbild par galīgo datu sagatavošanu un to nosūtīšanu Komisijai, izmantojot SFC2014 (sk. pielikumu, kurā sniegta plašāka informācija par uzraudzības posmiem).

Praktiskie norādījumi ir sakārtoti šādi:

* īss pārskats par galvenajām prasībām, kas jāievēro saistībā ar ESF uzraudzību 2014.–2020. gadā, kopējie rādītāji un ziņojumu sniegšanas grafiks;
* praktiski norādījumi par to, kā risināt galvenos pārskatā identificētos jautājumus, tostarp pamatnoteikumi rīcībai ar dalībniekiem un dalībnieku ierakstiem, kā nodrošināt reprezentatīvu izlasi, kā apkopot datus un kā tos validēt (dalībnieka ierakstu līmenī un apkopotu datu līmenī);
* mikrodatu vākšanas grafiks (kādi dati un kad ir jāvāc) un vairāki piemēri, kas parāda, kā praktiski piemērot katra mainīgā lieluma (piemēram, dzimums, vecums, iegūtais izglītības līmenis utt.) definīcijas;
* visbeidzot – pielikumā ir sniegts validācijas pārbaužu saraksts, ESF uzraudzības organizēšanas diagramma, galveno izmantoto terminu glosārijs un rādītāju mainīgo lielumu oficiālās definīcijas un atsauces.

# 2. ESF uzraudzība 2014.–2020. gadam. Galvenās prasības

ESF 2014.–2020. gada plānošanas perioda uzraudzību veic, izmantojot vairākus **kopējos rādītājus**, kas ir uzskaitīti ESF regulas (1304/2013) I pielikumā. Šīs pašas regulas II pielikumā ir noteikts vēl viens rādītāju kopums darbībām, kas saistītas ar jaunatnes nodarbinātības iniciatīvu (JNI). **JNI rādītāji** ir jāsniedz papildus kopējiem rādītājiem. Visbeidzot – dalībvalstis var noteikt savus **programmas specifiskos rādītājus**, lai uzraudzītu programmu ietekmi saistībā ar konkrētiem to mērķiem, taču tie nav obligāti.

Abās regulās ir sniegti vairāki aspekti saistībā ar datu vākšanu, datu uzglabāšanu, rādītāju ziņošanu, datu sūtīšanu un datu kvalitāti. Tie ir sniegti turpmākā izklāstā.

## 2.1. Datu vākšana

**2.1.1. Personas dati**

Regulās prasīts, ka dalībvalstīm ir **jāvāc un jāuzglabā** detalizēti dati par katru dalībnieku (tas ir, par katru fizisku personu, kas tieši gūst labumu no ESF atbalsta), lai gan nav noteiktas konkrētas prasības, kā vai kādā līmenī šī informācija jāuztur (sk. ierāmējumu mikrodatu uzglabāšana).

Vācamie dati ir dažādi personas dati (dzimums, vecums, darba statuss, izglītības līmenis utt.), tostarp daži mainīgie lielumi, kas tiek uzskatīti par personas datu īpašām kategorijām Direktīvas 95/46 par personu aizsardzību attiecībā uz personas datu apstrādi un šādu datu brīvu apriti[[1]](#footnote-1) 8. panta nozīmē, kas turpmāk minēti kā “sensitīvi” dati (proti, dati, kas attiecas uz invaliditāti, migranta vai minoritātes statusu un/vai citām nelabvēlīgām situācijām).

**2.1.2. Datu aizsardzība**

Personas datu vākšana un apstrāde tiek kontrolēta saskaņā ar ES un valsts tiesību aktiem. Visiem datiem, kas tiek vākti (tostarp sensitīvajiem datiem), ir jāatbilst Direktīvas 95/46 prasībām. Saskaņā ar šīs direktīvas 6. pantu ESF regula sniedz dalībvalstīm juridisko pamatu, lai attaisnotu personas datu vākšanu un apstrādi ESF finansēto darbību uzraudzības un ziņošanas nolūkos. Tas nozīmē, ka visi personas mainīgie dati, kas nepieciešami kopējo rādītāju iegūšanai, jāvāc par visiem dalībniekiem.

Vienīgais gadījums, kad ar zināmiem nosacījumiem dati var būt nepilnīgi, ir attiecībā uz rādītājiem, kas ietver tādus mainīgos lielumus, kurus uzskata par sensitīviem saskaņā ar minētās direktīvas 8. pantu. Ir jāsaglabā dokumentāri pierādījumi, kas apliecina, ka tika mēģināts ievākt informāciju (sk. 4.9.1. sadaļu).

**2.1.3. Reprezentatīva izlase**

Dati ilgtermiņa rezultātu rādītāju iegūšanai, tostarp JNI dati, attiecas uz dalībnieku situāciju sešus mēnešus pēc aiziešanas no darbības, kad viņi, visticamāk, vairs nav tiešā saskarē ar atbalsta saņēmēju. Dati šo rādītāju iegūšanai, kā arī iznākuma rādītāji par bezpajumtniecību un personām, kas dzīvo lauku apvidos, nav nepieciešami par visiem dalībniekiem, bet gan par dalībnieku reprezentatīvo izlasi katrā ieguldījumu prioritātē (lai arī dalībvalstis var izvēlēties iekļaut visus dalībniekus). Sīkākus norādījumus sk. 4.6. sadaļā.

## 2.2. Datu uzglabāšana

**2.2.1. Datorizēta sistēma**

Saskaņā ar KNR 125. panta 2. punkta d) un e) apakšpunktu vadošajai iestādei ir jāizveido datorizēta sistēma, kurā reģistrē un uzglabā datus par katru darbību, kurai nepieciešama uzraudzība, novērtēšana, finanšu vadība, verifikācija un revīzija, tostarp, ja nepieciešams, datus par atsevišķiem darbību dalībniekiem, un jānodrošina, ka attiecīgie dati tiek vākti un uzglabāti šajā sistēmā. Šie punkti ir atkārtoti norādīti KNR XIII pielikumā kā viens no vadošās iestādes iecelšanas nosacījumiem.

Deleģētās regulas (ES) Nr. 480/2014[[2]](#footnote-2) III pielikumā ir uzskaitīti 113 lauki, kas ir to datu uzskaitījums, kuri vadošai iestādei būtu jāuzglabā par katru darbību un kuriem var piemērot revīziju. Visus datus par katru darbību uzraudzības sistēmā reģistrē un uzglabā datorizētā veidā.

Saskaņā ar Deleģētās regulas Nr. 480/2014 32. punktu dati ir jāreģistrē un jāuzglabā datorizētā veidā no 2014. gada 1. decembra, izņemot turpmāk minētos laukus, attiecībā uz kuriem piemērošanas datums ir 2015. gada 1. jūlijs:

* 23.–40. lauka kods (dati par intervences kategorijām, dati par rādītājiem);
* 71.–78. lauka kods (dati par summām, kas atgūtas no atbalsta saņēmēja);
* 91.–105. lauka kods (dati par pārskatiem, kas iesniegti Komisijai saskaņā ar KNR 138. pantu).

31.–40. lauka kods attiecas uz datiem par rādītājiem. Norādījumi saistībā ar ESF darbībām katrā no šiem laukiem ir sniegti 1. tabulā.

Katra vadošā iestāde pati nosaka, kādā veidā nepieciešamie dati tiek vākti, uzglabāti un apstrādāti. Piemēram, datus var neturēt vienā datubāzē, bet sadalīt pa vairākām datubāzēm. Svarīgi ir tas, ka vadošai iestādei ir spēja salikt datus kopā, izmantojot datorizētas metodes, lai sagatavotu prasītās galīgās vērtības, tostarp prasītos kopsavilkuma rādītājus un sadalītos rādītājus, un tā var parādīt (revīzijas nolūkos), kā šīs galīgas vērtības ir iegūtas.

-> Ieteicams pārbaudīt, vai par katru darbību ir veikti ieraksti visos laukos, un arī noteikt, kur tie tiek uzglabāti uzraudzības sistēmā (un/vai kā no esošajiem datu elementiem var iegūt informāciju).

**1. tabula. Dati, kas ir jāreģistrē un jāuzglabā datorizētā veidā uzraudzības sistēmā par katru darbību saskaņā ar Deleģētās regulas (ES) Nr. 480/2014 III pielikumu**

|  |  |
| --- | --- |
| **Lauks** | **Ieteikums** |
| 31. lauks. Nosaukums un unikālais identifikators katram no kopējiem vai katras programmas specifiskajiem iznākuma rādītājiem, kas ir būtiski darbībai, vai, ja nepieciešams saskaņā ar konkrētu fondu noteikumiem, nosaukums un unikālais identifikators katram no kopējiem iznākuma rādītājiem dalījumā pēc dalībnieku dzimuma. | Šeit norāda nosaukumu un unikālo identifikatoru visiem attiecīgajiem ESF regulas I pielikumā uzskaitītajiem kopējiem iznākuma rādītājiem ESF investīcijām, kā arī nosaukumu un unikālo identifikatoru attiecīgajā darbības programmā uzskaitītajiem programmas specifiskajiem iznākuma rādītājiem (t. i., tiem attiecīgajiem rādītājiem, kuri uzskaitīti saskaņā ar ieguldījumu prioritāti, pamatojoties uz kuru darbībai tiek sniegts atbalsts). Ja darbība atbalsta dalībniekus, būtiski ir visi kopējie iznākuma rādītāji par dalībniekiem.  Visiem kopējiem iznākuma rādītājiem nosaukums un unikālais identifikators jau ir sniegts SFC2014 sistēmā. Darbības programmas 5. tabulā “Iznākuma rādītāji” kopējos iznākuma rādītājus var atlasīt no nolaižamā saraksta. Savukārt programmas specifiskajiem iznākuma rādītājiem jāpiešķir nosaukums un unikālais identifikators (ID), kam ideālā gadījumā jābūt tādam pašam kā darbības programmas 5. tabulā norādītajam. |
| 32. lauks. Katra iznākuma rādītāja mērvienība. | Rādītāja mērvienība, kā norādīts darbības programmas 5. tabulā (piemēram, dalībnieku skaits, stundu skaits utt.). Jāatzīmē, ka iznākuma rādītāju dati (kopējie rādītāji un programmas specifiskie rādītāji) vienmēr jāizsaka absolūtos skaitļos. |
| 33. lauks. Iznākuma rādītāja mērķvērtība, ja nepieciešams, dalījumā pēc dzimuma | Iznākuma rādītāja mērķvērtības darbības līmenī, ja nepieciešams, saskaņā ar intervences loģiku. |
| 34. lauks. Katra iznākuma rādītāja sasnieguma līmenis katrā kalendārajā gadā, ja nepieciešams, dalījumā pēc dzimuma | Katra kopējā vai programmas specifiskā iznākuma rādītāja vērtības darbības līmenī kalendārajam gadam[[3]](#footnote-3). Rādītājiem par dalībniekiem datus sniedz dalījumā pēc dzimuma. Ikgadējās vērtības, kas izteiktas absolūtos skaitļos, ieteicams saglabāt, lai atvieglotu kumulatīvo vērtību un apkopoto datu aprēķināšanu IP līmenī. |
| 35. lauks. Nosaukums un unikālais identifikators katram no kopējiem un katras programmas specifiskajiem rezultātu rādītājiem, kas ir būtiski darbībai, vai, ja nepieciešams saskaņā ar konkrētu fondu noteikumiem, nosaukums un unikālais identifikators katram no kopējiem rezultātu rādītājiem dalījumā pēc dzimuma | Šeit norāda nosaukumu un unikālo identifikatoru visiem attiecīgajiem ESF regulas I pielikumā (un, ja atbilstīgi, II pielikumā) uzskaitītajiem kopējiem rezultātu rādītājiem ESF investīcijām, kā arī nosaukumu un unikālo identifikatoru attiecīgās darbības programmā uzskaitītajiem programmas specifiskajiem rezultātu rādītājiem (t. i., tiem rādītājiem, kuri uzskaitīti saskaņā ar ieguldījumu prioritāti, pamatojoties uz kuru darbībai tiek sniegts atbalsts). Gadījumā, ja darbība sniedz atbalstu dalībniekiem, būtiski ir visi kopējie rezultātu rādītāji (izņemot tos, attiecībā uz kuriem darbībā netiek ietverta atsauces populācija). Attiecībā uz kopējiem rādītājiem, kas nav būtiski vai par kuriem rezultāts vēl nav paziņots, ieraksta lauku neatstāj tukšu, bet tajā norāda, saglabā un iesniedz nulles vērtību.  Visiem kopējiem (un JNI) rezultātu rādītājiem nosaukums un unikālais identifikators jau ir sniegts SFC2014 sistēmā. Darbības programmas 4. tabulā attiecībā uz rezultāta rādītājiem kopējos un JNI rezultātu rādītājus var atlasīt no nolaižamā saraksta. Savukārt programmas specifiskajiem rezultātu rādītājiem jāpiešķir nosaukums un unikālais identifikators (ID), kam ideālā gadījumā jābūt tādam pašam kā darbības programmas 4. tabulā norādītajam. |
| 36. lauks. Katra rezultātu rādītāja mērvienība | Rādītāja mērvienība, kā norādīts darbības programmas 4. tabulā (piemēram, dalībnieku skaits, attiecība, %). |
| 37. lauks. Sākotnējā vērtība katram sniegtajam rezultātu rādītājam | Neattiecas uz ESF. |
| 38. lauks. Katra sniegtā rezultātu rādītāja mērķvērtība, ja nepieciešams, dalījumā pēc dzimuma | Rezultātu rādītāja mērķvērtības darbības līmenī, ja nepieciešams, saskaņā ar intervences loģiku. |
| 39. lauks. Katra rezultāta mērķvērtības un sākotnējās vērtības mērvienība | Mērķvērtības un attiecīgās sākotnējās vērtības mērvienība, kā norādīts darbības programmas 4. tabulā (piemēram, dalībnieku skaits, attiecība, %). |
| 40. lauks. Katra rezultātu rādītāja sasnieguma līmenis katrā kalendārajā gadā, ja nepieciešams, dalījumā pēc dzimuma | Katra kopējā vai programmas specifiskā rezultātu rādītāja vērtības darbības līmenī kalendārajam gadam[[4]](#footnote-4). Visiem rādītājiem par dalībniekiem datus sniedz dalījumā pēc dzimuma. Ikgadējās vērtības, kas izteiktas absolūtos skaitļos, ieteicams saglabāt, lai atvieglotu kumulatīvo vērtību (kas izteiktas absolūtos skaitļos vai procentos) un apkopoto datu aprēķināšanu ieguldījumu prioritātes līmenī. |

**Piezīmes par 33. un 38. lauku.** Prasības, kas noteiktas šiem datu laukiem darbības līmenī, neietver pienākumu noteikt **mērķvērtības darbības līmenī** visiem rādītājiem, kas attiecas uz darbību. Vadošās iestādes, ja atbilstīgi, var noteikt mērķvērtības saskaņā ar intervences loģiku, taču tiek gaidīts, ka mērķvērtības darbības līmenī tiks noteiktas rādītājiem, attiecībā uz kuriem mērķvērtības tika noteiktas darbības programmā (tas ir, ieguldījumu prioritātes līmenī). Mērķvērtības un sākotnējās vērtības (ja nepieciešams) var sniegt dalījumā pēc dzimuma, taču tā nav prasība, un šīs vērtības var izteikt arī kā kopsummu.

**2.2.2. Dalībnieku ierakstu uzglabāšanas prasības**

Atsevišķu dalībnieku ieraksti ir jāuzglabā tā, lai dalībvalsts varētu veikt uzdevumus, kas tai juridiski jāveic, tas ir, datus reģistrē un uzglabā tā, lai vadošās iestādes varētu izpildīt uzdevumus, kas saistīti ar uzraudzību un novērtēšanu atbilstīgi prasībām, kuras izklāstītas KNR 56. pantā un ESF regulas 5. un 19. pantā, kā arī I un II pielikumā. Tāpēc attiecībā uz visiem dalībniekiem jāieraksta vismaz šādi dati – darbības identifikators (t. i., nosaukums vai unikālais identifikators katrai darbībai, kas ļauj sasaistīt dalībnieku ar konkrēto darbību), noteikta veida unikālais personas identifikators, kas ļauj izsekot dalībnieku un ar viņu atkārtoti sazināties (gadījumā, ja persona tiek izraudzīta reprezentatīvai izlasei), un darbības sākšanas un beigšanas datums. Papildus tam dalībnieka pierakstos jāietver rādītājiem nepieciešamo visu mainīgo lielumu vērtības tādā formātā, kas ļauj efektīvi vērtēt datu pilnīgumu (sk. arī 4.1.4. sadaļu). Dalības ierakstus var uzglabāt vienā datubāzē vai sadalīt vairākās datubāzēs, kuras var sasaistīt, izmantojot personas identifikatoru (sk. ierāmējumu turpmāk).

|  |
| --- |
| ***Mikrodatu uzglabāšana – datu formāts un pilnīguma vērtējums***  Tiek prasīts, lai attiecībā uz dalībniekiem visi personas datu nesensitīvo mainīgo lielumu ieraksti ir pilnīgi (sk. 4.9.1. sadaļu). Tas nozīmē, ka validācijas procedūrās attiecībā uz katru mainīgo lielumu jāspēj nošķirt, ir vai nav ierakstīta nepieciešamā informācija, proti, ir jāspēj nošķirt nerespondences gadījumus (kad dati tiek ievākti tieši no dalībniekiem) vai datu nepieejamību (kad dati tiek iegūti no reģistriem) un reālas atbildes.  Tas būtiski ietekmē dalības ierakstos reģistrējamo datu lauku formātu. Piemēram, tipiskam “Būla” tipa laukam datubāzē var būt tikai vērtības “1” vai “0” (vai “0” un “-1”, kas atkarīgs no attiecīgās datubāzes), kas atbilst “jā/nē” vai “patiess/nepatiess”. Tukša jeb neaizpildīta vērtība nav iespējama – kad tiek veidots jauns ieraksts, laukā vienmēr noklusējuma vērtība būs “0” (ja vien nav noteikts, ka noklusējuma vērtība ir “1”). Tas nozīmē, ka nav iespējams nošķirt nepilnīgu atbildi no reālas “0”. Tāpēc ir nepieciešams izmantot lauka formātu, kas ļauj veidot šo nošķīrumu. Piemēram, izmantot lauku, kas ļauj ierakstīt vērtības “0” (noklusējums, kas nozīmē, ka atbildes nav vai tā nav pieejama), “1” (“jā”) un “2” (“nē”). |

|  |
| --- |
| ***Mikrodatu uzglabāšana – atrašanās vieta***  Lai gan KNR ir noteikts, ka dalībvalstīm ir jāvāc un jāglabā detalizēti dati par katru dalībnieku (t. i., jāuztur mikrodati), nav konkrētas prasības par datu glabāšanu kopā vienuviet vai kādā noteiktā līmenī. Vadošajām iestādēm drīzāk jāspēj parādīt, ka tās var pienācīgi veikt visus uzdevumus, kas tām jāizpilda saistībā ar uzraudzību un novērtēšanu, t. i., ka tām ir pieejams visu to dalībnieku saraksts, kuriem tiek sniegts atbalsts ar katru darbību, un šajā sarakstā ir sniegts personu unikālais identifikators un informācija par dalību darbībā (darbības uzsākšanas/pabeigšanas datums). Vadošajām iestādēm jāspēj vai nu tieši piekļūt mikrodatiem, kas nepieciešami katra kopējā rādītāja un, ja nepieciešams, programmas specifiskā rādītāja sagatavošanai, vai pieprasīt tos no trešām personām. Sk. 2.2.3. sadaļu, kurā sniegti sīkāki norādījumi un apsvērumi par mikrodatu novietojumu. |

**2.2.3. Mikrodatu uzglabāšanas līmenis**

Kā minēts iepriekš, regulās nav noteikts, kā uzraudzības sistēmas jāorganizē, tādējādi dalībvalstis pašas var izlemt, kādā līmenī uzglabāt mikrodatus. Mikrodatu ierakstus par dalību var uzglabāt vadošās iestādes vai zemākā līmenī, vai arī tos var uzglabāt trešās personas, nodrošinot, ka vadošā iestāde var izpildīt uzraudzības prasības, proti, ziņot ikgadējo rādītāju datus. Tos var uzglabāt visus kopā vienā datubāzē vai dažādās vietās, kuras var sasaistīt, izmantojot personas identifikatoru. Šajā sadaļā ir sniegti dažādu iespēju pozitīvie un negatīvie aspekti, un to kopsavilkums ir sniegts 2. tabulā.

***Mikrodatu centralizēta uzglabāšana***

Salīdzinājumā ar decentralizētajām sistēmām **mikrodatu centralizēta uzglabāšana** kopumā sniedz lielākas priekšrocības, mazākus datu kvalitātes riskus un ESF uzraudzības datu lielāku elastīgumu un izmantojamību:

* var saskanīgi validēt atsevišķus un apkopotus datus;
* papildus standartizētiem datu izvilkumiem, kas nepieciešami rādītāju sagatavošanai, var vienkārši iegūt un izmantot alternatīvus datu izvilkumus un apkopojumus, lai veiktu novērtējumus vai lai atbildētu uz *ad hoc* pieprasījumiem (piemēram, uzraudzības komitejas pieprasījumiem);
* uzglabājot mikrodatus centralizēti, ir vieglāk šos datus apvienot ar citām datubāzēm/reģistriem, kuros tiek turēta citu veidu/papildu informācija. Piemēram, vadošā iestāde (vai cita centrālā institūcija) var uzturēt centralizētu datubāzi, kurā iekļauti visu dalībnieku identifikatori un saistītie dati, kas attiecas uz dalībniekiem tieši uzdodamajiem jautājumiem, savukārt citus uzraudzības datu elementus var iegūt no citām datubāzēm/reģistriem, kurus uztur statistikas birojs, cita ministrija utt. Apkopot datus, kas iegūti no dažādiem avotiem, ir iespējams, izmantojot arī decentralizētu sistēmu, taču tas ir daudz grūtāk.

Mikrodatu centralizēta uzglabāšana tomēr neliedz uzglabāt mikrodatus arī zemāka līmeņa organizācijām. Kopumā mikrodatu centralizētu uzglabāšanu praktiski var īstenot divos veidos.

> Mikrodatus uzglabā atbalsta saņēmēji (vai organizācijas, kas atbild par datu vākšanu) un pārsūta tos vadošajai iestādei (vai centrālai institūcijai) kā datnes vai e-veidnes uzglabāšanai centralizētajā(-s) datubāzē(-s). Jāatzīmē, ka šim variantam ir divi konkrēti trūkumi:

* ja vien datu pārsūtīšana un atsevišķu datu kopu apvienošana nav pilnībā automatizēta, iespējams, nepieciešami lieli resursi un palielinās administratīvs slogs. Ir arī tehniski riski, piemēram, tiek ielādēti dublējoši ieraksti, atsevišķu dalībnieku ierakstu atjauninājumi utt.;
* datu aizsardzības un drošības pasākumiem jābūt saskaņā ar valsts un Eiropas tiesību aktiem personas datu aizsardzības jomā. Visām organizācijām, kas atbild par personas datu vākšanu, glabāšanu un apstrādi, ir jāizpilda šo regulu noteikumi un jānodrošina datu tehniskā drošība;

> Centralizēta sistēma, kur atbalsta saņēmēji (vai par datu vākšanu atbildīgās iestādes vai organizācijas) datus ievada tieši koplietojamajā datubāzē. Šim variantam ir vairāk priekšrocību nekā iepriekšējam, bet ir jāņem vērā šādi aspekti:

* lai izveidotu šādu sistēmu, ir nepieciešama rūpīga plānošana un īstenošana, proti, ir jāizstrādā ne tikai datubāzes struktūra un VISiekšējā sistēma, bet arī jānodrošina par datu tiešo vākšanu atbildīgo organizāciju programmatūras un aparatūras gatavība, kā arī jāsniedz norādījumi un vadlīnijas lietotājiem un jāgarantē datu drošība.

***Datu decentralizēta uzglabāšana***

**Mikrodatu decentralizētai uzglabāšanai**, kad personu dalības ierakstus uzglabā vienīgi zemākajos līmeņos un pārsūta vadošajai iestādei tikai apkopotā veidā, ir vairāki iespējami trūkumi salīdzinājumā ar mikrodatu centralizētu uzglabāšanu. Ja mikrodatus uzglabā daudz dažādu organizāciju, šie trūkumi pieaug. Jāuzsver divi aspekti:

* apkopotus datus (tādā formātā, kādā tie tiek pārsūtīti vadošajai iestādei) nevar pārbaudīt atsevišķa ieraksta līmenī, tādējādi tiek apdraudēta datu kvalitāte. Lai garantētu datu ticamību, jānodrošina, ka visas iestādes vai organizācijas, kas uzglabā mikrodatus, veic vienādas datu kvalitātes pārbaudes, lai pārliecinātos par datu pilnīgumu un saskanību atsevišķu ierakstu līmenī. Turklāt jāatzīmē, ka pēc datu apkopošanas nav iespējams izsekot atpakaļ līdz atbalsta saņēmējam, kas pieļāvis iekšējas kļūdas, lai izlabotu atsevišķu datu ierakstus;
* lai iegūtu reprezentatīvu izlasi, ir nepieciešams viens pilnīgs mikrodatu kopums, tostarp visi dalības ieraksti, kuros aizpildīti visi reprezentativitātes nodrošināšanai prasītie mainīgie lielumi (nodarbinātības statuss, vecumu grupa, izglītības līmenis un mājsaimniecības stāvoklis), sīkāks nepieciešamais iedalījums (ieguldījumu prioritāte, dzimums un, ja nepieciešams, reģiona kategorija) un dalības uzsākšanas un izstāšanās datumi. No organizācijām, kas uzglabā mikrodatus, šie dati būs jāsaņem ikreiz, kad tiks gatavota izlase (sk. 4.6.2. sadaļu).

Jāatzīmē, ka ziņojumiem par JNI atbalstītām intervencēm reprezentatīvas izlases ir nepieciešamas katru gadu, lai sniegtu ikgadējos ziņojumus par JNI ilgtermiņa rezultātu rādītājiem. Attiecībā uz šīm darbībām mikrodati no organizācijām ir jāiegūst vismaz reizi gadā.

**2. tabula. Mikrodatu izvietošanas salīdzinošā tabula**

|  |  |  |  |  |  |  |
| --- | --- | --- | --- | --- | --- | --- |
|  | **Mikrodatu centralizēta uzglabāšana** | | | | **Mikrodatu decentralizēta uzglabāšana** | |
|  | **Mikrodatu uzglabāšana vadošās iestādes (VI) un zemākā līmenī** | | **Centralizēta sistēma** | |
| ***Mikrodatu uzglabāšana*** | **-** | *Centrālā (VI)* | **-** | *Centrālā (VI)* | **-** | *Zemāka līmeņa organizācijas (piem., atbalsta saņēmēji)* |
|  | **-** | *Zemāka līmeņa organizācijas (piem., atbalsta saņēmēji)* |  |  |  |
| **Datu kvalitātes risks** |  | Mazs |  | Mazs | **x** | Liels |
| **Datu aizsardzības un drošības risks** | **x** | Liels |  | Mazs | **x** | Liels |
| **Reprezentatīvas izlases sagatavošana** |  | Pilns mikrodatu kopums, kas pieejams VI |  | Pilns mikrodatu kopums, kas pieejams VI | **x** | Nepieciešams iegūt pilnu mikrodatu kopumu no zemāka līmeņa organizācijām |
| **Administratīvais slogs** | **x** | Liels |  | Mazs | **x** | Liels |
| **Datubāzu sasaiste** |  | Tehniski iespējama un realizējama |  | Tehniski iespējama un realizējama | **x** | Iespējama, bet grūtāk |
| **ESF uzraudzības datu elastība, pieejamība, izmantojamība** |  | Liela |  | Liela | **x** | Maza |
| **Sistēmas izstrāde/ieviešana** | **x** | Daudz organizāciju, kurām jāizstrādā sistēma, pastāv risks, ka katra organizācija izveidos atšķirīgu sistēmu | **x** | Nepieciešama savlaicīga plānošana | **x** | Daudz organizāciju, kurām jāizstrādā sistēma, pastāv risks, ka katra organizācija izveidos atšķirīgu sistēmu |
|  |  | **x** | Ieviešanas sākuma posmos nepieciešams daudz resursu |  |

## 2.3. Rādītāju ziņošana

**2.3.1. Ikgadējie dati**

Rādītāju vērtības par 2014.–2020. gada plānošanas periodu ir jāiesniedz, pamatojoties uz ikgadējiem datiem, nesniedzot kumulatīvos skaitļus (tos automātiski aprēķinās SFC2014 no ikgadējiem datiem). Prasību izmaiņas par rādītāju ziņošanu attiecībā pret iepriekšējo plānošanas periodu ir apkopotas 3.1. sadaļā sniegtajā ierāmējumā. Sīkāka informācija par ziņojumu sniegšanas prasībām ir atrodama 3.2. sadaļā.

|  |
| --- |
| ***Iznākuma un rezultātu rādītāji – pārskata gads***   * Attiecībā uz **iznākuma** rādītājiem ikgadējos īstenošanas ziņojumos (*AIR*) sniedzamie dati jāziņo tajā gadā, kurā dalībnieki un organizācijas uzsāk darbības. Piemēram, par dalībniekiem, kas uzsāk darbību 2016. gadā, ziņas ikgadējā īstenošanas ziņojumā jāsniedz slejā, kas attiecas uz 2016. gadu. * Līdzīgi ir attiecībā uz **tūlītējā rezultāta** rādītājiem – dati jāsniedz tajā gadā, kurā dalībnieki pabeidz darbību. Piemēram, par dalībniekiem, kas beidz darbību 2018. gadā, ziņas ikgadējā izpildes ziņojumā jāsniedz slejā, kas attiecas uz 2018. gadu. * Attiecībā uz **ilgtermiņa rezultāta** rādītājiem ziņojuma sniegšanas gads būs atkarīgs no tā, vai vadošā iestāde izvēlēsies ziņot kumulatīvās vērtības (1. variants) vai ikgadējās vērtības (2. variants)[[5]](#footnote-5):   **> 1. variants – kumulatīvās vērtības:** datus par dalībniekiem, kas beidz darbību līdz 2018. gada vidum, ikgadējā īstenošanas ziņojumā, kas jāiesniedz 2019. gadā, un noslēguma ziņojumā ieraksta slejā “kumulatīvā vērtība”.  **> 2. variants – ikgadējās vērtības:** ja tiek ziņotas ikgadējās vērtības, rezultātus ziņo tajā gadā, kurā tie reģistrēti. Piemēram, attiecībā uz dalībniekiem, kuri beidz darbību 2016. gada beigās un par kuriem reģistrē ilgtermiņa rezultātus 2017. gada sākumā (t. i., sešus mēnešus pēc dalības beigām), ikgadējā īstenošanas ziņojumā datus ziņo kā 2017. gada ikgadējos datus.  Sk. arī ziņošanas grafiku, kas sniegts Eiropas Komisijas dokumenta “Metodiskie norādījumi par Eiropas kohēzijas politikas uzraudzību un novērtēšanu. *Eiropas Sociālais fonds* (ESF)” (turpmāk tekstā – “EK Metodiskie norādījumi par uzraudzību un novērtēšanu”) pamatdaļas 3.1.3. sadaļā. |

**2.3.2. Pilnībā un daļēji īstenotas darbības**

Saskaņā ar ESF regulu (5. panta 3. punkts) “nosūtītie dati par iznākuma un rezultātu rādītājiem attiecas uz daļēji vai pilnībā īstenotām darbībām”. Tādējādi paziņotie dati ne vienmēr izriet no pilnībā īstenotām darbībām, bet tie var attiekties arī uz darbībām, kas joprojām tiek īstenotas. Uzraudzības sistēmai jāspēj identificēt, kuri dalības pieraksti attiecas uz daļēji īstenotām darbībām un kuri – uz pilnībā īstenotām darbībām.

|  |
| --- |
| **Pilnībā īstenota darbība** ir tāda darbība, kurā visi pasākumi, kuros tieši piedalās dalībnieki, ir pilnībā pabeigti. Piemēram:  *Uzskatāms, ka apmācības darbība ir pilnībā īstenota, kad pēc pēdējās apmācības dienas studentiem ir izdoti sertifikāti vai kad viņi ir nokārtojuši savu galaeksāmenu. Šajā posmā joprojām var būt izdevumi, kas nav radušies vai nav samaksāti (piemēram, algas), un galīgais maksājums atbalsta saņēmējam var sekot ievērojami vēlāk[[6]](#footnote-6).*  **Daļēji īstenota darbība** ir tāda darbība, kurā vismaz viens pasākums, kurā tieši piedalās dalībnieki, joprojām turpinās. Piemēram:  *Apmācības darbība, kura ilgst vienu gadu un kuru dalībnieki ir apmeklējuši pirmos 3 mēnešus.* |

Par katru rādītāju datus, kas apkopoti par daļēji vai pilnībā īstenotām darbībām, ziņo vienā datu kopā, t. i., datus, kas attiecas uz pilnībā īstenotām darbībām, nav nepieciešams sniegt atsevišķi no datiem, kas attiecas uz daļēji īstenotām darbībām (sk. 1. un 2. piemēru).

|  |
| --- |
| **1. piemērs. Ziņojums par daļēji īstenotām darbībām**  *Darbība ilgst 2 gadus. Pirmajā gadā piedalās 100 personas, bet otrajā gadā – vēl 500 personas.*  Nav jāgaida 2. gada beigas (kad darbība ir pilnībā īstenota), lai ziņotu, ka kopējais dalībnieku skaits ir 600. Vadošā iestāde var ziņot ikgadējās vērtības šādi:  -> *AIR* 1. gads: Darbību uzsāka 100 dalībnieki.  -> *AIR* 2. gads: Darbību uzsāka 500 dalībnieki.  SFC 2. gadā automātiski saskaitīs kumulatīvo vērtību – 600 dalībnieki. |

|  |
| --- |
| **2. piemērs. Ziņojums tikai par pilnībā īstenotām darbībām**  *Darbība ilgst 2 gadus. Pirmajā gadā šajā darbībā piedalās 100 personas, bet otrajā gadā – vēl 500 personas. Vadošā iestāde ir nolēmusi, ka ziņos datus tikai par pilnībā īstenotām darbībām.*  -> *AIR* 1. gads: par šo darbību nesniedz ziņas par dalībniekiem.  -> *AIR* 2. gads: ziņo divas ikgadējās vērtības: 100 dalībnieki 1. gadā un 500 dalībnieki 2. gadā.  SFC 2. gadā automātiski saskaitīs kumulatīvo vērtību – 600 dalībnieki. |

**2.3.3. Ziņošanas līmenis**

Attiecībā uz periodiskajiem ziņojumiem (piem., *AIR*) kopējos un programmas specifiskos rādītājus sniedz dalījumā pēc ieguldījumu prioritātes un reģionu kategorijas. JNI ziņojumos nav nepieciešams sadalījums pa reģionu kategorijām.

**2.3.4. Vispusīgs ziņojums**

Visu kopējo rādītāju vērtības sniedz par visām izvēlētajām ieguldījumu prioritātēm (IP). Var norādīt nulles vērtības, ja attiecīgajā ieguldījumu prioritātē nav reģistrēti dati par attiecīgo rādītāju. Piemēram, darbībai, kas tiek finansēta saskaņā ar ieguldījumu prioritāti “veselīgas un aktīvas vecumdienas”, var nebūt dalībnieku vecumā līdz 25 gadiem.

Programmas specifiskie rādītāji ir jāvāc par visām darbībām attiecīgajā ieguldījumu prioritātē, kurai tie tika noteikti. Netiek prasīts vākt un ziņot datus par programmas specifiskajiem rādītājiem visām ieguldījumu prioritātēm darbības programmā (DP).

Tehniskās palīdzības prioritātēs nav jāpaziņo dati par kopējiem rādītājiem.

**2.3.5. Tādu datu ziņošana, kas attiecas uz rezultātu rādītājiem, kuriem noteiktas mērķvērtības**

Ja kopējiem tūlītējo vai ilgtermiņa rezultātu rādītājiem ir noteiktas mērķvērtības, ikgadējā īstenošanas ziņojumā jāsniedz divi skaitļi, proti, viens attiecas uz atsauces populāciju, par kuru ir noteikta mērķvērtība (t. i., kā pamats izmantots iznākuma rādītājs), un otrs attiecas uz visiem dalībniekiem saskaņā ar ieguldījumu prioritāti.

**2.3.6. Obligātais iedalījums pēc dzimuma**

Visi **kopējie** rādītāji, kas attiecas uz dalībniekiem, ir jāiedala sīkāk pēc dzimuma (t. i., atsevišķi norāda vērtības attiecībā uz vīriešiem un sievietēm). Attiecībā uz programmas specifiskajiem rādītājiem, ja atbilstīgi, datus arī iedala pēc dzimuma. Tas nozīmē, ka, tiklīdz programmas specifiskais rādītājs ir saistīts ar dzimumu (piemēram, “sieviešu bezdarbnieču skaits no migrantu ģimenēm”), tiek prasīts datus sniegt iedalījumā pa dzimumiem. Pretējā gadījumā (t. i., ja programmas specifiskā rādītāja nosaukumā nav sniegta atsauce uz dzimumu), var sniegt tikai kopējos datus.

**2.3.7. Dalībnieku kopskaits**

“Dalībnieku kopskaits” ir visi atbalstītie dalībnieki, tostarp tie, par kuriem nevar savākt pamatdatus (t. i., kopējos iznākuma rādītājus, kas attiecas uz personas nesensitīvajiem datiem) vai tie ir nepilnīgi. Šis kopskaits jānorāda ikgadējā īstenošanas ziņojuma 4.A tabulas pēdējā rindā (sk. EK Metodisko norādījumu par uzraudzību un novērtēšanu 3.1.1. sadaļu).

## 2.4. Datu pārsūtīšana

**2.4.1. Elektroniska pārsūtīšana**

Kopējo rādītāju, JNI rādītāju un programmas specifisko rādītāju datus pārsūta elektroniski Eiropas Komisijai (izmantojot SFC2014) kā strukturētus datus, sniedzot īstenošanas ziņojumus.

## 2.5. Datu kvalitāte

**2.5.1. Sliktas kvalitātes dati rada maksājumu pārtraukšanas risku**

Regulās par 2014.–2020. gada plānošanas periodu datu kvalitātei ir atvēlēta liela nozīme. Katras valsts vadošās iestādes atbild par datu nodrošināšanu atbilstīgi regulās izklāstītajām specifikācijām, un tiek gaidīts, ka šo datu kvalitāte būs laba, tie būs ticami un, ja nepieciešams, atbilstīgi, lai atvieglotu datu apkopošanu ES līmenī. Proti, saskaņā ar KNR 142. pantu Komisija prioritāšu vai darbības programmu līmenī var apturēt visus starpposma maksājumus vai daļu no tiem, ja “*ir būtisks trūkums saistībā ar uzraudzības sistēmas kvalitāti un uzticamību vai datiem par kopējiem un specifiskajiem rādītājiem*”.

**2.5.2. Kas ir kvalitāte?**

*Eurostat* (Eiropas Komisijas Statistikas birojs) statistikā izmantoto datu *kvalitāti* definē pēc sešiem kritērijiem[[7]](#footnote-7): atbilstība, precizitāte, savlaicīgums un punktualitāte, pieejamība un skaidrība, salīdzināmība un saskaņotība. Trīs elementi jo īpaši attiecas uz ESF uzraudzības sistēmām:

* **precizitāte** – attiecas uz faktiskās situācijas pareizu dokumentēšanu un nozīmē to, ka dokumentēšanas kļūdu gadījumā uzraudzības sistēmām jāspēj nodrošināt datu atpakaļejošu labošanu;
* **salīdzināmība** – attiecas uz salīdzināšanu laikā un starp valstīm, tādēļ ir svarīgi ievērot vienotas definīcijas, vācot un apstrādājot datus;
* **saskaņotība** – attiecas uz datu atbilstību, lai tos varētu ticami kombinēt dažādos veidos.

**2.5.3. Kvalitātes nepieciešamības nozīme**

Lai nodrošinātu datu kvalitāti, ir jāizpilda datu vākšanas un apstrādes procedūras.

* **Datu pilnīgums.**Regulās noteikts, ka rādītāju vērtības ir jāsniedz attiecībā uz visām izvēlētajām ieguldījumu prioritātēm. Tas nozīmē, ka **visi personas datu mainīgie lielumi ir jāaizpilda, pilnībā veicot dalības ierakstus**. Proti, ja mainīgie lielumi, no kuriem iegūst iznākuma rādītājus, ir aizpildīti nepilnīgi, šādus dalības ierakstus neiekļauj apkopošanas procesā, ko izmanto šo rādītāju ieguvei. Izņēmums varētu būt vienīgi mainīgie lielumi, kas attiecas uz “sensitīviem” personas datiem[[8]](#footnote-8). Sīkāks skaidrojums sniegts 4.9.1. sadaļā.
* **Vispusīga validācija.**Lai dati būtu pilnīgi un iekšēji saskaņoti, jāveic to validācijas procedūras. Sīkāka informācija par to, kādu veidu pārbaudes varētu piemērot, ir sniegta 4.9. sadaļā.

# 3. Rādītāji un ziņošana

## 3.1. Rādītāju pārskats

Lai novērtētu mērķu īstenošanas un sasniegšanas gaitu, ESF 2014.–2020. gada plānošanas perioda uzraudzībai izmantojami dažādu veidu rādītāji:

* finanšu rādītāji, kas attiecas uz attiecinātajiem izdevumiem (nav aplūkoti šajās vadlīnijās)
* kopējie iznākuma rādītāji – attiecas uz atbalstītajām darbībām
* organizācijas
* dalībnieki
* kopējie iznākuma rādītāji (tikai dalībniekiem) – lai uzraudzītu gaidāmās iedarbības progresu saistībā ar attiecīgo prioritāti
* tūlītējs rezultāts (beidzot dalību)
* ilgtermiņa rezultāts (6 mēnešus pēc dalības beigām)
* JNI rezultāta rādītāji (tikai dalībniekiem)
* tūlītējs rezultāts (beidzot dalību)
* ilgtermiņa rezultāts (6 mēnešus pēc dalības beigām)
* Programmas specifiskie iznākuma un rezultātu rādītāji (nav aplūkoti šajās vadlīnijās)

Kopējie rādītāji katrā kategorijā ir uzskaitīti un definēti EK Metodiskajos norādījumos par uzraudzību un novērtēšanu. Visi kopējie iznākuma rādītāji, kas attiecas uz organizācijām, un kopējie rezultātu rādītāji ir **jaunas prasības** salīdzinājumā ar iepriekšējo periodu. Turpmāk sniegtajā ierāmējumā ir apkopotas ar dalībniekiem saistīto iznākuma rādītāju specifikācijas izmaiņas salīdzinājumā ar iepriekšējā plānošanas perioda Komisijas Īstenošanas regulas XXIII pielikumu[[9]](#footnote-9).

|  |
| --- |
| ***Izmaiņas attiecībā pret iepriekšējo plānošanas periodu (iznākuma rādītāji) – XXIII pielikums***  **Vairs netiek prasīts dalībnieku kopskaits**   * Vairs nav atsevišķi jāziņo par dalībnieku kopējo skaitu gadā, jo tas tiks automātiski aprēķināts, pamatojoties uz iznākuma rādītājiem pēc darba tirgus statusa (summējot bezdarbniekus, tostarp ilgstošus bezdarbniekus + neaktīvas personas + nodarbinātas personas, tostarp pašnodarbinātas personas). Jāatzīmē, ka tā ir vienīgā iznākuma rādītāju kombinācija, ko var izmantot dalībnieku kopskaita aprēķināšanai[[10]](#footnote-10). Visos pārējos gadījumos dažādu veidu sīkāks iedalījums (piemēram, pēc vecuma vai izglītības līmeņa) neietver visas parametra vērtības (piemēram, nav rādītāja, kas ietvertu dalībniekus vecumā no 25 līdz 54 gadiem).   **Ikgadējie dati attiecas tikai uz jaunpienācējiem**   * 2007.–2013. gada plānošanas periodā tika prasīti ikgadējie dati par dalībnieku skaitu, kas uzsākuši katru darbību, kas beiguši darbību attiecīgajā gadā un kas pārcelti no iepriekšējā gada. Jaunajā plānošanas periodā iznākuma rādītāji attiecas tikai uz personām, kas uzsākušas darbību (t. i., jaunpienācējiem).   **Vecums**   * Vecums “jaunāki par 25 gadiem” nenozīmē vecuma ierobežojumu 15–24 gadi[[11]](#footnote-11) * Vecums “vecāki par 54 gadiem” nenozīmē vecuma ierobežojumu 55–64 gadi[[12]](#footnote-12)   **Darba tirgus (DT) situācija**   * Pašnodarbinātos dalībniekus iekļauj nodarbināto kategorijā un nenorāda atsevišķi. * Neaktīvos dalībniekus, kas **nav** iesaistīti izglītībā vai apmācībā, iekļauj neaktīvo personu vispārējā kategorijā un pēc tam nodala kā apakšgrupu.   **Augstākais sekmīgi iegūtais izglītības līmenis**   * Vidējā izglītība (*ISCED*3) un arodizglītība, kas iegūta pēc vispārējās vidējās izglītības iegūšanas (*ISCED*4) ir apvienota vienā kategorijā (*ISCED*3 vai *ISCED*4). * Terciārā izglītība tagad ir līdz *ISCED*8 līmenim (nevis līdz *ISCED*6 saskaņā ar iepriekšējo *ISCED*klasifikāciju).   **Nelabvēlīga situācija**   * Migranti un minoritātes (tostarp romi) ir apvienoti vienā rādītājā. * Papildus tam kopējos rādītājos ir iekļauti vairāki iznākuma rādītāji, kas ir jauni rādītāji salīdzinājumā ar XXIII pielikumu. |

## 3.2. Ziņošanas grafiks

No 2016. gada līdz 2023. gadam (ieskaitot) un noslēguma ziņojumā 2025. gadā dalībvalstīm ir jāsniedz ikgadējie ziņojumi par katras programmas īstenošanu iepriekšējā finanšu gadā (ikgadējie īstenošanas ziņojumi, *AIR*) saskaņā ar iepriekš izklāstītajām ziņojumu sniegšanas prasībām. Ja noteiktajos termiņos netiek iesniegts pienācīgas kvalitātes ziņojums, var tikt pārtraukti maksājumi.

“Vienkāršoti” ikgadējie īstenošanas ziņojumi būs jāiesniedz 2015. gadā (par JNI), 2016., 2018., 2020., 2021., 2022. un 2023. gadā, savukārt visaptverošāki ziņojumi būs jāsniedz 2017. un 2019. gadā, kā arī galīgajā īstenošanas ziņojumā 2025. gadā.

Attiecībā uz darbībām, kas tiek atbalstītas ar JNI, papildus kopējiem ESF rādītājiem ir jāsniedz informācija par īpašajiem JNI rādītājiem. Attiecībā uz šīm darbībām katru gadu, sākot no 2015. gada, ir jāziņo JNI rādītāji, kas noteikti ESF regulas II pielikumā, un kopējie iznākuma un tūlītējo rezultātu rādītāji, kas noteikti minētās regulas I pielikumā.

## 3.3. Rādītāji kā periodiskas uzraudzības rīks

Programmu uzraudzības mērķis ir sniegt informāciju, ko var izmantot īstenošanas un snieguma novērtēšanai. Pamatojoties uz savāktajiem datiem, novērtē arī ilgtermiņa rezultātus un ietekmi. Tomēr ir svarīgi atzīt, ka uzraudzību neveic vien tādēļ, lai vienkārši izpildītu formālās ziņojumu sniegšanas prasības. Drīzāk savāktie dati pastāvīgi jāizmanto, lai nodrošinātu programmu pastāvīgu pārvaldību un ESF fondu efektīvu izlietojumu. Piemēram, uzraudzības dati ir spēcīgs rīks tādu situāciju identificēšanai, kad programma neattaisno gaidas vai kad ir jārīkojas, lai veiktu korektīvus pasākumus.

Ir ieteicams, ka vadošā iestāde katrā uzraudzības komitejas sanāksmē sniedz atjauninātas uzraudzības datu kopas (piemēram, visu rādītāju atjauninātās vērtības). Tādējādi uzraudzības komiteja varēs sīki izskatīt visus jautājumus, kas ietekmē programmas sniegumu.

# 4. Praktiski norādījumi attiecībā uz galvenajiem jautājumiem

## 4.1. Dalībnieki un dalības ieraksti – daži pamatnoteikumi

**4.1.1. Kas jāuzskaita kā dalībnieki?**

Saskaņā ar ESF regulas I pielikumu ***dalībnieki*** ir “personas, kuras tieši gūst labumu no ESF intervences un kuras var identificēt un kurām var lūgt sniegt informāciju par to raksturojumu, un kurām paredzēti īpaši izdevumi”.

Dalībnieki ir jānosaka, pamatojoties uz darbības mērķiem un mērķgrupu(-ām); personas, kas gūst labumu netieši, netiek uzskatītas par dalībniekiem (sk. 3. un 4. piemēru). Visas personas, kas atbilst minētajai definīcijai, jāuzskaita vienādi – neatkarīgi no tā, vai viņas pabeidz plānotās darbības vai izstājas agrāk (sk. 11. piemēru).

|  |
| --- |
| **3. piemērs. Personas, kas gūst labumu netieši, nav dalībnieki**  *Saskaņā ar ieguldījumu prioritāti, kas paredz “mazināt priekšlaicīgas mācību pamešanas problēmu un veicināt vienlīdzīgu piekļuvi labas kvalitātes izglītībai agrīnā bērnībā un pamata un vidējai izglītībai”, skola saņem atbalstu izglītības programmas izstrādei.*  Atbalsts tiek sniegts skolai, nevis tieši katram skolēnam, kurš tādējādi gūst labumu tikai netieši (jo tiek uzlabota izglītības programma).  -> Skolēni nav uzskatāmi par dalībniekiem, tādējādi netiek uzskaitīti kopējos rādītājos. |

|  |
| --- |
| **4. piemērs. Dalībnieku uzskaite, pamatojoties uz darbības mērķiem**  *Darbības mērķis ir atbalstīt neaktīvas personas ar invaliditāti un palīdzēt tām atrast darbu (tiek sniegts individuāls atbalsts). Lai to īstenotu, valsts nodarbinātības dienesta (VND) personāls tiek apmācīts, kā pārvarēt šķēršļus, ar kuriem saskaras šī grupa. Nosaka mērķi, cik daudzām neaktīvām personām ar invaliditāti, kurām tiek sniegta palīdzība, tiek iezīmēti izdevumi un kādas viņu stāvokļa izmaiņas ir gaidāmas.*  Neaktīvas personas ar invaliditāti ir uzskatāmas par dalībniekiem.   * VND personāls nav uzskatāms par dalībniekiem, jo tas nav mērķgrupa un attiecībā uz to netiek gaidīti rezultāti.   *Darbība nodrošina apmācības karjeras konsultantiem ar mērķi uzlabot, paplašināt (vai radīt) karjeras konsultāciju pakalpojumus VND. Darbības mērķis ir uzlabot VND spēju un tad sākt pakalpojuma sniegšanu visiem reģistrētajiem bezdarbniekiem.*  VND karjeras konsultanti ir uzskatāmi par dalībniekiem.   * Reģistrētie bezdarbnieki nav uzskatāmi par dalībniekiem; viņi nav mērķgrupa un gūst labumu netieši no ESF atbalsta. |

**4.1.2. Dalībnieku uzskaite veiktspējas paaugstināšanas pasākumos**

Kā minēts iepriekš, ESF regulā ir norādīti trīs dalībnieku uzskaites kritēriji (tieši gūst labumu, viņus var identificēt un viņiem var lūgt sniegt personas datus, viņiem ir iezīmēti izdevumi), kuri jāizvērtē kopā ar darbības specifiskajiem atbalsta mērķiem un gaidāmiem rezultātiem.

Dokumentā “Metodiskie norādījumi par rādītājiem valsts pārvaldes veiktspējas paaugstināšanas pasākumos” (EK Norādījumu par uzraudzību un novērtēšanu E pielikums) ir norādīts, ka veiktspējas paaugstināšana ir “ieguldījums valsts pārvaldes iestāžu spējā veikt savas funkcijas”. Ar veiktspējas paaugstināšanas pasākumiem var atbalstīt fiziskas personas (valsts/privātajā sektorā strādājošos) vai organizācijas. Atbalsts fiziskām personām ietver prasmju un kompetenču uzlabošanu (5. piemērs), savukārt atbalsta pasākumi organizācijām var izpausties kā triju veidu intervence – procesu ieviešana vai uzlabošana (6. piemērs), organizatoriskas vai strukturālas izmaiņas (7. piemērs) vai resursu ieguldījumi (8. piemērs). Jāatzīmē, ka intervences pasākumi, ko sniedz tikai organizāciju atbalstam, netiek sniegti atsevišķiem dalībniekiem.

Parasti veiktspējas paaugstināšanas pasākumu mērķis ir sniegt labumu (valsts vai privātā sektora) pakalpojumu sniedzējiem, un par dalībniekiem ir uzskatāmi pakalpojumu sniedzēju personāls. Šo pakalpojumu galalietotāji/saņēmēji nav uzskatāmi par dalībniekiem (sk. 4. un 5. piemēru). Tas tomēr neliedz uzraudzīt šo intervences pasākumu sniegumu, ar programmas specifiskajiem rādītājiem nosakot galalietotāju/saņēmēju skaitu.

**Piezīme**. Ja veiktspējas paaugstināšanas darbību mērķis ir atbalsta sniegšana valsts pārvaldes organizācijām, tās jāizvērtē saskaņā ar kopējo iznākuma rādītāju “projektu skaits, kas attiecas uz valsts pārvaldi vai valsts pakalpojumu jomu valsts, reģionālā vai vietējā līmenī”. Sīkāki norādījumi par šo rādītāju ir sniegti 5.8.3. sadaļā.

Sīkākas vadlīnijas par programmas specifiskajiem rādītājiem, kas attiecas uz veiktspējas paaugstināšanu valsts pārvaldē, ir pieejamas dokumentā “Metodiskie norādījumi par rādītājiem valsts pārvaldes veiktspējas paaugstināšanas pasākumos” (EK Metodisko norādījumu par uzraudzību un novērtēšanu E pielikums).

|  |
| --- |
| **5. piemērs. Veiktspējas paaugstināšanas pasākumi, kas vērsti uz fiziskām personām**  *ESF darbības mērķis ir uzlabot profesionālās prasmes darbiniekiem, kas strādā ar personām, kuras pakļautas sociālās atstumtības riskiem, lai paaugstinātu pakalpojumu sniegšanas efektivitāti.*  Sociālie darbinieki ir uzskatāmi par dalībniekiem; viņi ir šīs darbības mērķgrupa.   * Personas, kas pakļautas sociālas atstumtības riskiem (sociālo pakalpojumu galīgie saņēmēji) nav uzskatāmi par dalībniekiem; viņi gūst labumu netieši no darbības.   -> Uz šo attiecas kopējais iznākuma rādītājs “projektu skaits, kas attiecas uz valsts pārvaldi vai valsts pakalpojumu jomu valsts, reģionālā vai vietējā līmenī”, kas ir attiecīgi jāreģistrē.  -> Var uzraudzīt arī darbības progresu, nosakot programmas specifiskos rādītājus (piemēram, uzlaboto pakalpojumu lietotāju skaits, lietu skaits, ko izskatījuši sociālie darbinieki utt.). |

|  |
| --- |
| **6. piemērs. Veiktspējas paaugstināšanas pasākumi, kas vērsti uz organizācijām (I) – īstenošanas/uzlabošanas procesi**  *Ar ESF darbību tiek atbalstīta kvalitātes standarta sertificēšanas izstrāde un īstenošana skolām un apmācības centriem ar mērķi uzlabot izglītības sistēmu.*   * Ne šo skolu un apmācības centru skolotāji, ne skolēni/studenti nav uzskatāmi par dalībniekiem. Abi gūst netiešu labumu no šā ESF atbalsta.   -> Uz šo neattiecas kopējie rādītāji par dalībniekiem – ziņojot datus, norāda nulles vērtību.  -> Uz šo attiecas kopējais iznākuma rādītājs “projektu skaits, kas attiecas uz valsts pārvaldi vai valsts pakalpojumu jomu valsts, reģionālā vai vietējā līmenī”, kas ir attiecīgi jāreģistrē.  -> Progresu var uzraudzīt arī, nosakot programmas specifiskos rādītājus. Piemēram, “atbalstīto arodizglītības centru skaits” (iznākuma rādītājs), “to atbalstīto arodizglītības centru skaits, kuros ir pilnībā ieviesta jaunā kvalitātes vadības sistēma” (tūlītējā rezultāta rādītājs). |

|  |
| --- |
| **7. piemērs. Veiktspējas paaugstināšanas pasākumi, kas vērsti uz organizācijām (II) – organizatoriskas un strukturālas izmaiņas**  *ESF darbība finansē valsts nodarbinātības dienestu (VND) struktūru reorganizāciju, lai optimizētu pakalpojumu sniegšanu.*   * *VND* personāls nav uzskatāms par dalībniekiem, jo tas nav mērķgrupa un attiecībā uz to netiek gaidīti rezultāti. * Darba meklētāji, kas izmanto VND pakalpojumus (t. i., galīgie saņēmēji) nav uzskatāmi par dalībniekiem. Viņi gūst netiešu labumu no šā ESF atbalsta.   -> Uz šo neattiecas kopējie rādītāji par dalībniekiem (ziņojot datus, norāda nulles vērtību).  -> Uz šo attiecas kopējais iznākuma rādītājs “projektu skaits, kas attiecas uz valsts pārvaldi vai valsts pakalpojumu jomu valsts, reģionālā vai vietējā līmenī”.  -> Var uzraudzīt arī darbības progresu, nosakot programmas specifiskos rādītājus (piemēram, personu skaits, kas izmantojis reorganizētos VND birojus). |

|  |
| --- |
| **8. piemērs. Veiktspējas paaugstināšanas pasākumi, kas vērsti uz organizācijām (III) – resursu ieguldījums**  *Ar ESF darbību finansē sociālo darbinieku algas, lai sniegtu sociālās palīdzības pakalpojumus nelabvēlīgā situācijā esošām grupām, izmantojot jaunus kopienas centrus.*   * Sociālie darbinieki nav uzskatāmi par dalībniekiem, jo viņi nav mērķgrupa un negūst tiešu labumu no ESF darbības (mērķis nav nodrošināt darbu). * Arī sociālo pakalpojumu galīgie saņēmēji nav uzskatāmi par dalībniekiem; viņi netieši gūst labumu no darbības un nesaņem ne personalizētus pakalpojumus, ne individuālu turpmāko kontroli.   -> Uz šo neattiecas kopējie rādītāji par dalībniekiem (ziņojot datus, norāda nulles vērtību).  -> Uz šo attiecas kopējais iznākuma rādītājs “projektu skaits, kas attiecas uz valsts pārvaldi vai valsts pakalpojumu jomu valsts, reģionālā vai vietējā līmenī”.  -> Var uzraudzīt arī darbības progresu, nosakot programmas specifiskos rādītājus (piemēram, personu skaits, kas izmantojis jaunos kopienas centrus). |

**4.1.3. Minimālais slieksnis, lai fiziskās personas uzskaitītu kā dalībniekus**

Datu pilnīguma prasība apvienojumā ar iezīmētu izdevumu prasību nozīmē, ka personas, kas piedalās t. s. “atvērto durvju” pasākumos vai gūst labumu no nepersonalizētiem e-pakalpojumiem, nav uzskatāmi par dalībniekiem. Tāpēc dati jāvāc tikai par mērķtiecīgu atbalstu, kas izstrādāts, lai sniegtu tiešu labumu izraudzītām identificējamām personām (piemēram, noteiktai mērķgrupai, nevis plašai sabiedrībai).

Vadošās iestādes var izlemt neizvērtēt dalībniekus, ja intervences pasākumi ir ļoti īsi, un noteikt atbalsta minimālās intensitātes slieksni dalībnieku uzskaitei (piemēram, “vismaz 1 diena”). Ieteicams tomēr nošķirt dažādu veidu pasākumus un ļaut noteikt atšķirīgas sliekšņa vērtības katram intervences pasākuma veidam (piemēram, viens slieksnis apmācības pasākumiem, bet cits slieksnis konsultēšanas pasākumiem).

Tomēr jāatzīmē, **ka vienas darbības ietvaros jābūt saskanīgai pieejai un ka slieksnis** jānosaka darbībai, nevis intervences pasākumam vai fiziskai personai. Tāpēc dalībnieki, kas izstājas pirms laika, jāuzskaita tāpat kā tie dalībnieki, kas pabeidz darbību (visas personas, kas piedalās, vai nu ir jāuzskaita, vai nav jāuzskaita). Ieteicams noteikt, pēc kādiem principiem dalībnieki tiek vai netiek uzskaitīti.

Visbeidzot – visas fiziskas personas, kas tiek uzskatītas par dalībniekiem, jāiekļauj dalībnieku kopskaitā, pat ja to personas dati ir nepilnīgi (piemēram, tāpēc, ka persona ir atteikusies sniegt informāciju vai persona nav iekļauta reģistros). Savukārt par personām, kas netiek uzskatītas par dalībniekiem, nav jāsniedz dati ne rādītājā, ne arī tie jāiekļauj dalībnieku kopskaitā.

|  |
| --- |
| **9. piemērs. Darbības minimālālie sliekšņi**  *a) Konsultēšanas programma par karjeras iespējām, kurā ietilpst vairākas intervijas ar konsultantu (līdz 5 stundām) un divas CV sagatavošanas sesijas (4 stundas):*  -> Ja noteiktais slieksnis ir 32 stundas, šī darbība nesasniedz noteikto vērtību, tādējādi fiziskās personas, kas piedalās šajā darbībā, netiks uzskaitītas kā dalībnieki, kad tiks gatavoti uzraudzības dati (un aprēķināts dalībnieku kopskaits).  *b) Mācību kurss medmāsām, lai uzlabotu pakalpojumu sniegšanu vecāka gadagājuma personām, kas ilgst 10 nedēļas pa 10 h/nedēļā (t. i., kopā 100 stundas):*  -> Ja noteiktais slieksnis ir 75 stundas, visas medmāsas, kas piedalās apmācībā, uzskaita kā dalībniekus – neatkarīgi no tā, vai viņas šo kursu pabeidz vai nepabeidz. Piemēram, ja medmāsa ir uzsākusi šos kursus, bet pēc nedēļas tos pametusi, viņa jāuzskaita kā dalībniece (t. i., jāievāc un jāsniedz dati par kopējiem un programmas specifiskajiem rādītājiem), pat ja šī persona nav sasniegusi noteikto 75 stundu robežu.  *c) Mācības darba meklētājiem, kuras veido vairāki kursi (vienas darbības ietvaros); daži kursi pārsniedz noteikto slieksni, daži – nepārsniedz:*  -> Visas personas, kas piedalās kādā no programmā piedāvātajiem atsevišķiem kursiem, jāuzskaita kā dalībnieki – neatkarīgi no tā, cik kursos viņi ir piedalījušies un vai ir tos pabeiguši vai nav. |

**4.1.4. Dalības ieraksti**

***Dalības ieraksts*** ir ***dalībnieka*** raksturlielumu datorizēts ieraksts vienas ***darbības*** ietvaros. Dalības ierakstos jāietver vismaz šāda informācija:

* personas unikālais identifikators;
* darbības identifikators (tas sniedz informāciju par darbības sākuma/beigu datumu, finansējumu, ieguldījumu prioritāti, reģiona kategoriju utt.);
* kurā datumā dalībnieks pirmo reizi uzsācis pasākumu darbības ietvaros (sākuma datums);
* kurā datumā dalībnieks pēdējo reizi piedalījies pasākumos darbības ietvaros (beigu datums);
* spēja pierakstīt personas datus, kas nepieciešami visu kopējo rādītāju sastādīšanai (sk. 4.9.1. sadaļu);
* spēja izsekot dalībniekam un atkārtoti ar viņu sazināties (sk. 4.6. sadaļu).

**4.1.5. Dalībnieku vienreizēja uzskaite katrā darbībā**

Katrā konkrētā darbībā ***dalībnieku*** uzskaita tikai vienu reizi. Personu var uzskaitīt kā dalībnieku vairākās darbībās, bet tikai vienu reizi katrā darbībā (iznākuma rādītāju iegūšanai).

Ja persona gūst labumu no atbalsta, kas tiek sniegts vairākos projektos vienā darbībā, vienmēr tiek uzskatīts, ka šī persona ir viens dalībnieks, kuram ir viens saistītais dalības ieraksts. Sākuma datums ir datums, kurā persona sāk pirmo projektu no projektu virknes, un beigu datums ir datums, kurā tā atstāj pēdējo projektu no projektu virknes.

Ja dalībnieks pārtrauc dalību darbībā, bet vēlāk atsāk šo dalību, dalības ieraksts joprojām ir tikai viens. Šajā gadījumā jāatjaunina jau esošais dalības ieraksts. Sākuma datumam un informācijai, kas attiecas uz iznākuma rādītājiem, vienmēr jāattiecas uz pirmo dalību un nav jāmaina. Pēc otrreizējas piedalīšanās beigu datums un dati, kas attiecas uz rezultātu rādītājiem, jāatjaunina, lai parādītu stāvokli galīgajā izstāšanās datumā. Individuālās dalības ieraksti būs jāpārskata, līdz iegūti attiecīgie apkopotie rezultātu rādītāji.

-> Terminu ***darbība*** un ***projekts*** definīciju sk. pielikumā un 4.2.1. sadaļā.

**4.1.6. Dalības ierakstu piemēri**

|  |  |
| --- | --- |
| **10. piemērs. Regulāra dalība**  Dalībnieks iesaistās vienā atsevišķā projektā darbības ietvaros, pabeidz plānoto pasākumu un izstājas. | |
| **Iznākuma rādītāji** attiecas uz stāvokli, kad tiek **uzsākta** darbība (t. i., **sākuma datums**, kas šajā gadījumā ir apmācības pirmā diena). Ja informāciju apkopo intervijas/nosūtījuma stadijā, uzsākot apmācību, tā ir jāpārbauda. | **Tūlītējā rezultāta rādītāji** attiecas uz brīdi, kad izstājas no darbības (t. i., **beigu datums**), vai 4 nedēļu laiku pēc šā brīža. |

|  |
| --- |
| **11. piemērs. Regulāra dalība ar izstāšanos pirms laika**  Dalībnieks uzsāk atsevišķu projektu darbības ietvaros, bet plānoto pasākumu nepabeidz, tāpēc izstājas agrāk, nekā plānots. Beigu datums un tādējādi tūlītējā rezultāta rādītāju piemērošanas brīdis vienmēr ir tas datums, kurā dalībnieks pamet darbību, nevis plānotais izstāšanās datums. |
| **Piezīme**. Attiecībā uz JNI atbalstītajām darbībām informācija par to, vai dalībnieks pilnībā pabeidz intervences pasākumu, dažiem JNI rādītājiem nav būtiska (sk. 5.10.1. sadaļu). |

|  |  |
| --- | --- |
| **12. piemērs. Dalība vairākos projektos vienas darbības ietvaros**  Persona, kas gūst labumu vairākos projektos vienā darbībā (piemēram, kā daļa no personalizēta atbalsta), iznākuma rādītāju vajadzībām tiek uzskaitīta tikai vienreiz. Ir viens dalības ieraksts, kurā norādīts viens sākuma datums un viens beigu datums, proti, attiecīgi pirmā projekta uzsākšanas datums projektu virknē un izstāšanās datums no pēdējā projekta vairāku projektu virknē (t. i., darbības uzsākšanas datums un izstāšanās datums no darbības kopumā).  Piemēram, persona, kas ir narkotisko un psihotropo vielu lietotājs un iziet rehabilitācijas kursu. Vispirms šo personu var nosūtīt pie psihologa uz konsultāciju, ko nodrošina NVO. Pēc dažām konsultācijām tiek uzskatīts, ka šī persona ir derīga darbam, bet tai nepieciešams apgūt IT pamatus, lai nodrošinātu, ka dalībniekam ir pietiekamas prasmes viņu interesējošam darbam.  Šo apmācību kā atsevišķu projektu vienas darbības ietvaros nodrošina specializēts IT mācību centrs. Tiklīdz apmācība ir pabeigta, atbalsta saņēmējs organizē 3 mēnešu darba praksi, kas tiek subsidēta šīs pašas darbības ietvaros.  Kad ir iegūta šī darba pieredze, dalībnieks reģistrējas VND kā bezdarbnieks un aktīvi meklē darbu. Tūlītējā rezultāta rādītāju vajadzībām dalībnieks (kurš bijis neaktīvs pirms iesaistīšanās darbībā), būtu reģistrējams kā persona, kas no jauna sākusi darba meklējumus pēc dalības beigām. Šo personu varētu reģistrēt arī kā kvalifikācijas ieguvē iesaistīto dalībnieku pēc dalības beigām atkarībā no tā, kāds ir IT apmācības iznākums un vai ir piedāvāta kāda sertifikācija vai nav. | |
| **Iznākuma rādītāji** attiecas uz stāvokli, kad tiek **uzsākta darbība** (t. i., **sākuma datums**, kas ir jebkāda pasākuma pirmā diena darbības ietvaros). Ja informāciju apkopo intervijas/nosūtījuma stadijā, tā ir jāpārbauda. | **Tūlītējā rezultāta rādītāji** attiecas uz stāvokli brīdī, kad persona **izstājas no darbības** (t. i., uz **beigu datumu** vai darbības ietvaros veiktā pasākuma pēdējo dienu, kas šajā gadījumā ir 3 mēnešu subsidētā darba beigu datums). |
| Beigu datums vienmēr ir pēdējā diena, kurā dalībnieks ir piedalījies ar darbību finansētajā (vai daļēji finansētajā) pasākumā. Minētajā piemērā tas ir skaidrs, jo dalībnieka statuss beigu datumā mainās (no nodarbinātā uz bezdarbnieku). Ja tādā pašā scenārijā darba devējs nolemj paturēt dalībnieku pēc subsidētā perioda beigām, tad dalībnieks turpina strādāt to pašu darbu un viņa statuss nemainās (t. i., pastāvīgi nodarbināts). Šajā gadījumā beigu datums joprojām ir subsidētā perioda beigas, bet tūlītējā rezultāta rādītājs atšķirsies, proti, dalībnieks tiks reģistrēts kā “nodarbinātais pēc dalības beigām”, nevis kā “darba meklētājs pēc dalības beigām”. | |

|  |
| --- |
| **13. piemērs. Izstāšanās un atgriešanās tajā pašā darbībā**  Dalībnieku var uzskaitīt vienreiz vienas darbības ietvaros – neatkarīgi no tā, cik reižu viņš iesaistās vienā darbībā vai izstājas no tās.  Piemēram, jaunienācējs migrants, kuram ir vairāku gadu darba pieredze savā mītnes valstī, bet nav prasmju runāt tās valsts valodā, kurā viņš ir ieradies. Dalībnieks tiek nosūtīts uz intensīvajiem valodas mācības kursiem, kas pēc plāna ilgst 3 mēnešus. Pēc 2 mēnešiem ar personīgo kontaktu starpniecību šī persona atrod darbu un pamet mācības. Šajā brīdī reģistrē beigu datumu, un tūlītējais rezultāts ir tāds, ka dalībnieks ir nodarbinātais pēc dalības beigām. |
| Praksē ar darbu negāja viegli. Bija grūtības sazināties, un darba devējs konstatēja, ka dalībnieka prasmes neatbilst prasītajam standartam. Dalībnieks tika paņemts atpakaļ darbībā un pieņemts divos daļēja laika kursos: vieni kursi valodas prasmju uzlabošanai un otri – lai palīdzētu uzlabot esošās darba prasmes un pielāgot tās darba devēja prasītajam standartam jaunajā valstī. Tā ir atkārtota iesaistīšanās tajā pašā darbībā.  Dalībnieku var uzskaitīt vienā darbībā tikai vienu reizi, tāpēc ir jāatjaunina esošais dalības ieraksts. Sākuma datums un dati iznākuma rādītāju sagatavošanai nemainās, proti, tie vienmēr attiecas uz pirmo darbības uzsākšanas dienu un uz personas stāvokli šajā laikā. Savukārt, kad persona atkārtoti iesaistās darbībā, esošais beigu datums un visi ar rezultāta rādītājiem saistītie dati ir jādzēš, jo tie vairs nav piemērojami. Personai, kas joprojām ir iesaistījusies darbībā, dalības ierakstos nav jābūt beigu datumam vai saistītajiem rezultāta datiem. Kad dalībnieks izstājas no darbības otrreiz, ir jāreģistrē jaunais beigu datums un saistītie rezultāta dati.  Individuālās dalības ierakstu izmaiņas jāvirza tālāk uz attiecīgajiem apkopotajiem rezultātu rādītājiem. Jāņem vērā, ka tas varētu radīt izmaiņas vairākos gados. Ja otrā izstāšanās ir citā kalendārajā gadā, nevis pirmās izstāšanās gadā, attiecīgie pirmā gada rezultāta rādītāji, šajā piemērā “nodarbinātība pēc dalības beigām”, būs jāsamazina par vienu, un tā vietā dalībnieka rezultāts tiks uzskaitīts otrajā gadā – šajā gadījumā “kvalifikācijas iegūšana, beidzot dalību”. |

|  |
| --- |
| **14. piemērs. Dalība vairākās darbībās, kad pasākums ir nepārtraukts**  Kā likums, dalībniekus var katrā darbībā uzskaitīt tikai vienreiz, taču, ja dalībnieki piedalās vairākās darbībās, viņi ir jāuzskaita katrā atsevišķā darbībā, kurā piedalās. Tas attiecas pat tad, ja pasākums, kurā viņi piedalās, ir nepārtraukts.  Dažkārt var izmantot ESF finansējumu, lai sniegtu noteikta termiņa (finansiālu) atbalstu esošam intervences pasākumam, kurš tad tiek periodiski atjaunināts (piemēram, atbalsta saņēmēji atkārtoti piesakās katru gadu), – katru reizi tā ir jauna darbība. Šādā gadījumā ir iespējams, ka ar vienu dalību tiek sasaistītas vairākas darbības, t. i., persona pievienojas pasākumam vienas darbības laikā (vai vienā gadā) un izstājas nākamās darbības laikā (vai nākamajā gadā) (vai pat vēlāk). Šādā gadījumā, pat ja dalībnieks turpina to pašu pasākumu/intervences pasākumu, viņš ir jāuzskaita kā dalībnieks katrā darbībā, jo tā ir uzskaites vienība uzraudzības mērķiem, un ir obligāti jāspēj sasaistīt dalībnieku datus ar izdevumu pieprasījumiem. Tas nozīmē, ka dalībnieks tiks uzskaitīts katrā turpmākajā darbībā, lai iegūtu gan iznākuma, gan rezultātu rādītājus. |

|  |
| --- |
| **15. piemērs. Dalība turpinās pēc darbības beigām**  Ja ar ESF darbību tiek sniegts noteikta termiņa (finansiāls) atbalsts esošam intervences pasākumam, tad ir iespējams, ka persona, kas iesaistījusies intervences pasākumā atbalsta periodā, turpina dalību šajā intervences pasākumā pēc darbības beigām.  Šajā gadījumā, sekojot iepriekšējā piemēra loģikai, lai arī dalībnieks nav izstājies no intervences pasākuma, ir jāuzskata, ka viņš ir izstājies no darbības tās beigu datumā. Tādēļ dalības ierakstos beigu datumam būtu jābūt darbības beigu datumam un tūlītējā rezultāta rādītājam jāattiecas uz dalībnieka tā brīža stāvokli. Līdzīgi arī ilgtermiņa rezultātu rādītājam jāattiecas uz stāvokli, kādā dalībnieks atrodas pēc 6 mēnešiem no beigu datuma, – neatkarīgi no tā, vai dalībnieks ir vai nav izstājies no intervences pasākuma šajā posmā. |

## 4.2. Organizācijas un projekti

Četriem kopējiem iznākuma rādītājiem, kas attiecas uz atbalstu “organizācijām” (sk. 5.8.6. sadaļu, kurā uzskaitīti rādītāji attiecībā uz organizācijām), izmanto divas dažādas uzskaites vienības. Trijos gadījumos uzskaites vienība ir **projekts**, savukārt ceturtajā gadījumā uzskaites vienība ir **uzņēmums (mikrouzņēmums, mazais un vidējais uzņēmums)**.

**4.2.1. Kas ir projekts?**

***Projekts*** ir ESF finansēto pasākumu zemākā organizatoriskā vienība. Tas ir pasākums vai pasākumu grupa, ko īstenojis ekonomikas dalībnieks saistībā ar ***darbību***. Dažkārt darbība ir viens atsevišķs projekts, un abiem terminiem faktiski ir viena nozīme, savukārt citos gadījumos viena darbība var ietvert vairākus projektus, ko īsteno viens vai vairāki ekonomikas dalībnieki. (Sk. Terminu glosārijs un ESF uzraudzības organizēšana pielikumā.)

***Projekta ieraksts*** ir ***projekta*** datorizēts ieraksts vienas ***darbības*** ietvaros. Projekta ierakstos jāietver vismaz šāda informācija:

* projekta identifikators;
* projekta sākuma datums (tas var būt vai arī nebūt darbības sākuma datums);
* projekta beigu datums (tas var būt vai arī nebūt darbības beigu datums);
* darbības identifikators (tas sniedz informāciju par darbības sākuma/beigu datumu, finansējumu, ieguldījumu prioritāti, reģiona kategoriju);
* informācija par to, kāda veida ekonomikas dalībnieks ir atbildīgs par projekta īstenošanu (saskaņā ar attiecīgajos rādītājos pieņemto klasifikāciju);
* informācija par to, vai ar projektu tiek sniegts atbalsts mikrouzņēmumiem, maziem uzņēmumiem un vidējiem uzņēmumiem;
* informācija par to, vai projekts ir vērsts uz ilgtspējīgu dalību un sieviešu nodarbinātības progresu.

**Piezīme.**Tāpat kā dalības ierakstus, arī konkrēto projektu var reģistrēt tikai vienreiz konkrētā darbībā un attiecībā uz katru rādītāju. **Projektus var uzskaitīt vairākos rādītājos, tomēr katrā darbībā un katram rādītājam to var uzskaitīt tikai vienreiz**.

-> Sk. 5.7. sadaļu “Dati, kas attiecas uz organizācijām”.

**4.2.2. Kas ir organizācija?**

Saistībā ar ESF ar ***organizācijām*** saprot nevis fiziskas personas, bet organizācijas. Proti, tā ir kopīgu mērķu sasniegšanai oficiāli organizēta cilvēku grupa.

***Organizācijas*** var pilnībā vai daļēji **īstenot** projektu, vai arī **saņemt atbalstu** no projekta. Pēdējā minētajā gadījumā organizācijas, tāpat kā dalībniekus (sk. 4.1.1. sadaļu), uzskaita tikai tad, ja tās gūst tiešu labumu no ESF atbalsta, kas rada izdevumus. Organizācijas ir uzņēmumi, sabiedrisko pakalpojumu sniedzēji, universitātes un pētniecības institūti, nevalstiskās organizācijas, sociālie partneri utt. Parasti MVU, kas darbojas kā atbalsta saņēmēji, nav jāuzskata par organizācijām, kas gūst labumu no atbalsta.

|  |
| --- |
| **16. piemērs. Tiešais un netiešais atbalsts MVU**  ***Tiešais atbalsts*** *ir vērsts uz pašu MVU. Šāda atbalsta mērķis varētu būt palīdzība MVU īstenot organizatoriskas pārmaiņas vai veicināt inovāciju.*  -> Šādā gadījumā organizāciju uzskaita attiecīgajā organizāciju rādītājā (atbalstīto MVU skaits)  *No otras puses, ja viens vai vairāki MVU darbinieki piedalās ESF finansētā IT apmācības programmā, tad MVU var* ***gūt netiešu labumu****, jo palielinās tā darbinieku cilvēkkapitāls.*  -> Tā kā atbalsts tika sniegts tieši vienam vai vairākiem darbiniekiem, attiecīgajā rādītājā jāuzskaita šie dalībnieki, nevis organizācija. |

Tikai viens kopējais rādītājs attiecas uz atbalstīto organizāciju skaitu. Ņemot vērā mērķi atbalstīt mikrouzņēmumu un mazo un vidējo uzņēmumu (MVU) attīstību un konkurētspēju, šis rādītājs uzskaita atbalstīto MVU skaitu. Tomēr dalībvalstis tiek mudinātas papildus noteikt programmas specifiskos rādītājus attiecībā uz citu veidu organizācijām, uz kurām ir vērstas to darbības programmas (DP), lai labāk uzraudzītu savu mērķu sasniegšanu.

**Piezīme.**Organizācijas var gūt tiešu labumu no ESF – no vairākiem vienas darbības projektiem vai pat no vairākām darbībām. Ziņošanas nolūkos ar organizācijām rīkojas tāpat kā ar dalībniekiem, proti, organizāciju uzskaita tikai vienu reizi katrā darbībā, bet var uzskaitīt vairākās darbībās.

***Organizācijas ieraksts*** ir ***organizācijas*** datorizēts ieraksts vienas ***darbības*** ietvaros. Organizācijas ierakstos jāietver vismaz šāda informācija:

* organizācijas identifikators;
* iesaistīšanās datums (datums, kurā organizācija pirmo reizi gūst labumu no darbības sniegtā atbalsta);
* izstāšanās datums (datums, kurā beidzas minētais atbalsts);
* darbības identifikators (tas sniegs informāciju par darbības sākuma/beigu datumu, finansējumu, ieguldījumu prioritāti, reģiona kategoriju).

## 4.3. Uzskaites vienība – darbības

**4.3.1. Kas ir darbība?**

Saskaņā ar Kopīgo noteikumu regulas (Nr. 1303/2013) 2. pantu darbība ir “*projekts, līgums, darbība vai projektu grupa,* ***ko atlasa attiecīgo darbības programmu vadošās iestādes*** *vai to pārraudzībā un kas veicina prioritātes vai prioritāšu mērķu sasniegšanu; saistībā ar finanšu instrumentiem darbība ir finanšu piešķīrumi finanšu instrumentiem no programmas un turpmākais finansiālais atbalsts, ko sniedz minētie finanšu instrumenti*”[[13]](#footnote-13),[[14]](#footnote-14).

Tādējādi vadošo iestāžu ziņā ir noteikt, kas ir darbība. Faktiski darbība var būt:

a) atsevišķs projekts/pasākums;

b) projektu/pasākumu grupa;

c) nepārtraukta pasākuma daļa.

Visos gadījumos katram dalībniekam ir viens dalības ieraksts attiecībā uz katru darbību – neatkarīgi no tā, cik reižu dalībnieks izstājas no attiecīgās darbības un atkārtoti tajā atgriežas. Dalībnieku (un attiecīgā gadījumā organizāciju) iesaistīšanās un izstāšanās datumus nosaka darbības līmenī.

Jāatzīmē, ka projekts var turpināties arī pēc ESF darbības beigām. Šajā gadījumā, sekojot 15. piemēra loģikai, lai arī dalībnieks nav izstājies no projekta, ir jāuzskata, ka viņš ir izstājies no darbības tās beigu datumā.

|  |
| --- |
| ***Darbības, atbalsta saņēmēji un citas organizācijas***  Atbalsta saņēmēji ierosina un/vai īsteno darbības. Darbībai var būt vairāki sniedzēji, projekta partneri utt.  Organizācijas, kas rīkojas kā atbalsta saņēmēji, var īstenot vai ierosināt vairākas darbības. |

**4.3.2. Kā definēt darbību?**

Darbības jādefinē tādā veidā, lai tās veicinātu darbības programmas mērķu sasniegšanu un jo īpaši specifiskos atbalsta mērķus, kas noteikti ieguldījumu prioritātei (IP), saskaņā ar kuru tiek īstenota darbība. Rādītāju uzraudzības datiem jāsaskan ar IP specifiskajiem atbalsta mērķiem un jāspēj ietvert rezultātu sasniegumu. Definējot darbību, jāņem vērā mērķgrupas un intervences/pasākumu veids. No vienas puses, ja vienā darbībā apvieno pārāk daudz projektu, var rasties grūtības uztvert dalībnieku stāvokļa izmaiņas, kas notikušas atbalsta rezultātā. No otras puses, ja katram projektam/pasākumam ir sava atsevišķa darbība, palielinās gan īstenošanas sarežģītība, gan administratīvais slogs (tostarp ziņojumu sniegšanas prasības, sk. 4.3.3. sadaļu) un daži “rezultāti” var zaudēt savu nozīmi.

Efektīvi apvienot vairākus projektus/pasākumus vienā darbībā var, piemēram, šādos gadījumos:

* *Intervence kā pasākumu kopums* – intervencei ir viens kopīgs mērķis un vairāki posmi, kuros dalībnieki parasti gūst labumu, pat ja ne visi dalībnieki gūst labumu no katra pasākuma. Tipiskākie piemēri varētu būt darba meklētāju konsultēšana, kurai seko apmācība (ko, iespējams, veido vairāki moduļi) un iekļaušana [darba tirgū], kuru arī var veidot dažādi pasākumi/posmi (piemēram, bijušajiem ieslodzītajiem vai cietumniekiem). Šajā gadījumā ir vēlams uzskatīt to kā vienu darbību. Tādējādi tiks novērsts “uzpūsts” dalībnieku skaits un tiks nodrošināts, ka rezultāti attieksies uz kopējiem mērķiem.
* *Intervences pasākumi, kuriem ir viens mērķis, bet ko veido nedaudz atšķirīgi moduļi vai projekti* – vairāki projekti, kas sniedz līdzīgu atbalstu vairākām mērķgrupām vai kas tiek īstenoti dažādās jomās. Ja ir kopīgi mērķi un viena organizācija, kas ir atbalsta saņēmējs, tad būtu atbilstoši uzskatīt, ka tā ir projektu grupa vienas darbības ietvaros.

**4.3.3. Ziņojumu sniegšanas prasības par darbībām**

Deleģētās regulas Nr. 480/2014 III pielikumā ir uzskaitīti 113 datu lauki, kas elektroniskā veidā ir jāreģistrē un jāuzglabā uzraudzības sistēmā par katru darbību; 5.–22. datu lauks attiecas uz darbību datiem[[15]](#footnote-15).

Darbību var atbalstīt ar vairākām darbības programmām, prioritātēm vai fondiem, kā arī saskaņā ar vairākām reģionu kategorijām. Šādos gadījumos visus datus “reģistrē tādā veidā, kas ļauj iegūt datus dalījumā pēc darbības programmas, prioritātes, fonda vai reģionu kategorijas” (Regulas Nr. 480/2014 24. panta 3. punkts).

## 4.4. Datu vākšana – tieša saskare ar dalībniekiem

Dalībvalstu un vadošo iestāžu ziņā ir noteikt, kādā veidā visefektīvāk var ievākt uzraudzības mērķiem nepieciešamo informāciju par katru dalībnieku. Lai kādas metodes tiktu izmantotas, svarīgi ir pievērst uzmanību datu kvalitātes jautājumam. Tas ir jo īpaši būtiski, ja informācija tiek vākta tiešā saziņā ar dalībniekiem, kad pastāv risks, ka dažādas datu vākšanā iesaistītās institūcijas (piemēram, atbalsta saņēmēji vai projekta organizētāji) nepiemēro vienādus standartus vai definīcijas vai ka tās nesazinās ar dalībniekiem konstruktīvi, tādējādi dalībnieki var atšķirīgi interpretēt uzdotos jautājumus. Lai mazinātu šos riskus, vadošās iestādes var veikt vairākus praktiskus pasākumus.

**4.4.1. Vienotas definīcijas – valsts valoda un konteksts**

Neatkarīgi no tā, kuras organizācijas ievāc informāciju no dalībniekiem, vadošās iestādes ir tās, kas atbild par to, ka tiek nodrošināta vienotu definīciju piemērošana. EK Metodiskajos norādījumos par uzraudzību un novērtēšanu ir sniegtas visu kopējo rādītāju/mainīgo lielumu definīcijas, tostarp, ja atbilstīgi, atsauces uz starptautiski pieņemto definīciju avotiem. Tomēr šajos norādījumos ir noteikts, ka ir atļauts piemērot valstī noteiktās definīcijas gadījumos, kad kopumā nav pieejama saskaņota starptautiska definīcija (piemēram, attiecībā uz to, kas ir nelabvēlīga situācija). Abos gadījumos šajā praktisko norādījumu pielikumā ir sniegti sīkāki skaidrojumi un piemēri.

Tomēr vadošajām iestādēm ir ieteicams nodrošināt, ka valsts līmenī tiek sniegti atbilstoši norādījumi, lai papildinātu un precizētu EK Metodiskos norādījumus par uzraudzību un novērtēšanu tādā veidā, ka visu kopējo rādītāju un papildinošo programmas specifisko rādītāju definīcijas ir skaidras un tūlītēji saprotamas, kā arī piemērojamas attiecīgās valsts kontekstā. Piemēram, lai tiktu sasaistītas *ISCED* izglītības līmeņu definīcijas ar attiecīgajā valstī piemērojamajiem dažādiem izglītošanas un kvalifikācijas iegūšanas līmeņiem. Turklāt ir ļoti ieteicams šos norādījumus sniegt valsts valodā, lai novērstu lingvistiski kļūdainu interpretāciju. Valsts līmenī izstrādātajiem norādījumiem jābūt publiski pieejamiem, un vadošajām iestādēm jāizstrādā procedūras, lai nodrošinātu, ka visi atbalsta saņēmēji izmanto norādījumos sniegtās definīcijas un norādes.

**4.4.2. Standartizētās procedūras**

Visām organizācijām, kas iesaistītas datu vākšanā, papildus vienotajām definīcijām un norādījumiem ir jāievēro arī kopīgi standarti un procedūras, kas palīdzēs nodrošināt datu kvalitāti. Vadošajām iestādēm ir ieteicams sagatavot standartu un procedūru kopumu un veikt pasākumus, lai nodrošinātu, ka visi atbalsta saņēmēji un citas institūcijas, kas iesaistītas datu tiešajā vākšanā, šos standartus un procedūras īsteno.

Pirmais solis datu kvalitātes nodrošināšanas virzienā varētu būt standartizēta anketa, kurā ietverti visi mainīgie lielumi, par kuriem ir jāsavāc informācija tieši no dalībniekiem, un tai pievienotas skaidras vadlīnijas par tās ieviešanu. Vadlīnijās jānorāda, kā anketa būtu jāaizpilda (piemēram, iztaujājot dalībnieku vai dalībnieks tieši to aizpilda uz papīra), ko darīt, ja dalībnieks atsakās sniegt kādu informāciju, rezultātu apliecināšanas procedūras (piemēram, papīra pierakstus dalībnieks apliecina ar parakstu). Anketā (ja to sniedz tieši dalībniekiem) vai vadlīnijās jāiekļauj skaidri paskaidrojumi, kā interpretēt katru jautājumu un kā uz to atbildēt, un tie jāsagatavo tā, lai dalībnieki tos var saprast. Tas ir jo īpaši svarīgi saistībā ar tādiem raksturlielumiem kā, piemēram, dalībnieku darba tirgus statuss, un vadlīnijās jānodrošina, ka, piemēram, personas, kas ir reģistrēti bezdarbnieki, bet vienlaikus ir pilna laika studenti, tiek ierakstītas kā neaktīvas personas, nevis kā bezdarbnieki. Sīkākus norādījumus sk. 5.3. sadaļā.

Procedūrās jāietver arī tādi jautājumi kā datu vākšanas laika grafiks. Iznākuma, tūlītējā rezultāta un ilgtermiņa rezultātu rādītāji ir definēti, lai norādītu uz dalībnieku stāvokli attiecīgi darbības sākumā, izbeidzot darbību un kad ir pagājuši seši mēneši pēc darbības izbeigšanas. Datu kvalitāte ir atkarīga no tā, kā šis laika grafiks tiek ievērots. Piemēram, ja dalībnieks tiek aptaujāts (un tiek ievākti personas dati) kādu laiku pirms mācību programmas faktiskās sākšanās, atbalsta saņēmējam jānodrošina, ka dalībnieks pārbauda ievākto informāciju, uzsākot programmu, un ka visas izmaiņas tiek aktualizētas attiecīgajos dalības ierakstos. Lai pārbaudītu kvalitāti, noderīgi būtu papīra formātā veiktos ierakstus, kuros apstiprināti personas dati, apliecināt ar parakstu. Uzraudzības sistēmā varētu reģistrēt šāda ieraksta esamību.

## 4.5. Datu vākšana – reģistru izmantošana

2007.–2013. gada plānošanas periodā vairākās dalībvalstīs vadošās iestādes izmantoja informāciju no esošajiem valsts reģistriem (piemēram, iedzīvotāju reģistra, sociālās apdrošināšanas reģistra, bezdarbnieku reģistra utt.), lai nodrošinātu vismaz daļu ESF uzraudzībai nepieciešamo datu. Vēl dažas valstis bija norādījušas, ka tās plāno sākt izmantot reģistra datus 2014.–2020. plānošanas periodā.

Ja reģistros pieejamie dati atbilst ESF regulā sniegtajām definīcijām un specifikācijām un ja tie ir pieejami prasītajā ziņojumu sniegšanas termiņā, šāda pieeja ir ieteicama, jo nav vēlreiz jāievāc informācija, kas jau ir iegūta. Tomēr ir rūpīgi jānovērtē, vai reģistra dati atbilst ESF uzraudzības prasībām, un jo īpaši ir jānodrošina, ka dati, kas reģistrēti ESF uzraudzības mērķiem, atbilst kopējo rādītāju definīcijām, kā noteikts norādījumos. Praktiski tas nozīmē, ka pat tad, ja tiek plaši izmantoti reģistri, joprojām daži mainīgie lielumi būs jāievāc tieši no dalībniekiem vai nu tāpēc, ka dati reģistros nav pieejami (piemēram, daži sensitīvi mainīgie lielumi, kas attiecas uz dažādām nelabvēlīgām situācijām), vai tāpēc, ka definīcijas nav pilnībā saskanīgas.

**4.5.1. Reģistra datu izmantošana – sasaiste, izmantojot personas identifikācijas numuru**

Lai ierakstītu informāciju par katru dalībnieku, reģistros parasti izmanto personas identifikatoru. Valstī reģistros var iekļaut dažādu veidu informāciju, izmantojot dažādus identifikatorus, bet kopumā izmanto vienu kopēju identifikatoru, kas bieži vien ir sociālās apdrošināšanas numurs. Attiecībā uz reģistriem, kas izmantojami ESF uzraudzības mērķiem, atbalsta saņēmējiem būs jāievāc attiecīgie identifikatori no katra dalībnieka, lai tos varētu sasaistīt ar attiecīgajiem reģistra(-u) ierakstiem. Bieži vien datu aizsardzības noteikumi nozīmē to, ka reģistriem var piekļūt tikai iestādes, kas atbild par to pārvaldību, un reģistriem nevar tieši piekļūt atbalsta saņēmēji vai vadošās iestādes. Tāpēc parasti atbalsta saņēmēji no katra darbībā iesaistītā dalībnieka ievāks personas identifikatorus un nosūtīs tos vadošajai iestādei, kas pēc tam tos nosūtīs valsts statistikas birojam vai citai atbildīgai institūcijai, lai iegūtu uzraudzības mērķiem nepieciešamo informāciju.

**4.5.2. Pareiza novērošanas atskaites punkta nodrošināšana – sākuma un beigu datums dalības ierakstos**

Kā norādīts 2.2. sadaļā attiecībā uz datu uzglabāšanas galvenajām prasībām, regulās, kas attiecas uz 2014.–2020. gada plānošanas periodu, minēts, ka ir svarīgi, lai visos dalības ierakstos būtu iekļauts sākuma un beigu datums. Tas vienlīdz attiecas arī uz ierakstiem, kas tiks aizpildīti, izmantojot reģistrus, un uz ierakstiem, kas tiks aizpildīti, izmantojot tieši no dalībniekiem iegūtos datus. Iznākuma rādītājiem ir obligāti jāattiecas uz dalībnieka stāvokli dienā, kad viņš sāk darbību, tūlītējā rezultāta rādītājiem – uz stāvokli dienā, kad dalībnieks izbeidz darbību, vai 4 nedēļu laikā pēc šā datuma, savukārt ilgtermiņa rezultātu rādītājiem – uz stāvokli, kad ir pagājuši 6 mēneši pēc beigu datuma. Kad dalībnieka identifikatorus (ID) nosūta pārbaudei reģistros, lai noteiktu dalībnieku stāvokli, tiem ir jābūt saistītiem ar attiecīgajiem datumiem, lai iegūtu ziņas par katras personas stāvokli konkrētajos datumos, kas attiecas uz personas dalību ESF darbībā.

Vairumā gadījumu **nav** pieņemams izmantot darbības sākuma un beigu datumus kā tuvinājumu personas dalības ieraksta faktiskā sākuma un beigu datuma norādei. Vienīgā situācija, kad tas varētu būt pieļaujams, ir saistībā ar darbību, kurā visi dalībnieki ir uzsākuši pasākumus pirmajā darbības dienā un beiguši tos pēdējā dienā.

|  |  |
| --- | --- |
| **Slikta prakse** | **Laba prakse** |
| Pieprasījumā sniegt reģistra datus ietverts personu ID saraksts un darbības sākšanas/beigu datums  Personu ID saraksts  Darbības sākuma datums  Darbības beigu datums | Pieprasījumā sniegt reģistra datus ietverti 3 informācijas vienumi **par katru dalībnieku**  Personas ID  Iesaistīšanās datums  Izstāšanās datums |

**4.5.3. Definīciju saskanība un tvērums**

Kopējo rādītāju un vienoto definīciju izmantošana ir svarīgākā prasība attiecībā uz pārraudzību 2014.–2020. gada periodam un ir svarīgs datu kvalitātes nodrošināšanas aspekts. Vienotas definīcijas ir piemērojamas neatkarīgi no informācijas avota (t. i., datu tieša ieguve no dalībniekiem vai netieša ieguve no esošiem datu reģistriem). Dalībvalstīm, kas plāno izmantot reģistru datus visu vai dažu mainīgo lielumu ieguvei, būs jāgūst garantijas, ka iecerētie reģistri izmanto definīcijas, kas saskan ar tām, kas piemērojamas kopējiem rādītājiem.

Piemēram, varētu izmantot sociālās apdrošināšanas iemaksu valsts reģistru, lai novērtētu, vai dalībnieks darbības uzsākšanas dienā vai izstāšanās dienā ir nodarbinātais. Šajā gadījumā jāpārbauda, vai reģistrā ir ietvertas visas viena vai vairāku attiecīgo kopējo rādītāju definīcijā aprakstītās situācijas, bet, ja tas tā nav, kādas procedūras var īstenot, lai nodrošinātu pilnīgu saskanību. Var rasties tādas situācijas, ka, piemēram, nav ietvertas personas, kas strādā, bet nav apdrošinātas (piemēram, ģimenē strādājošie), vai pašnodarbinātie, kam piemērojami atšķirīgi apdrošināšanas noteikumi, tādējādi šīs personas nav iekļautas galvenajā reģistrā.

Cits piemērs, kad ir nepieciešama rūpīga pārbaude, ir gadījums, kad tiek ierakstīts, ka persona ir reģistrēts bezdarbnieks, bet faktiski tā ir pilna laika students (atkarībā no valsts noteikumiem tas varētu būt iespējams, piemēram, vasaras brīvlaikā). JNI intervences pasākumi jo īpaši ir vērsti uz cilvēkiem, kas nav iesaistīti nodarbinātībā, izglītībā vai apmācībā (*NEET*) un nav pilna laika studenti, pat ja reģistrēti kā bezdarbnieki. Tāpēc ir svarīgi, ka ESF uzraudzības vajadzībām visas šādā stāvoklī esošas personas tiek reģistrētas kā neaktīvas (ir pilna laika studenti), nevis kā bezdarbnieki. Jāveic validācijas pārbaudes, lai nodrošinātu, ka pilna laika studenti statistikas datos netiek iekļauti kā bezdarbnieki.

**4.5.4. Reģistra datu pareiza interpretācija**

Dažkārt ir nepieciešams piemērot reģistra datu izmantošanas noteikumus, lai nodrošinātu pareizu interpretāciju rādītāju ieguves vajadzībām. Būtībā kopējie rādītāji ir izstrādāti, lai izmērītu, kuras personas tiek sasniegtas ar ESF intervences pasākumiem un kāds ir šo pasākumu rezultāts. Dažkārt tam ir nepieciešams rūpīgi interpretēt dalībnieku individuālo stāvokli, lai ierakstītu jēgpilnu informāciju.

Piemēram, dažās valstīs personai, kas ir reģistrēts bezdarbnieks, var joprojām būt nepilnas slodzes darbs, kas parasti nepārsniedz noteiktu stundu vai algas slieksni. Saskaņā ar attiecīgo rādītāju definīcijām šī persona var būt gan bezdarbnieks, gan nodarbinātais kopējo iznākuma rādītāju vajadzībām. Tomēr ir atļauts tikai viens statuss, un tam jābūt tādam, kas ir saistīts ar personas dalību ESF darbībā. Ja darbība attiecas uz apmācību, tas ļaus dalībniekam palielināt savā esošajā nepilnas slodzes darbā nostrādātās stundas. Šie dalībnieki varētu vēlēties uzsākt apmācību tāpēc, ka vēlas strādāt vairāk un aizpildīt stundas, kuras netiek pavadītas darbā, un tādējādi uzlabot savu darba tirgus situāciju. Attiecībā uz reģistriem tas nozīmē, ka sociālās apdrošināšanas reģistru nevar izmantot kā universālu nodarbinātības statusa rādītāju. Drīzāk tas jāpiemēro vienīgi tad, ja dalībnieks nav jau reģistrēts kā bezdarbnieks. Ja izmanto bezdarbnieku reģistru un sociālās apdrošināšanas reģistru, dalībvalstīm jāizlemj, kurš no tiem ir prioritārāks, lai nodrošinātu pareizu informāciju saskaņā ar kopējo rādītāju definīcijām.

Šī problēma skar arī rezultātu rādītājus. Ņemsim to pašu scenāriju un pieņemsim, ka pēc darbības izbeigšanas dalībnieka stāvoklis nav mainījies. Citiem vārdiem, šī persona joprojām ir reģistrēta kā bezdarbnieks un joprojām strādā to pašu (nelielu) nepilnas slodzes darbu, vienlaikus aktīvi meklējot turpmāko darbu. Šajā gadījumā dalībnieks jāreģistrē kā bezdarbnieks, uzsākot darbību, un jāreģistrē joprojām kā bezdarbnieks, kura darba tirgus situācija nav uzlabojusies, pēc darbības izbeigšanas. Ja sociālās apdrošināšanas reģistru bez izņēmuma izmanto, lai novērtētu nodarbinātības statusu pēc dalības beigām, personu varētu kļūdaini reģistrēt kā nodarbināto, tādējādi šķistu, ka tās stāvoklis ir uzlabojies.

Tāpēc dažkārt ir nepieciešams informāciju salīdzināt, savstarpēji atsaucoties uz vairākiem reģistriem, un piemērot noteikumus par kārtību, kā ir jāpiemēro no katra reģistra ņemtā informācija.

## 4.6. Reprezentatīva izlase

Dati attiecībā uz kopējiem iznākuma rādītājiem par bezpajumtniecību un mājokli zaudējušām personām, kā arī par personām no lauku apvidiem nav nepieciešami attiecībā uz visiem dalībniekiem, bet tikai uz dalībnieku reprezentatīvu izlasi katras ieguldījumu prioritātes līmenī.

|  |
| --- |
| Jāatzīmē, ka noteikums rādītājus izstrādāt, pamatojoties uz reprezentatīvu izlasi, neliedz dalībvalstīm vākt datus par visiem dalībniekiem, ja tās to vēlas darīt (var uzskatīt, ka tā ir 100 % izlase), un dažkārt tiešām ir situācijas, kurās varētu būt priekšroka pilnam tvērumam.   * Attiecībā uz rādītāju par bezpajumtniecību varētu būt visai grūti izsekot dalībniekus apsekojuma veikšanai, tiklīdz viņi ir izstājušies no darbības. Tāpēc varētu būt daudz vieglāk un izmaksu ziņā lietderīgāk ievākt nepieciešamo informāciju no visiem dalībniekiem, viņiem uzsākot darbību (t. i., reizē ar informāciju, kas nepieciešama visiem pastāvīgajiem iznākuma rādītājiem). * Gadījumā, ja ieguldījumu prioritāte sniedz atbalstu tikai mazam dalībnieku skaitam, var būt grūtības iegūt izlasi, kas ir gan reprezentatīva, gan pietiekami liela, lai rezultāti būtu ticami, savienojot dažādus sociāli ekonomiskos mainīgos lielumus. |

Rādītāji, kas iegūti, pamatojoties uz reprezentatīvo izlasi, izņemot tos, kas paredzēti JNI ilgtermiņa rezultātu rādītājiem, nav jāiekļauj katrā ikgadējā īstenošanas ziņojumā, bet tikai ziņojumos, kas jāiesniedz 2017. gadā (par bezpajumtniecību un lauku apvidiem) un 2019. un 2025. gadā (ilgtermiņa rezultātu rādītāji, kas noteikti ESF regulas I pielikumā) (sk. 3.2. sadaļu).

**4.6.1. Izlases reprezentativitātes nodrošināšana**

Lai nodrošinātu, ka izlase ir statistiski reprezentatīva, ir jāizpilda šādi kritēriji.

* **Datiem jāataino attiecīgā pētījuma populācija**. Lai izlase būtu reprezentatīva, tā ir jāņem no **visas** pētījuma **populācijas**, kas attiecas uz interesējošo(-iem) rādītāju(-iem), un jāataino šīs populācijas parametri vairākos **mainīgajos lielumos** (kas attiecas uz nodarbinātības statusu, vecumu, izglītības līmeni un mājsaimniecības stāvokli).
* Izlasei attiecībā uz diviem iznākuma rādītājiem “bezpajumtnieki vai personas, kas zaudējušas mājokli” un “personas no lauku apvidiem” ir jābūt reprezentatīvai attiecībā uz iznākuma rādītājiem, kas attiecas uz nodarbinātības statusu, vecumu, izglītības līmeni un mājsaimniecības stāvokli.
* Izlases samērīgums attiecībā pret rādītāju ir svarīgs punkts. Piemēram, rādītājs, kas attiecas uz uzlaboto darba tirgus situāciju, piemērojams tikai dalībniekiem, kuri bija nodarbināti pirms iesaistīšanās darbībā. Šīs dalībnieku apakšgrupas parametri (t. i., vecums, izglītības līmenis un mājsaimniecības stāvoklis) var visai būtiski atšķirties no kopējās pētījuma populācijas parametriem ieguldījumu prioritātē. Izmantotajai izlasei vienmēr jāreprezentē rādītājā ietvertā populācija. EK Metodisko norādījumu par uzraudzību un novērtēšanu B pielikuma tabulās ir norādīta ar reprezentatīvu izlasi aptveramā populācija, kas attiecas uz katru rādītāju.
* Tiek arī uzskatīts, ka laba prakse attiecībā uz reprezentativitāti ir ietvert reģionālo dimensiju. Orientējoši var iegūt reprezentatīvu izlasi no dalībniekiem, kas dzīvo reģionos vienu pakāpi zemāk par reģionu, kurā tiek organizēta programma. Piemēram, ja darbības programma tiek organizēta NUTS 2. līmenī, reprezentatīva izlase varētu būt dalībnieki, kas katrs dzīvo NUTS 3. līmeņa reģionos (tas ir, ja NUTS 2. līmeņa reģions sastāv no vairākiem NUTS 3. līmeņa reģioniem).
* Katrā ziņā izlasei ir jābūt pietiekami lielai, lai nodrošinātu ticamus rezultātus, ņemot vērā nerespondences līmeni, kas varētu būt augsts īpaši sociāli mazāk aizsargāto grupu gadījumā. Kā norādīts EK Metodiskajos norādījumos par uzraudzību un novērtēšanu, lai uzskatītu, ka rādītāju vērtības, kas dalībvalstīm jāsniedz savos ikgadējos īstenošanas ziņojumos, ir pilnīgi ticamas, tās jāpaziņo ar kļūdas robežu, kas nepārsniedz 2 procentpunktus, proporcijai izmantojot 95 % ticamības pakāpi (t. i., ticamības intervāls ir 4 procentpunkti). Paziņotās vērtības, kuru maksimālā aprēķinātā kļūdas robeža pārsniedz 2 procentpunktus, bet nepārsniedz 5 procentpunktus, uzskata par mazāk ticamām, tāpēc, lai nodrošinātu uzraudzības un informācijas sistēmas vispārējo ticamību, varētu apsvērt uzlabojumu veikšanu. Aplēses, kuru kļūdu robeža pārsniedz 5 procentpunktus, neuzskata par pietiekami ticamām, ja apakšgrupa reprezentē vairāk nekā 10 % iedzīvotāju.
* No datiem, kas apkopoti jebkurā līmenī, nav iespējams izveidot pilnībā reprezentatīvu izlasi. Gadījumā, ja dalībvalstis uzskata, ka datu vākšanai par bezpajumtniecību vai par personām no lauku apvidiem, kā arī ESF un JNI ilgtermiņa rezultātu rādītājiem izmantos administratīvos resursus (nevis apsekojumu), ir jānodrošina un jāspēj parādīt, ka no reģistriem pieejamā informācija ir atbilstīga attiecīgo rādītāju prasībām. Tas nozīmē, ka **administratīvajam reģistram, kas tiks izmantots, jāaptver visi dalībnieki** (vai arī ir izstrādāta procedūra, kā sazināties ar tiem, kas nav ietverti) un ka tajā ietvertā informācija **atbilst definīcijām**, kas tiek piemērotas attiecīgajam rādītājam vai rādītājiem.
* **Nav atlases noviržu**. Jānodrošina, ka reprezentatīvajai izlasei nav nekādu atlases noviržu, un tāpēc ir **jāspēj sazināties ar jebkuru nejauši izvēlētu personu**, kas guva labumu no atbalsta, lai noteiktu, kādā situācijā ir šī persona (ilgtermiņa rādītāju noteikšanai, kad pagājuši seši mēneši pēc dalības beigām, vai iznākuma rādītāju noteikšanai iestāšanās brīdī). Reprezentatīvas izlases izstrādāšana nozīmē, ka ir jāpiekļūst **atsevišķai datu kopai** (vai jāizveido atsevišķa datu kopa, ja minētais reģistrs nav pilnīgs), kurā ietverti visi individuālās dalības ieraksti. Datu kopa var būt anonimizēta, bet kādā noteiktā līmenī ir jābūt iespējai identificēt personas, kas atlasītas turpmākai kontrolei. Piemēram, kad ir atlasīta atbilstīga izlase, vadošā iestāde varētu sniegt atbalsta saņēmējiem vai trešām personām, kurām ir uzticēts pienākums veikt dalībnieku situācijas apsekojumu, sarakstu, kurā uzskaitīti anonīmi ID, kas saistīti ar dalībnieku vārdiem un uzvārdiem un kontaktinformāciju, kas tiek uzglabāti tikai vietējā līmenī. Līmeni, kādā uzglabājami personas dati, var noteikt dalībvalsts līmenī un īstenot saskaņā ar attiecīgajiem datu aizsardzības tiesību aktiem.

|  |
| --- |
| Sīkākus norādījumus par izlases veidu un apsekojuma metodiku var skatīt *Eurostat* tīmekļa vietnē: http://ec.europa.eu/eurostat/en/web/products-manuals-and-guidelines/-/KS-RA-08-003  Ieteicams izlases veidošanu un apsekojuma jautājumu izstrādi uzticēt **neatkarīgai** un **specializētai institūcijai**, kurai ir nepieciešamā pieredze statistikas jomā. |

**4.6.2. Izlases metodes plānošana un tvērums ilgtermiņa rezultātu rādītājiem**

Neatkarīgi no izlases veida un izlases atlases metodes (tās noteikšana paliek dalībvalstu ziņā) kopējos un JNI ilgtermiņa rezultātu rādītājus apkopo saskaņā ar noteiktu laika grafiku, sadalot dalībniekus pa konkrētiem periodiem.

***Kopējie ilgtermiņa rezultātu rādītāji***

Ir divi ESF regulas I pielikumā uzskaitīto kopējo ilgtermiņa rezultātu rādītāju ziņošanas posmi. Tie jāizstrādā, pamatojoties uz atšķirīgām izlasēm, kurās ietvertie dalībnieki nepārklājas.

* Pirmajā posmā (ziņas sniedz 2018. gada īstenošanas ziņojumā, kas jāiesniedz līdz 2019. gada 30. jūnijam) jāietver dalībnieki, kuri beiguši darbības līdz 2018. gada vidum un par kuriem izlases veidošana varētu nebūt iespējama līdz 2018. gada beigām.
* Otrajā posmā (attiecībā uz rādītājiem, kas jāiekļauj noslēguma ziņojumā 2025. gadā) jāietver dalībnieki, kas beiguši darbības laikposmā no 2018. gada vidus līdz 2023. gada 31. decembrim. Lai uzlabotu datu kvalitāti, ieteicams šo grupu sadalīt divās izlasēs.

-> EK Metodisko norādījumu par uzraudzību un novērtēšanu 3.1.3. sadaļā ir sniegts kopējo ilgtermiņa rezultātu rādītāju ziņošanas grafika shematisks attēlojums.

***JNI ilgtermiņa rezultātu rādītāji***

Ilgtermiņa rezultātu rādītāji JNI atbalstītiem intervences pasākumiem ir jāziņo katru gadu, sākot no 2015. gada aprīļa un pēc tam iesniedzot ikgadējos īstenošanas ziņojumus. Tāpēc būs nepieciešams izveidot reprezentatīvu izlasi, pamatojoties uz dalībniekiem, kas pabeidz darbības 12 mēnešu laikā līdz katra gada vidum. Piemēram, 2015. gada *AIR* (jāiesniedz līdz 2016. gada 31. maijam) ilgtermiņa rezultātu rādītāji jāapkopo, pamatojoties uz to dalībnieku reprezentatīvo izlasi, kuri beiguši JNI atbalstītās darbības laikā no 2014. gada vidus līdz 2015. gada vidum.

Pirmajā 2015. gada ziņojumā, kurā jāietver dalībnieki, kas beidz darbības līdz 2014. gada vidum, jāuzskaita tikai tie dalībnieki, kuri uzsāka darbības pēc izmaksu attiecināmības sākuma datuma (2013. gada 1. septembra).

-> EK Metodisko norādījumu par uzraudzību un novērtēšanu 3.1.4. sadaļā ir sniegts JNI ilgtermiņa rezultātu rādītāju ziņošanas grafika shematisks attēlojums.

|  |
| --- |
| ***Datu vākšanas biežums***  Kā norādīts EK Metodiskajos norādījumos par uzraudzību un novērtēšanu, *izlasē jāizvairās no izkropļojumiem attiecībā uz teritoriālo dimensiju un laiku, t. i., pārmērīgu vai nepietiekamu to dalībnieku grupu pārstāvību, (..) kurām ir konkrēts dalības uzsākšanas laiks.*Tāpēc ieteicams datus vākt biežāk, veidojot vairākas izlases, kas nepārklājas (piemēram, izlase katru gadu).  Ja datus vāc tieši no dalībniekiem, biežāka datu vākšana varētu palīdzēt arī palielināt respondences rādītāju un atbilžu ticamību, jo ar personām sazinās neilgi pēc tam, kad tās ir izstājušās no dalības. |

**4.6.3. Ilgtermiņa rezultātu rādītāju datu vākšana un uzglabāšana**

Ilgtermiņa rezultātu radītāju dati jāieraksta un jāuzglabā kā atsevišķi datu ieraksti (mikrodati). Tomēr netiek prasīts šos ierakstus saistīt/uzglabāt sākotnējā datu kopā, kurā ir visu dalībnieku mikrodati; tos var uzglabāt, piemēram, atsevišķā datubāzē vai atsevišķā VISmodulī.

Ilgtermiņa rezultātu rādītāji ir jāvāc attiecībā uz **pareizu atsauces populāciju**. Piemēram, lai noteiktu rādītāju “dalībnieki labākā darba tirgus situācijā”, jāsazinās tikai ar tiem dalībniekiem, kuri bija nodarbināti, uzsākot darbību (sk. EK Metodisko norādījumu par uzraudzību un novērtēšanu B pielikumu). Lai to nodrošinātu, katrā ierakstā būs nepieciešama informācija par iznākuma rādītājiem saistībā ar darba tirgus statusu, nelabvēlīgu situāciju un vecumu. Jāatzīmē, ka šī informācija nebūs nepieciešama, ja par katru ilgtermiņa rezultātu rādītāju tiek gatavotas atsevišķas izlases, tādējādi tiek atlasīti dalībnieki tikai no pareizas atsauces populācijas (piemēram, rādītājam “nodarbinātie dalībnieki” atlasa tikai tos dalībniekus, kuri, uzsākot darbību, bija bezdarbnieki vai neaktīvi). Turklāt jānodrošina, ka ievāktos datus var ziņot **dalījumā pēc dzimuma, ieguldījumu prioritātes un reģiona kategorijas** un tie attiecas uz **pareizu laika atskaites brīdi katram dalībniekam** (6 mēneši pēc aiziešanas no darbības).

Tāpēc attiecībā uz izraudzītajiem un izlasē ietvertajiem dalībniekiem jābūt pieejamai šādai informācijai:

* *kopējie iznākuma rādītāji par darba tirgus statusu un vecumu*, lai katram rādītājam varētu atlasīt pareizu atsauces populāciju;
* *dzimums un reģiona kategorija*, lai ikgadējā īstenošanas ziņojumā varētu veikt prasīto dalījumu;
* *izstāšanās datumi*, lai varētu noteikt pareizu datu vākšanas laiku.

Svarīgi atzīmēt, ka, ja attiecībā uz kopējo ilgtermiņa rezultātu rādītāju tiek noteikts skaitlisks **mērķis**, ieraksti jāsaista ar izvēlēto iznākuma rādītāju, ko izmanto kā pamatu. Piemēram, ja ir noteikts mērķis rādītājam “nodarbinātībā iesaistītie dalībnieki, tostarp pašnodarbinātie, sešus mēnešus pēc dalības beigām” un atsauces populācija ir ilgtermiņa bezdarbnieki (kā pamats izmantots kopējais iznākuma rādītājs), jānodrošina, ka rādītāja datu vākšanai un ziņošanai ir atlasīta pareiza atsauces populācija, ko panāk, vai nu iegūstot šo informāciju (t. i., ilgtermiņa bezdarbs), kad tiek ierakstīti apsekojuma rezultāti, vai arī izveidojot citu izlasi, ko veido tikai tie dalībnieki, kuri, uzsākot darbību, bija ilgtermiņa bezdarbnieki.

## 4.7. Apkopošanas procedūras

Rādītāju vērtības aprēķina, apkopojot atsevišķu dalības ierakstu vērtības.

Attiecībā uz visiem iznākuma rādītājiem, kuri nav saistīti ar sensitīvajiem mainīgajiem lielumiem, apkopošanas posmā jāņem vērā tikai tie ieraksti, kuros ir pilnībā aizpildīti visi attiecīgie mainīgie lielumi (sk. 4.9.1. sadaļu). Tādus dalības ierakstus, kuros ir nepilnīgi aizpildīti mainīgie lielumi, kas nepieciešami ar personas datiem saistīto iznākuma rādītāju iegūšanai (izņemot sensitīvos mainīgos lielumus), nedrīkst iekļaut summārajos rādītājos, aprēķinot rādītāju datus. Nepilnīgus ierakstus drīkst iekļaut tikai pozīcijā “dalībnieku kopskaits” (sk. 2.3.7. un 4.9.1. sadaļu).

Tas, kādi apkopotie dati ir nepieciešami, ir atkarīgs no finansējuma avota (3. tabula). Rādītājiem, kas attiecas uz ESF atbalstītajām darbībām, indivīda līmeņa dati ir jāapkopo pēc ieguldījumu prioritātes un arī pēc reģiona kategorijas. JNI atbalstītajām darbībām ziņošana pēc reģiona kategorijas netiek prasīta. Tomēr dati ir jāiesniedz atsevišķi par katru JNI atbalsta prioritātes virzienu vai tās daļu. Visi rādītāji, kas attiecas uz dalībniekiem, ir jāiedala pēc dzimuma (t. i., vīriešu un sieviešu individuālie dalības ieraksti ir jāapkopo atsevišķi). Turklāt, ņemot vērā prasību iesniegt ikgadējos datus ikgadējā īstenošanas ziņojumā, VISsistēmai ir jāspēj apkopot šos datus pa gadiem (sk. 2.3.1. sadaļu).

**3. tabula. Nepieciešamais sadalījums atkarībā no finansējuma avota**

|  |  |  |  |
| --- | --- | --- | --- |
|  | **Ieguldījumu prioritāte** | **Reģiona kategorija** | **Dzimums** |
| **Periodiskais ESF ziņojums** |  |  |  |
| Kopējie rādītāji |  |  |  |
| **JNI ziņojums** |  |  |  |
| Kopējie rādītāji |  | Netiek prasīts |  |
| JNI rādītāji |  | Netiek prasīts |  |

Uzraudzības sistēmā jābūt rādītāju vērtību aprēķināšanas automātiskām procedūrām. Visi dati jāuzglabā tādā veidā, lai nodrošinātu rādītāju vērtību automātisku aprēķināšanu, taču sistēmai jābūt arī pietiekami elastīgai, lai varētu izpildīt novērtēšanas mērķiem prasītus citus apkopojumus, piemēram, lai sniegtu atbildes uz uzraudzības komitejas pieprasījumiem (sk. 2.2. sadaļu).

## 4.8. Retrospektīva datu atjaunināšana un korekcija

2007.–2013. gada plānošanas periodā dalībvalstīm jau bija iespēja retrospektīvi labot uzraudzības datus, ja tie bijuši kļūdaini. Šajā plānošanas periodā datu atjaunināšana un datu labošana tiek nošķirta (sk. 4.8.1. un 4.8.2. sadaļu turpmāk tekstā). Sīkāki skaidrojumi ir sniegti paskaidrojumā, ko Komisija iesniedza ESF Tehniskajai darba grupai 24.–25. marta sanāksmē[[16]](#footnote-16).

|  |
| --- |
| ***Retrospektīvo izmaiņu identificēšanas automatizētā sistēma***  Tā kā ir jāziņo ikgadējie dati (sk. turpmāk), ir nepieciešams, lai uzraudzības sistēmām būtu mehānisms, kas ļautu automātiski identificēt retrospektīvi atjauninātus vai labotus datus. Jābūt procedūrai, kas pārbauda un informē par izmaiņām, kas veiktas kopš pēdējās iesniegšanas (kuri rādītāji un kuros gados).  Ieteicams, lai papildu validācijas procedūrā VISaprēķinātu kumulatīvās vērtības visiem rādītājiem un salīdzinātu tās ar *SFC* aprēķinātajām kumulatīvajām vērtībām, lai pārbaudītu, ka visi dati ir pārsūtīti pareizi.  ***Retrospektīvi grozīto datu iesniegšana SFC***  Ikgadējā īstenošanas ziņojumā dalībvalstīm ir jāiesniedz tikai ikgadējās vērtības (izņemot attiecībā uz rādītājiem, kurus nosaka, pamatojoties uz reprezentatīvo izlasi); *SFC* automātiski aprēķinās kumulatīvās vērtības.  Iepriekšējo pārskata gadu ikgadējās vērtības *SFC* tiks iekopētas no iepriekšējā pārskata gada ikgadējā īstenošanas ziņojuma (*AIR*) (piemēram, iesniedzot 2017. gada *AIR* datus, 2016. gada vērtības tiks automātiski nokopētas no 2016. gada *AIR* iesniegtajiem datiem).  Tāpēc dalībvalstīm būs jāziņo tikai ikgadējās vērtības par pārskata gadu, ja vien nav veiktas retrospektīvas izmaiņas.  Ja ir veiktas retrospektīvas izmaiņas, jaunie dati ir jāgroza pārskata gada *AIR* (nevis iepriekšējā *AIR*). Piemēram, iesniedzot datus 2017. gada *AIR*, uzraudzības sistēma konstatē, ka ir jāgroza 2016. gada dati attiecībā uz tūlītējo rezultātu rādītāju “nodarbinātie dalībnieki pēc dalības beigām”. Šis skaitlis jālabo 2017. gada *AIR* slejā, kur sniegti 2016. gada dati (un nevis 2016. gada *AIR*).  Konkrētas norādes par to, kā aizpildīt ikgadējos īstenošanas ziņojumus *SFC*, ir pieejamas *SFC* atbalsta portālā[[17]](#footnote-17). |

**4.8.1. Datu atjaunināšana**

Vienmēr ir iespējams atjaunināt datus, kas bijuši pareizi ziņojuma iesniegšanas brīdī, un tas netiek uzskatīts par uzraudzības sistēmas vai kopējo un programmas specifisko rādītāju datu kvalitātes vai uzticamības nepilnību KNR 142. panta 1. punkta d) apakšpunkta nozīmē.

Datus dažkārt nepieciešams atjaunināt, ja, piemēram, dalībnieks atkal iesaistās darbībā, no kuras tas jau bija izstājies. Tā kā dalībnieku var uzskaitīt vienā darbībā tikai vienu reizi, ir jāatjaunina esošais dalības ieraksts. Sākuma datums un iznākuma rādītāju dati nemainās, bet iepriekšējais beigu datums un visi dati, kas attiecas uz rezultātu rādītājiem, jādzēš un jāatjaunina, kad dalībnieks pēc atgriešanās būs beidzis darbību (sk. 13. piemēru). Vai arī, piemēram, dalībnieki, kas sākotnēji nav iekļauti ziņojumu skaitļos, tiek pievienoti pēc datu verificēšanas vai pēc nepilnīgo datu aizpildīšanas.

Datu sniegšana par pilnībā īstenotām darbībām arī tiks uzskatīta par datu atjaunināšanu, nevis par datu labošanu (sk. 1. un 2. piemēru).

**4.8.2. Datu labošana**

Ziņoto datu kļūdu labošana nav tas pats, kas tādu datu atjaunināšana, kuri bija pareizi ziņojuma iesniegšanas laikā. Turpmākais piemērs ir uzskatāms par kļūdaini sniegtu datu labošanu – par *n*gadu iesniegtajā ikgadējā īstenošanas ziņojumā ir parādīts iznākums 1000 dalībnieki, kas ir jaunāki par 25 gadiem, taču šis skaitlis vēlāk par *n+1*gadu iesniegtajā *AIR* tika pārskatīts uz leju, norādot 750 dalībniekus.

Labošanas un atjaunināšanas nošķīrums ir svarīgs, jo ir gadījumi, kad kļūdu labošana var tikt uzskatīta par datu vai uzraudzības sistēmas kvalitātes un uzticamības nopietnu nepilnību. Piemēram, ja dati tiek laboti pēc attiecīgo izdevumu maksājuma pieprasījuma iesniegšanas.

## 4.9. Datu validācija

Datu validācija notiek divos līmeņos. Vispirms datu validācija jāveic atsevišķa dalībnieka ieraksta līmenī, lai nodrošinātu pilnīgumu un iekšējo saskanību pirms datu apkopošanas. Papildus tam ir nepieciešams validēt apkopotus datus tādā formā, kādā tie iesniegti Eiropas Komisijai.

**4.9.1. Validācija atsevišķa dalībnieka ierakstu līmenī**

Vadošajām iestādēm ir jāspēj garantēt, ka atbalsta saņēmēju un/vai sadarbības iestāžu iesniegtiem datiem ir veiktas pamata validācijas pārbaudes dalības ieraksta līmenī, lai nodrošinātu datu integritāti. Validācijas divi galvenie elementi ir datu pilnīgums un saskanība.

***Datu pilnīgums***

Iznākuma, tūlītējo rezultātu un ilgtermiņa rezultātu rādītāju saskanība ir atkarīga no visu mainīgo lielumu datu pilnīguma. Katrā dalības ierakstā jāiekļauj personas nesensitīvie dati, kas attiecas uz katru no kopējiem iznākuma rādītājiem (t. i., dzimums, nodarbinātības statuss, vecums, izglītības līmenis un mājsaimniecības stāvoklis). Lai novērtētu atsevišķu dalības ierakstu pilnīgumu, jāspēj noteikt, vai uz jautājumu ir pareizi atbildēts vai nav, un tāpēc ir jānošķir nepilnīgas atbildes vai situācija, kad nav pieejami dati, no visām derīgajām atbildēm. Tam ir svarīga saistība ar formātu, kādā dati tiek uzglabāti (sk. 2.2.2. sadaļu).

Ja trūkst datu, dalības ieraksts jāuzskata par nepilnīgu un to nedrīkst iekļaut rādītājos (t. i., dalībnieku nevar uzskaitīt).

* Katrā atsevišķā dalības ierakstā ir jāiekļauj vismaz kopējie iznākuma rādītāji, kas ietver personas datus (t. i., dzimums, nodarbinātības statuss, vecums, izglītības līmenis un mājsaimniecības stāvoklis). Sk. 4. tabulu, kurā uzskaitītas pārbaudes, ko var veikt, lai pārliecinātos par kopējo iznākuma rādītāju datu pilnīgumu atsevišķos dalības ierakstos.

|  |
| --- |
| Šīs minimālās prasības mērķis ir izvairīties no tā, ka tiek ziņots par dalībniekiem, kuri saņem ļoti īslaicīgu vai zemas intensitātes atbalstu un attiecībā uz kuriem būtu ļoti grūti novērtēt, vai sasniegtos rezultātus var attiecināt uz ESF atbalstu.  Tomēr ir jāatzīmē, ka **nepilnīgi dati neliedz dalībniekiem saņemt atbalstu**. Ir svarīgi nošķirt uzraudzību (dalībnieku datu vākšana un uzglabāšana) no atbalsta attiecināmības. Tā kā regulās ir noteiktas tiesiskās prasības par datu pilnīgumu uzraudzības vajadzībām, šis kritērijs neattiecas uz attiecināmību. Ja dalībnieks atbilst darbības attiecināmības kritērijiem, bet nav gatavs atklāt pilnīgi visus datus, šī persona nav jāreģistrē un jāziņo kā dalībnieks uzraudzības datos, bet tā joprojām var saņemt atbalstu, kamēr var pienācīgi dokumentēt, ka tā atbilst attiecināmības kritērijiem (piemēram, noteikts nodarbinātības statuss). |

* Tūlītējo rezultātu rādītāji darbības beigās un iznākuma rādītāji ietver vienu un to pašu pētījuma populāciju, izņemot attiecībā uz rādītājiem par bezpajumtniecību un personām no lauku apvidiem, attiecībā uz kuriem rezultāti ir jāsniedz atsevišķi tikai 2017. gadā, pamatojoties uz reprezentatīvu izlasi. Lai arī darbība joprojām turpinās, rezultātu rādītāji ietvers tikai tos dalībniekus, kuri ir izstājušies no darbības. Dalībniekam, kurš joprojām ir iesaistīts darbības pasākumos, dalības ierakstā nav jābūt ne beigu datumam, ne datiem par rezultātu mainīgajiem lielumiem.
* Ilgtermiņa rezultātu rādītāji parasti aptvers mazāku pētījuma populāciju, jo tos sagatavo, pamatojoties uz attiecīgo dalībnieku reprezentatīvu izlasi. Piemēram, rādītāju par dalībniekiem, kas iesaistīti nodarbinātībā pēc 6 mēnešiem pēc dalības beigām, iegūst, pamatojoties uz to dalībnieku izlasi, kuri bija bezdarbnieki vai neaktīvi, uzsākot darbību (sk. EK Metodisko norādījumu par uzraudzību un novērtēšanu B pielikumu, kurā sīkāk sniegts prasītais izlases tvērums katram rādītājam). Izlases lielums un pilnībā sniegto atbilžu skaits jāziņo kopā ar rādītāju vērtībām ikgadējos īstenošanas ziņojumos.

|  |
| --- |
| ***Praktiski padomi ...***  **... ierakstu aizpildīšana, ja ir trūkstošas vērtības**  Ja dalības ieraksti ir ar nepilnīgiem datiem, jābūt skaidri definētām ieraksta pabeigšanas un trūkstošo vērtību ierakstīšanas procedūrām (piemēram, tūlītējo rezultātu rādītājus par dalībnieku nodarbinātības stāvokli varētu aizpildīt retrospektīvi no reģistra datiem).  Šīm procedūrām jābūt stingri definētām, lai nodrošinātu uzticamību. Ja to nevar nodrošināt, ieraksti jāatstāj nepabeigti.  **... rīcība ar trūkstošajām vērtībām, ja ierakstu nevar pabeigt**  Ja dalības ieraksti kādu iemeslu dēļ paliek nepilnīgi, vienmēr ir jābūt izstrādātai procedūrai, kā atzīmēt šos nepilnīgos ierakstus (pēc rādītāju veida), lai šie dati netiktu nosūtīti apkopošanai un lai sniegtu apliecinājumu (par katru ierakstu), ka ir izdarīts viss praktiski iespējamais, lai apkoptu informāciju. |

**4. tabula. Validācijas pārbaudes dalības ierakstu līmenī – pilnīguma pārbaudes**

|  |
| --- |
| **Pilnīguma pārbaudes – IZNĀKUMA RĀDĪTĀJI** |
| * DZIMUMS: Visas personas ir jāieraksta kā “sieviete” vai “ vīrietis”. |
| * NODARBINĀTĪBAS STATUSS: Visām personām ir jānorāda viens no nodarbinātības statusiem – “nodarbinātais”, “bezdarbnieks” vai “neaktīvs”. * **Piezīme**. Par visiem dalībniekiem, kas ir bezdarbnieki, jāsaglabā informācija, vai persona ir ilgstošs bezdarbnieks vai nav. Arī par visiem neaktīviem dalībniekiem jāsaglabā informācija par to, vai viņi izglītojas vai ir praktiskajās mācībās. |
| * VECUMS: Visiem dalībniekiem jāsniedz informācija par savu vecumu. Ja viņi pieder vecuma grupai, kas ietilpst rādītājā “jaunāki par 25 gadiem” un “vecāki par 54 gadiem”, šie dalībnieki jāieraksta attiecīgi šādā veidā.   **Piezīme**. Ieteicams, lai VIStiktu nošķirti dalībnieki, kas nav ietverti ar vecumu saistītajos kopējos rādītājos (tas ir, personas, kas ir vecumā no 25 līdz 54 gadiem), no dalības ierakstiem, kuros ir nepilnīgi dati.  **Piezīme.**Visi dalībnieki, kas ir vecāki par 54 gadiem un kas ir bezdarbnieki vai izglītībā vai apmācībā neiesaistītas neaktīvas personas, attiecīgi jāieraksta kopējā iznākuma rādītājā “personas, kas ir vecākas par 54 gadiem un kas ir bezdarbnieki, tostarp ilgstošie bezdarbnieki, vai izglītībā vai apmācībā neiesaistītas neaktīvas personas”. |
| * IZGLĪTĪBAS LĪMENIS: Visas personas ir jāieraksta vienā no trim izglītības līmeņa kategorijām (*ISCED* 1.–2. līmenis, *ISCED* 3.–4. līmenis vai *ISCED* 5.–8. līmenis), izņemot, ja personas izglītības līmenis ir zemāks par *ISCED*1. līmeni un vecums pārsniedz ierasto šā līmeņa sasniegšanas vecumu – tādā gadījumā šādas personas uzskaita kategorijā “citas nelabvēlīgā situācijā esošas personas”, nevis kādā no izglītības līmeņa kategorijām.   **Piezīme**. Ir ieteicams, lai VIStiktu nošķirti dalībnieki, kas nav ietverti ar izglītību saistītajos kopējos rādītājos (tas ir, personas, kas nav sasniegušas *ISCED*1. līmeni un to vecums pārsniedz ierasto šā līmeņa sasniegšanas vecumu), no dalības ierakstiem, kuros ir nepilnīgi dati. |
| * MĀJSAIMNIECĪBAS STĀVOKLIS: Visiem dalībniekiem jāsniedz informācija par savu mājsaimniecības stāvokli. Ja dalībnieki ir kādā no trim minētajām situācijām (“dzīvo mājsaimniecībā, kurā neviens nav nodarbināts”, “dzīvo mājsaimniecībā, kurā neviens nav nodarbināts, ar apgādībā esošiem bērniem” un “dzīvo viena pieaugušā mājsaimniecībā ar apgādībā esošiem bērniem”), viņi ir jāieraksta attiecīgajā(-os) rādītājā(-os).   **Piezīme**. Ir ieteicams, lai VIStiktu nošķirti dalībnieki, kas nav ietverti ar mājsaimniecības stāvokli saistītajos kopējos rādītājos, no dalības ierakstiem, kuros ir nepilnīgi dati. |

***Iekšēja saskanība***

Vairāki rādītāji par dalībniekiem, kas attiecas uz vienu mainīgo lielumu, ir savstarpēji izslēdzoši. Piemēram, dalībnieku var ierakstīt tikai vienā kopējā iznākuma rādītājā, kas attiecas uz darba tirgus statusu (nodarbinātais, bezdarbnieks vai neaktīvs).

Turklāt daži rādītāji ir savstarpēji saistīti ar citiem rādītājiem un attiecas vien tad, ja piemērojama konkrētā situācija, kas ir saistīta ar citu mainīgo lielumu. Piemēram, dalībnieku var ierakstīt kopējos iznākuma rādītājos, kas attiecas uz mājsaimniecību, kurā neviens nav nodarbināts, tikai tad, ja šīs personas darba tirgus statuss ir “bezdarbnieks” vai “neaktīvs”.

Dalības ierakstu iekšējās saskanības pārbaude nozīmē, ka tiek nodrošināts, ka dažādu savstarpēji saistīto mainīgo lielumu saikne ir atbilstīga un saskanīga.

Turpmāk tekstā ir uzskaitītas vairākas loģiskās pārbaudes, kuras var piemērot datu kopām, lai nodrošinātu datu iekšējo saskanību (indivīda līmenī). Tas, cik daudz pārbaužu būs nepieciešams, vairāk vai mazāk būs atkarīgs no datu uzglabāšanas veida. Nesaskanības risks ir mazāks, ja faktiskajos mikrodatos ir saglabāta tikai viena vērtība mainīgajam lielumam, kuru var pēc tam interpretēt rādītāju aprēķināšanai. Piemēram, priekšroka dodama ierakstam, kurā norādīts dalībnieka faktiskais vecums darbības uzsākšanas dienā (vai dzimšanas datums, ko pēc tam var salīdzināt ar sākuma datumu), nevis ierakstam atsevišķos laukos “zem 25” un “virs 54”.

**5. tabula. Validācijas pārbaudes dalības ierakstu līmenī – iekšēja saskanība (kopējie rādītāji)**

|  |
| --- |
| **Iekšējās saskanības pārbaudes – kopējie iznākuma rādītāji** |
| * Persona nevar būt gan “vīrietis”, gan “sieviete”. |
| * Persona nevar būt gan “jaunāka par 25 gadiem”, gan “vecāka par 54 gadiem”. |
| * Persona var būt tikai vienā no situācijām – “bezdarbnieks”, “neaktīvs” vai “nodarbinātais”. |
| * Personai, kas ir “ilgstošs bezdarbnieks”, ir jābūt arī ierakstam “bezdarbnieks”; līdzīgi arī personai, kas ir “neaktīva persona, kas nav iesaistīta izglītībā vai apmācībā”, ir jābūt arī ierakstam “neaktīvs”. |
| * Persona var būt tikai vienā no trim izglītības līmeņa kategorijām (*ISCED* 1.–2. līmenis, *ISCED* 3.–4. līmenis vai *ISCED* 5.–8. līmenis); personas, kas nav ieguvušas vismaz *ISCED*1. līmeni, jāuzskaita kategorijā “citas nelabvēlīgā situācijā esošas personas”, nevis kādā no trim izglītības līmeņa kategorijām. |
| * Personām, kas “dzīvo mājsaimniecībā, kurā neviens nav nodarbināts”, nevar būt statuss “nodarbinātais”. |
| * Personai, kas ierakstīta kā “persona, kas vecāka par 54 gadiem un kas ir vai nu bezdarbnieks, tostarp ilgstošs bezdarbnieks, vai neaktīva persona, kura nav iesaistīta izglītībā vai apmācībā”, jābūt ierakstam: * “vecāks par 54 gadiem” un “bezdarbnieks” vai * “vecāks par 54 gadiem” un “ neaktīvs”, un “neaktīva persona, kas nav iesaistīta izglītībā vai apmācībā”.   Persona nevar būt ierakstīta rādītājos “jaunāks par 25 gadiem” un “nodarbinātais”. |
| * Personai, kas dzīvo “mājsaimniecībā, kurā neviens nav nodarbināts, ar apgādībā esošiem bērniem”, ir jābūt ierakstam arī “dalībnieki no mājsaimniecībām, kurās neviens nav nodarbināts”. |
| **Iekšējas saskanības pārbaudes – kopējie tūlītējo rezultātu un ilgtermiņa rezultātu rādītāji** |
| * Persona, kas reģistrēta kā “neaktīvie dalībnieki, kas sākuši darba meklējumus, beidzot dalību”, nevar būt reģistrēta kā “nodarbinātībā iesaistītie dalībnieki, tostarp pašnodarbinātie, beidzot dalību”, un otrādi. |
| * Personai, kas reģistrēta kā “nelabvēlīgā situācijā esoši dalībnieki, kas, beidzot dalību, sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie”, ir jābūt reģistrētai arī vismaz vienā citā tūlītējo rezultātu rādītājā. |
| * Persona, kas reģistrēta kā “nodarbinātībā iesaistītie dalībnieki sešus mēnešus pēc dalības beigām”, nevar būt reģistrēta kā “dalībnieki labākā darba tirgus situācijā sešus mēnešus pēc dalības beigām”, un otrādi. |
| * Personai, kas reģistrēta kā “nodarbinātībā iesaistītie dalībnieki, kas ir vecāki par 54 gadiem, tostarp pašnodarbinātie, sešus mēnešus pēc dalības beigām”, ir jābūt reģistrētai kā “nodarbinātībā iesaistītie dalībnieki sešus mēnešus pēc dalības beigām”, un tā nevar būt reģistrēta kā “ dalībnieki labākā darba tirgus situācijā sešus mēnešus pēc dalības beigām”, un otrādi. |
| * Personai, kas reģistrēta kā “nodarbinātībā iesaistītie nelabvēlīgā situācijā esošie dalībnieki, tostarp pašnodarbinātie, sešus mēnešus pēc dalības beigām”, ir jābūt reģistrētai arī kā “nodarbinātībā iesaistītie dalībnieki, tostarp pašnodarbinātie, sešus mēnešus pēc dalības beigām”, un tā nevar būt reģistrēta kā “dalībnieki labākā darba tirgus situācijā sešus mēnešus pēc dalības beigām”, un otrādi. |
| **Iekšējās saskanības pārbaudes – iznākuma rādītāju un tūlītējo rezultātu rādītāju atbilstība** |
| * Persona, kas reģistrēta kā “neaktīvie dalībnieki, kas sākuši darba meklējumus, beidzot dalību”, ir jāreģistrē iznākuma rādītājā “neaktīvs” un nevar būt reģistrēta kā “nodarbinātais, tostarp pašnodarbinātais” vai “bezdarbnieks”. |
| * Persona, kas reģistrēta kā “nodarbinātībā iesaistītie dalībnieki, tostarp pašnodarbinātie, beidzot dalību”, nevar būt reģistrēta iznākuma rādītājā “nodarbinātais, tostarp pašnodarbinātais”. |
| * Personai, kas reģistrēta kā “nelabvēlīgā situācijā esoši dalībnieki, kas, beidzot dalību, sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie”, ir jābūt reģistrētai vismaz vienā iznākuma rādītājā, kas attiecas uz nelabvēlīgu situāciju. |
| **Iekšējās saskanības pārbaudes – iznākuma rādītāju un ilgtermiņa rezultātu rādītāju atbilstība** |
| * Persona, kas reģistrēta kā “nodarbinātībā iesaistītie dalībnieki, tostarp pašnodarbinātie, sešus mēnešus pēc dalības beigām”, nevar būt reģistrēta iznākuma rādītājā “nodarbinātais, tostarp pašnodarbinātais”. |
| * Personai, kas reģistrēta kā “dalībnieki labākā darba tirgus situācijā sešus mēnešus pēc dalības beigām”, ir jābūt reģistrētai iznākuma rādītājā “nodarbinātais, tostarp pašnodarbinātais”. |
| * Persona, kas reģistrēta kā “nodarbinātībā iesaistītie dalībnieki, kas vecāki par 54 gadiem, tostarp pašnodarbinātie, sešus mēnešus pēc dalības beigām”, nevar būt reģistrēta iznākuma rādītājā “jaunāki par 25 gadiem” un “nodarbinātais, tostarp pašnodarbinātais”. |
| * Persona, kas reģistrēta kā “nodarbinātībā iesaistītie nelabvēlīgā situācijā esošie dalībnieki, tostarp pašnodarbinātie, sešus mēnešus pēc dalības beigām”, nevar būt reģistrēta iznākuma rādītājā “nodarbinātais, tostarp pašnodarbinātais”, tā ir jāreģistrē vismaz vienā no iznākuma rādītājiem, kas attiecas uz nelabvēlīgu situāciju. |

**6. tabula. Validācijas pārbaudes dalības ierakstu līmenī – iekšējā saskanība (JNI rādītāji)**

|  |
| --- |
| **Iekšējās saskanības pārbaudes – JNI tūlītējo rezultātu rādītāji** |
| * Persona, kas reģistrēta kādā no rādītājiem “bezdarbnieks”, nevar būt reģistrēta nevienā no JNI tūlītējo rezultātu rādītājiem “neaktīvs”, un otrādi. |
| * Personai, kas reģistrēta kādā no rādītājiem “ilgstošs bezdarbnieks”, jābūt arī reģistrētai ekvivalentā rādītājā “bezdarbnieks” (piemēram, personām, kas reģistrētas kā “dalībnieki, kas ir ilgstošie bezdarbnieki un pabeidz JNI atbalstīto intervenci”, jābūt reģistrētām arī kā “dalībnieki, kas ir bezdarbnieki un pabeidz JNI atbalstīto intervenci”). |
| **Iekšējās saskanības pārbaudes – iznākuma rādītāju un JNI tūlītējo rezultātu un ilgtermiņa rezultātu rādītāju atbilstība** |
| * Persona, kas reģistrēta kādā no JNI rezultātu rādītājiem, nevar būt reģistrēta kopējā iznākuma rādītājā “nodarbinātais, tostarp pašnodarbinātais”. |
| * Personai, kas reģistrēta kādā no JNI rezultātu rādītājiem “bezdarbnieks”, jābūt reģistrētai kopējā iznākuma rādītājā “bezdarbnieks”. |
| * Personai, kas reģistrēta kādā no JNI rezultātu rādītājiem “ilgstošs bezdarbnieks”, jābūt reģistrētai kopējā iznākuma rādītājā “bezdarbnieks” un “ilgstošs bezdarbnieks”. |
| * Personai, kas reģistrēta kādā no JNI rezultātu rādītājiem “neaktīvie dalībnieki, kas nav iesaistīti izglītībā vai apmācībā”, jābūt reģistrētai kopējā iznākuma rādītājā “neaktīvs” un “izglītībā vai apmācībā neiesaistītas neaktīvas personas”. |
| **Iekšējās saskanības pārbaudes – kopējo rezultātu rādītāju un JNI rezultātu rādītāju atbilstība** |
| * Personai, kas reģistrēta kādā no JNI tūlītējo rezultātu rādītājiem “beidzot dalību, iesaistījušies izglītībā/apmācībā, kvalifikācijas ieguvē vai ir nodarbināti, tostarp pašnodarbināti”, jābūt reģistrētai vismaz vienā no trim kopējiem tūlītējo rezultātu rādītājiem “izglītībā/apmācībā iesaistītie dalībnieki”, “kvalifikācijas ieguvē iesaistītie dalībnieki, beidzot dalību” un “nodarbinātībā iesaistītie dalībnieki, tostarp pašnodarbinātie, beidzot dalību”. |
| * Personai, kas reģistrēta JNI ilgtermiņa rezultātu rādītājos “nodarbinātībā iesaistītie dalībnieki sešus mēnešus pēc dalības beigām”, jābūt reģistrētai kopējā ilgtermiņa rezultātu rādītājā “nodarbinātībā iesaistītie dalībnieki, tostarp pašnodarbinātie, sešus mēnešus pēc dalības beigām”. |
| * Personai, kas reģistrēta JNI ilgtermiņa rezultātu rādītājos “pašnodarbinātībā iesaistītie dalībnieki sešus mēnešus pēc dalības beigām”, jābūt reģistrētai kopējā ilgtermiņa rezultātu rādītājā “nodarbinātībā iesaistītie dalībnieki, tostarp pašnodarbinātie, sešus mēnešus pēc dalības beigām”. |

**4.9.2. Apkopoto datu (rādītāju) validācijas pārbaudes**

Datiem, kas iesniegti ar *SFC* starpniecību, jāveic validācijas pārbaudes apkopotā līmenī pirms iesniegšanas, lai nodrošinātu datu integritāti. Rādītāju vērtībām, kas ziņotas pēc ieguldījumu prioritātes vai reģiona kategorijas, jāatbilst turpmāk sniegtajiem nosacījumiem.

Viena no divām bāzes vērtībām ierobežo visu rādītāju apjomu:

1) **Dalībnieku kopskaits** = **Bezdarbnieki** (tostarp ilgstošie bezdarbnieki) + **Neaktīvie** + **Nodarbinātie** (tostarp pašnodarbinātie)

Rādītājiem, kurus nosaka, pamatojoties uz reprezentatīvu izlasi, rādītāja vērtības ierobežojums ir izlases lielums.

**Piezīme.**Kad tiek veidota izlase, ne vienmēr ir iespējams iegūt atbildes no visiem atlasītajiem dalībniekiem, piemēram, ja nevar ar viņiem sazināties. Nerespondences gadījumā (neatkarīgi no iemesla) izlases lielums validācijas nolūkos ir **aizpildīto atbilžu** skaits.

2. **Izlases lielums** <= Dalībnieku kopskaits (<= nozīmē mazāks vai vienāds ar)

Visi rādītāji, kas attiecas uz dalībniekiem, ir jāgrupē pēc **dzimuma**. Katram šādam rādītājam sieviešu un vīriešu summārajai vērtībai ir jābūt vienādai ar kopskaitu.

Turpmāk 7.–11. tabulā ir uzskaitītas pārbaudes, ko var piemērot galveno veidu rādītājiem.

**7. tabula. Validācijas pārbaudes apkopojuma līmenī – kopējo iznākuma radītāju vērtības (dalībnieki)**

|  |  |
| --- | --- |
| **Rādītāja vērtība** | **Jābūt mazākai vai vienādai ar:** |
| Ilgstošie bezdarbnieki | Bezdarbnieki |
| Neaktīvas personas, kas nav iesaistītas izglītībā vai apmācībā | Neaktīvas personas |
| Summa:   * Jaunāki par 25 gadiem * Vecāki par 54 gadiem | Dalībnieku kopskaits (t. i., bezdarbnieki + neaktīvie + nodarbinātie) |
| Personas, kas ir vecākas par 54 gadiem un kas ir vai nu bezdarbnieki, tostarp ilgstošie bezdarbnieki, vai neaktīvas personas, kuras nav iesaistītas izglītībā vai apmācībā | Vecākas par 54 gadiem |
| Summa:   * ar pamatskolas izglītību (*ISCED* 1. līmenis) vai zemākā līmeņa vidējo izglītību (*ISCED* 2. līmenis) * ar vidējo (*ISCED* 3. līmenis) vai pēcvidējo (*ISCED* 4. līmenis) izglītību * ar augstāko izglītību (*ISCED* 5.–8. līmenis) | Dalībnieku kopskaits (t. i., bezdarbnieki + neaktīvie + nodarbinātie) |
| Dalībnieki no mājsaimniecībām, kurās neviens nav nodarbināts | bezdarbnieki + neaktīvie |
| Dalībnieki no mājsaimniecībām, kurās neviens nav nodarbināts, ar apgādībā esošiem bērniem | Dalībnieki no mājsaimniecībām, kurās neviens nav nodarbināts |
| Dalībnieki no mājsaimniecībām ar vienu pieaugušo un apgādībā esošiem bērniem | Dalībnieku kopskaits (t. i., bezdarbnieki + neaktīvie + nodarbinātie) |
| Migranti, dalībnieki ar ārvalstu izcelsmi, minoritātes (tostarp sociāli atstumtās kopienas, piemēram, romi) | Dalībnieku kopskaits (t. i., bezdarbnieki + neaktīvie + nodarbinātie) |
| Dalībnieki ar invaliditāti | Dalībnieku kopskaits (t. i., bezdarbnieki + neaktīvie + nodarbinātie) |
| Citas nelabvēlīgā situācijā esošas personas | Dalībnieku kopskaits (t. i., bezdarbnieki + neaktīvie + nodarbinātie) |
| Bezpajumtnieki vai personas, kas zaudējušas mājokli | Izlases lielums/dalībnieku kopskaits[[18]](#footnote-18) |
| Personas no lauku apvidiem | Izlases lielums/dalībnieku kopskaits11 |

**8. tabula. Validācijas pārbaudes apkopojuma līmenī – kopējo iznākuma rādītāju vērtību summa (dalībnieki)**

|  |  |
| --- | --- |
| **Rādītāja vērtību summas** | **Jābūt vienādām ar:** |
| Dalībnieku kopskaits   * Jaunāki par 25 gadiem * Vecāki par 54 gadiem * Dalībnieki, kas nav iekļauti minētajos vecuma rādītājos | Dalībnieku kopskaits (t. i., bezdarbnieki + neaktīvie + nodarbinātie) |
| Dalībnieku kopskaits   * *ISCED* 1.–2. līmenis * *ISCED* 3.–4. līmenis * *ISCED* 5.–8. līmenis * Dalībnieki, kas nav iekļauti minētajos izglītības līmeņa rādītājos | Dalībnieku kopskaits (t. i., bezdarbnieki + neaktīvie + nodarbinātie) |

**9. tabula. Validācijas pārbaudes apkopojuma līmenī – kopējie iznākuma rādītāji (organizācijas)**

|  |  |
| --- | --- |
| **Rādītāja vērtība** | **Jābūt mazākai vai vienādai ar:** |
| Projektu skaits, ko pilnībā vai daļēji īstenojuši sociālie partneri vai nevalstiskās organizācijas | Projektu kopskaits |
| Projektu skaits, kas attiecas uz sieviešu ilgtspējīgu līdzdalību un progresu nodarbinātībā | Projektu kopskaits |
| Projektu skaits, kas attiecas uz valsts pārvaldi vai valsts pakalpojumu jomu valsts, reģionālā vai vietējā līmenī | Projektu kopskaits |

**10. tabula. Validācijas pārbaudes apkopojuma līmenī – kopējie tūlītējo rezultātu rādītāji**

|  |  |
| --- | --- |
| **Rādītāja vērtība** | **Jābūt mazākai vai vienādai ar:** |
| Neaktīvie dalībnieki, kas sākuši darba meklējumus, pabeidzot dalību | Neaktīvas personas |
| Izglītībā/apmācībā iesaistītie dalībnieki, pabeidzot dalību | Bezdarbnieki + neaktīvas personas, kas nav iesaistītas izglītībā vai apmācībā + nodarbinātie |
| Kvalifikācijas ieguvē iesaistītie dalībnieki, pabeidzot dalību | Dalībnieku kopskaits (t. i., bezdarbnieki + neaktīvie + nodarbinātie) |
| Nodarbinātībā iesaistītie dalībnieki, tostarp pašnodarbinātie, pabeidzot dalību | Bezdarbnieki + neaktīvie |
| Nelabvēlīgā situācijā esoši dalībnieki, kas, pabeidzot dalību, sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie | **Nelabvēlīgā situācijā** esošo dalībnieku kopskaits  (t. i., to dalībnieku skaits, kas atrodas vienā vai vairākās šādās situācijās – invalīds, migrants/minoritāte, citā nelabvēlīgā situācijā, dalībnieks no mājsaimniecības, kurā neviens nav nodarbināts, dalībnieks no mājsaimniecības ar vienu pieaugušo un apgādībā esošiem bērniem) |

**11. tabula. Validācijas pārbaudes apkopojuma līmenī – ķopējie ilgtermiņa rezultātu rādītāji**

|  |  |
| --- | --- |
| **Rādītāja vērtība** | **Jābūt mazākai vai vienādai ar:** |
| Nodarbinātībā iesaistītie dalībnieki, tostarp pašnodarbinātie, sešus mēnešus pēc dalības beigām | Izlases lielums  (izlasē ietverti tikai tie dalībnieki, kas, uzsākot darbību, bija **bezdarbnieki vai neaktīvi**) |
| Dalībnieki labākā darba tirgus situācijā sešus mēnešus pēc dalības beigām | Izlases lielums  (izlasē ietvertas tikai tās personas, kas, uzsākot darbību, bija **nodarbinātas**) |
| Nodarbinātībā iesaistītie dalībnieki, kas vecāki par 54 gadiem, tostarp pašnodarbinātie, sešus mēnešus pēc dalības beigām | Izlases lielums  (izlasē ietvertas tikai tās personas, kas vecākas par 54 gadiem un kas, uzsākot darbību, bija **bezdarbnieki vai neaktīvi**) |
| Nodarbinātībā iesaistītie nelabvēlīgā situācijā esošie dalībnieki, tostarp pašnodarbinātie, sešus mēnešus pēc dalības beigām | Izlases lielums  (izlasē ietvertas tikai tās personas, kas, uzsākot darbību, bija **nelabvēlīgā situācijā**, proti, kas atrodas vienā vai vairākās šādās situācijās – invalīds, migrants/minoritāte, citā nelabvēlīgā situācijā, dalībnieks no mājsaimniecības, kurā neviens nav nodarbināts, dalībnieks no mājsaimniecības ar vienu pieaugušo un apgādībā esošiem bērniem) |

# 5. Praktiski norādījumi par datu vākšanu un rādītāju reģistrēšanu

## 5.1. Dalībnieku mikrodatu vākšanas grafiks

Lai izveidotu iznākuma, tūlītējo rezultātu un ilgtermiņa rezultātu rādītājus, dati, kas raksturo dalībnieku īpašības un stāvokli, ir jāiegūst trijos laika atskaites punktos. Tie ir apkopoti turpmāk tekstā un 1. attēlā, sniedzot pārskatu par dažādiem mainīgajiem lielumiem, kas jāiegūst katrā konkrētajā laikā. Turpmākajās šīs nodaļas sadaļās ir sniegtas norādes par katra mainīgā lieluma iegūšanu.

**5.1.1. Datu vākšanas atskaites punkti**

**Sākuma datums** – iznākuma rādītāji norāda dalībnieku raksturojumu un stāvokli dienā, kad viņi uzsāk darbību. Attiecīgā informācija ir jāsavāc par visiem dalībniekiem.

**Beigu datums** – tūlītējo rezultātu rādītāji reģistrē dalībnieku stāvokli pēc darbības pabeigšanas, t. i., ko viņi dara nākamajā dienā vai 4 nedēļu laikā no šā datuma un kā stāvoklis ir mainījies salīdzinājumā ar dalībnieku stāvokli pirms darbības uzsākšanas (t. i., sākuma datumā). Dalībnieku stāvokļa izmaiņas, kas radušās vēlāk nekā 4 nedēļu laikā pēc beigu datuma, nav ņemamas vērā. Attiecīgā informācija ir jāsavāc par visiem dalībniekiem.

**Seši mēneši pēc dalības beigām** – ilgtermiņa rezultātu rādītāji reģistrē dalībnieku stāvokli, kad ir pagājuši seši mēneši pēc darbības pabeigšanas, t. i., ko viņi dara brīdī, kad ir pagājuši seši mēneši no beigu datuma, un kā stāvoklis ir mainījies salīdzinājumā ar dalībnieku stāvokli pirms darbības uzsākšanas (t. i., sākuma datumā). Būtisks ir tikai kārtējais stāvoklis (kad ir pagājuši seši mēneši no beigu datuma). Nenoturīgas izmaiņas starplaikā nav jāreģistrē. Ir jāievāc būtiska informācija no dalībnieku reprezentatīvas izlases (sk. 4.6. sadaļu).

**Piezīme**. Ilgtermiņa rezultātu rādītājiem (t. i., tiem, ko vāc, kad pagājuši seši mēneši pēc dalības beigām) datus parasti vāc citādi nekā datus iznākuma un tūlītējo rezultātu rādītāju iegūšanai (t. i., sākuma datumā un beigu datumā). Parasti vēlākus datus vāc, izmantojot nevis parastās uzraudzības procedūras, bet gan citus rīkus, piemēram, izmantojot apsekojumus, ko vadošās iestādes pasūta, pamatojoties uz dalībnieku reprezentatīvu izlasi (sk. 4.6. sadaļu), vai administratīvās datubāzes (piemēram, sociālās apdrošināšanas reģistru, sk. 4.5. sadaļu).

|  |
| --- |
| **17. piemērs. Ilgtermiņa rezultātu rādītāji – sešus mēnešus pēc dalības beigām**  *Divus mēnešus pēc dalības beigām dalībnieks iestājas darbā un nostrādā šajā darbā deviņus mēnešus.*  -> Novērošanas punktā sešus mēnešus pēc dalības beigām dalībnieks ir nodarbinātais un jāiekļauj ilgtermiņa rezultāta rādītājā “nodarbinātībā iesaistītie dalībnieki, tostarp pašnodarbinātie, sešus mēnešus pēc dalības beigām”.  *Cits dalībnieks arī iestājās darbā divus mēnešus pēc dalības beigām, taču šajā darbā nostrādāja vien trīs mēnešus un tad atkal kļuva bezdarbnieks.* Novērošanas punktā sešus mēnešus pēc dalības beigām dalībnieks ir bezdarbnieks un nebūtu iekļaujams ilgtermiņa rezultāta rādītājā “nodarbinātībā iesaistītie dalībnieki, tostarp pašnodarbinātie, sešus mēnešus pēc dalības beigām”. Nodarbinātības starplaiks netiek ņemts vērā ne tūlītējo rezultātu rādītājā (jo darbs tika uzsākts vēlāk nekā 4 nedēļu laikā pēc beigu datuma), ne ilgtermiņa rezultātu rādītājā. |

**1. attēls. Mikrodatu vākšanas grafika kopsavilkums**

**Dalībnieka iesaiste darbībā**

****

## 5.2. Dzimums

Dzimumu vienlīdzības un vienlīdzīgu iespēju veicināšana ir ESF galvenā prioritāte, tāpēc dati visiem kopējiem rādītājiem (kā arī, ja atbilstīgi, programmas specifiskajiem rādītājiem, sk. 2.3.6. sadaļu), kas attiecas uz dalībniekiem, ir jāgrupē pēc dzimuma.

**5.2.1. Kā reģistrēt dalībnieku dzimumu?**

**Visiem dalībniekiem** dzimums ir jāreģistrē, kad viņi uzsāk darbību.

***Norādījumi un ieteikumi***

Terminam “**dzimums**” ir divējāda nozīme, pirmkārt, tas raksturo bioloģiskās un fizioloģiskās īpašības, kas definē sievietes un vīriešus, un, otrkārt, tas attiecas uz sievišķā un vīrišķā īpašību sociālo pārstāvību. Ņemot vērā, ka dzimuma jautājums dažiem cilvēkiem ir sensitīvs, ESF uzraudzības mērķiem ieteicams:

* ja informācija tiek iegūta tieši no dalībniekiem, jāreģistrē dalībnieku ***dzimuma identitāte*** (proti, tas dzimums, ar kādu dalībnieks vēlas sevi identificēt)[[19]](#footnote-19);
* ja informācija tiek iegūta no reģistriem, var izmantot esošos ierakstus, neveicot nekādus citus pieprasījumus.

**5.2.2. Ar dzimumu saistītie rādītāji**

**Visi kopējie rādītāji** (un, ja atbilstīgi, programmas specifiskie rādītāji, sk. 2.3.6. sadaļu) par dalībniekiem un **visi JNI rādītāji** ir jāiedala pēc dzimuma.

## 5.3. Darba tirgus situācija

ESF ir galvenais instruments Eiropā, kas nodrošina darbavietas, palīdz cilvēkiem atrast labāku darbu un nodrošina taisnīgāka darba iespējas visiem ES iedzīvotājiem. Tāpēc dalībnieku darba tirgus situācija un tas, kā tā mainās pēc dalības ESF atbalstītajā darbībā, ir svarīga informācija uzraudzības mērķiem, kas ir jāievāc katrā novērojumu punktā (sākumā, beigās un 6 mēnešus pēc dalības).

**5.3.1. Kā noteikt dalībnieku nodarbinātības statusu**

12. tabulā ir sniegts kopsavilkums, kā noteikt dalībnieku nodarbinātības statusu. Dalībniekam var būt tikai viens statuss (nodarbinātais, bezdarbnieks vai neaktīvs), un šo dažādo statusu secību, kā parādīts 12. tabulā, var izmantot nepieciešamā vērtējuma prioritātes noteikšanai – vispirms pārbauda, vai persona ir nodarbinātais, ja tas tā nav, – vai persona ir bezdarbnieks, un, ja arī tas tā nav, tad (pēc noklusējuma) personai ir jābūt neaktīvai.

**12. tabula. Kā noteikt dalībnieku darba tirgus situāciju**

|  |  |
| --- | --- |
| **Nodarbinātais** | **Nodarbinātībā iesaistītās personas**  *Ietilpst*  Darba ņēmēji (tostarp tie, kuriem ir subsidētās darbavietas[[20]](#footnote-20))  Pašnodarbinātie  Ģimenē strādājošie  Personas, kurām piešķirts dzemdību vai bērna tēvam piešķirtais atvaļinājums[[21]](#footnote-21)  *Neietilpst*   * Personas, kas reģistrētas kā bezdarbnieki, bet kurām ir neliels nepilnas slodzes darbs (kas tiek pieļauts saskaņā ar reģistrētā bezdarba valsts definīciju) -> traktē kā ***bezdarbniekus*** * Personas, kas atrodas pilna laika bērna kopšanas atvaļinājumā21 -> ja reģistrētas kā bezdarbnieki, tad traktē kā **bezdarbniekus**, pretējā gadījumā – kā ***neaktīvas*** * Iesaucamie, kas pārskata nedēļā veikuši kādu darbu, par to saņemot atlīdzību vai gūstot peļņu -> traktē kā ***neaktīvas*** personas |
| **Bezdarbnieki** | **Nestrādā, ir pieejami darbam un aktīvi meklē darbu (SDO definīcija)**  **Reģistrēti kā bezdarbnieki VND**  ***Neietilpst***   * Pilna laika studenti -> traktē kā ***neaktīvas[[22]](#footnote-22)*** personas. * Personas, kas vecākas par 74 gadiem -> traktē kā ***neaktīvas[[23]](#footnote-23)*** |
| **Ilgstošie bezdarbnieki** | **Jaunāki par 25 gadiem, kuriem nepārtraukta bezdarba periods ilgst vairāk par 6 mēnešiem**  **25 gadus veci un vecāki, kuriem nepārtraukta bezdarba periods ilgst vairāk par 12 mēnešiem** |
| **Neaktīvas personas** | **Nav nodarbināti un nav bezdarbnieki**  ***Ietilpst***  Pilna laika studenti, kas nav iesaistīti nodarbinātībā (pat ja reģistrēti kā bezdarbnieki)  ***Neietilpst***   * Pašnodarbinātie, tostarp ģimenes locekļi, kas palīdz (traktē kā ***nodarbinātos***) |
| **Neaktīvas personas, kas nav iesaistītas izglītībā vai apmācībā** | **Nav nodarbināti un nav bezdarbnieki, kā arī nav iesaistīti izglītībā vai apmācībā** |

|  |
| --- |
| ***Minimālās darba stundas***  Lai dalībniekus uzskaitītu kategorijā “nodarbinātais”, nav noteikts minimālais darba stundu skaits. Kopējais iznākuma rādītājs “nodarbinātais, tostarp pašnodarbinātais” un rezultātu rādītājs, kas attiecas uz “nodarbinātībā iesaistītie dalībnieki”, nenosaka nekādas prasības minimālo stundu skaita ziņā.  Kopējiem rādītājiem izmantotā nodarbinātības definīcija ir ņemta no ES Darbaspēka apsekojuma, kas ir “*jebkurš darbs par samaksu vai atlīdzību pārskata nedēļā, pat ja tas ir tikai vienu stundu*”. Tādējādi visi dalībnieki, kuriem ir darbs, kas atbilst EK Metodisko norādījumu par uzraudzību un novērtēšanu C1. pielikumā sniegtajai definīcijai, jāreģistrē kā nodarbinātie. |

***Norādījumi un ieteikumi***

Bezdarbnieku reģistra pārbaude

VND reģistrs ir nozīmīgākais informācijas avots, lai pārbaudītu (ja ir iespējama piekļuve), vai persona ir jāuzskata par bezdarbnieku vai nav un cik ilgs ir bezdarba periods (t. i., lai redzētu, vai personas ir ilgstošie bezdarbnieki). Ja dalībniekiem uzdotu tiešu jautājumu, daži varētu domāt, ka ir bezdarbnieku reģistrā, lai arī tas tā nav, savukārt citi varētu nezināt, vai viņi ir reģistrēti. Turklāt dalībnieki dažkārt var labi neatcerēties, cik ilgi viņi ir bez darba.

Praktisks padoms – ziņu ievākšana par nodarbinātības stāvokli

Par dalībniekiem, kas ir nodarbinātie, varētu būt noderīgi, tiem iestājoties, ievākt sīkāku informāciju par viņu stāvokli, lai uzlabotu tūlītējo rezultātu un jo īpaši ilgtermiņa rezultātu datu kvalitāti. Jāreģistrē šādi dati:

Pašnodarbinātais?



Strādā nepilnu slodzi?



Nodarbinātība neprognozējamā darbā (t. i., pagaidu darbs vai ierobežota ilguma darba līgums)?



Vai atrodas nepietiekamas nodarbinātības situācijā (t. i., strādā nepilnu slodzi piespiedu kārtā)?



***Praktiski piemēri***

|  |
| --- |
| **18. piemērs. Dalībnieks, kas studē**  *Dalībnieks studē (pilna laika vai nepilna laika studijas)*  -> Ja ir **pilna laika** studijas, dalībnieks jāreģistrē kā **neaktīvs**, pat ja viņš ir reģistrēts kā bezdarbnieks.  -> Ja ir **nepilna laika** studijas, būs jāpārbauda, vai šī persona ir reģistrēts bezdarbnieks.  -> Ja persona ir **reģistrēts bezdarbnieks**, tā ir jāreģistrē kā **bezdarbnieks**.  -> Ja persona nav reģistrēta kā bezdarbnieks, tā ir jāreģistrē kā **neaktīva persona**. |

|  |
| --- |
| **19. piemērs. Sezonāls strādnieks**  *Dalībnieks strādā tikai vasarā (sezonālais strādnieks), bet nestrādā brīdī, kad ir uzsācis ESF finansēto darbību (ārpus sezonas).*  -> Ja personai ir tā paša darba devēja **apliecinājums, ka viņš atgriezīsies atpakaļ darbā** nākamajā sezonā, **un darba devējs turpina maksāt vismaz 50 % no viņa atalgojuma ārpus sezonas**, persona jāreģistrē kā **nodarbinātais**.  -> Ja šie abi kritēriji netiek izpildīti:  -> persona apgalvo, ka ir pieejama darbam, un aktīvi meklē darbu, neatkarīgi no tā, vai persona ir reģistrēta kā bezdarbnieks vai nav, tā jāreģistrē kā **bezdarbnieks;**  -> pretējā gadījumā persona ir jāreģistrē kā **neaktīva persona**. |

|  |
| --- |
| **20. piemērs. Fiziska persona, kas atbalsta ģimenes uzņēmumu**  *Persona nestrādā (nav darba līguma), bet palīdz vadīt ģimenes uzņēmumu.*  -> Ja persona **saņem jebkādu atalgojumu** (tostarp atlīdzību natūrā), tā ir jāreģistrē kā **nodarbinātais**.  -> Ja persona nesaņem nekādu atalgojumu, bet dzīvo tajā pašā mājsaimniecībā, arī tad tā ir uzskatāma par **nodarbināto**.  -> Ja persona nesaņem nekādu atalgojumu un nedzīvo tajā pašā mājsaimniecībā (vai, interpretējot nedaudz plašāk, mājā, kas atrodas uz tā paša zemes gabala, un ar kopējām mājsaimniecības interesēm):  -> ja persona ir pieejama darbam un aktīvi meklē darbu, vai arī persona ir reģistrēta kā bezdarbnieks, tā jāreģistrē kā **bezdarbnieks;**  -> pretējā gadījumā persona ir jāreģistrē kā neaktīva persona. |

|  |
| --- |
| **21. piemērs. Aprūpes pienākumi**  *Dalībnieks, kas pilnu laiku aprūpē bērnus vai rīcībnespējīgu pieaugušo, neatkarīgi no tā, vai tie ir paša bērni, citi bērni, radinieki vai tuvi draugi.*  -> Ja tas tiek darīts profesionāli (t. i., saņemot atalgojumu), persona ir jāreģistrē kā **nodarbinātais**.  Tostarp:  + saņem samaksu no vietējās pašvaldības (vai citas valsts pārvaldes iestādes)  + saņem samaksu no privātās mājsaimniecības  -> Ja persona šajā statusā nenodarbojas profesionāli, tā jāreģistrē ka **neaktīva persona** un, ja piemērojams, kā **neaktīva persona, kas nav iesaistīta izglītībā vai apmācībā**. Jāņem vērā, ka sociālie pabalsti, kas tiek maksāti saistībā ar apgādājamo aprūpi, netiek uzskatīti par profesionālu atalgojumu. |

|  |
| --- |
| **22. piemērs. Darba tirgus statuss dalībniekiem, kas sasnieguši pensijas vecumu**  *Dalībniekus, kas uzsāk darbību, reģistrē kā darba meklētājus, pat ja viņi jau ir sasnieguši valstī noteikto pensionēšanās vecumu.*  -> Ja persona ir jaunāka par 75 gadiem, kamēr vien tiek izpildīti nosacījumi, lai kvalificētos kā bezdarbnieks (t. i., nestrādā, ir pieejams darbam un aktīvi meklē darbu), persona ir uzskatāma par bezdarbnieku (neatkarīgi no tā, vai ir sasniegts likumā noteiktais pensionēšanās vecums vai nav).  -> Dalībnieki, kas ir 75 gadus veci vai vecāki un nav nodarbināti, ir uzskatāmi par neaktīviem. |

**5.3.2. Kā noteikt dalībnieku darba tirgus situācijas izmaiņas**

Tūlītējo un ilgtermiņa rezultātu mērķis ir noteikt dalībnieku **stāvokļa izmaiņas** salīdzinājumā ar to, kāds tas bijis, uzsākot darbību. Citiem vārdiem, lai parādītu, cik daudziem cilvēkiem darbība varētu būt devusi kādu rezultātu. Tomēr ir jāsaprot, ka rezultātu rādītāji ir tikai situācijas novērojums un nav obligāti interpretējami kā pierādījums tam, vai darbība ir (vai nav) bijusi sekmīga. Ja darbība ietver periodisku apmācību, piedāvājot iegūt kvalifikāciju, tad rādītāju “kvalifikācijas ieguvē iesaistītie dalībnieki” var interpretēt kā visai skaidru rādītāju, kas liecina par sekmīgu (vai nesekmīgu) darbību, taču kopumā darbības ietekmi var izvērtēt, vien veicot rūpīgu novērtējumu.

Kādas darba tirgus situācijas izmaiņas ir jāreģistrē

Darba tirgus situācijas izmaiņas, kas ir jāreģistrē un par kurām jāsniedz ziņojums, ir uzskaitītas 13. tabulā turpmāk tektstā, kā arī ir sniegts atbilstošais nodarbinātības statuss dalībniekiem, uz kuriem šīs izmaiņas attiecas.

**Piezīme**. Attiecībā uz JNI rādītājiem ir jāsniedz ziņojums par dalībniekiem, kuri saņem darba piedāvājumu (kas ietver darba tirgus situācijas izmaiņas). Norādījumi par to, kā ievākt informāciju šajā saistībā, ir sniegti sadaļā par JNI atbalstītajām darbībām.

**13. tabula. Darba tirgus situācijas izmaiņas un statuss pirms/pēc dalības**

|  |  |  |
| --- | --- | --- |
| **Dalībnieku jaunā situācija (kas noteikta ar rezultātu rādītāju)** | **Dalībnieku nodarbinātības statuss** | |
| **Uzsākot darbību** | **Pabeidzot darbību/6 mēnešus pēc izstāšanās** |
| Iesaistīts darba meklēšanā | Neaktīva persona | Bezdarbnieks |
| Nodarbinātais\* | Neaktīva persona  Bezdarbnieks | Nodarbinātais |
| Pašnodarbinātais | Neaktīva persona  Bezdarbnieks | Nodarbinātais |
| Darba tirgus situācija ir uzlabojusies | Nodarbinātais | Nodarbinātais |

\* Rezultātu rādītāji, kas aptver nodarbinātībā iesaistītus dalībniekus, ietver personas, kas ir pašnodarbinātie, izņemot attiecībā uz JNI ilgtermiņa rezultātu rādītājiem, kur nodarbinātie un pašnodarbinātie tiek nošķirti.

***Norādījumi un ieteikumi***

Rādītāji par darba tirgus situācijas izmaiņām ir savstarpēji izslēdzoši (izņemot rādītāju par nelabvēlīgu situāciju). Dalībniekus var reģistrēt tikai **vienā** no kopējiem tūlītējo rezultātu rādītājiem, kas attiecas uz darba tirgus situācijas izmaiņām, izņemot dalībniekus, kas atrodas nelabvēlīgā situācijā, kurus var reģistrēt arī rādītājā “nelabvēlīgā situācijā esoši dalībnieki, kas, beidzot dalību, sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie”. Tomēr viņus var reģistrēt vienlaikus vienā (vai vairākos) rādītājā(-os) par izglītību/apmācības statusu/sasniegumiem un darba tirgus situācijas izmaiņu rādītājā (sk. 23. piemēru turpmāk tekstā).

Kas liecina par darba tirgus situācijas uzlabošanos

Ilgtermiņa rezultātu rādītājs par dalībniekiem labākā tirgus situācijā attiecas tikai uz tiem dalībniekiem, kuri jau bija nodarbināti, uzsākot darbību. Uzskatāms, ka dalībnieku tirgus situācija ir uzlabojusies, ja viņi ir vai nu ieguvuši jaunu darbu, vai arī ieguvuši jaunu amatu tajā pašā darbā. Abos gadījumos izmaiņām ir jāatbilst šādām īpašībām:

* ir nepieciešama augstāka kompetence, prasmes vai kvalifikācija;
* ir vairāk pienākumu;
* profesionālā izaugsme;
* gadījuma darba vietā tiek iegūts pastāvīgs darbs (piemēram, no līguma, kas noslēgts uz noteiktu laiku, uz darba līgumu uz nenoteiktu laiku);
* nepietiekama nodarbinātība (t. i., piespiedu daļējas slodzes darbs) tiek aizstāta ar pilnīgu nodarbinātību.

**Piezīme**. Izmaiņām vienmēr ir jāparāda atšķirība, kādā situācijā dalībnieks bija, uzsākot darbību, un kādā situācijā viņš ir, kad pagājuši seši mēneši pēc dalības beigām. Visas nepastāvīgās izmaiņas, kas notikušas līdz sešu mēnešu atskaites punktam, netiek ņemtas vērā.

***Praktiski piemēri***

|  |  |  |
| --- | --- | --- |
| **23. piemērs. Bezdarbnieks/neaktīvs dalībnieks pēc intervences pasākuma iegūst darbu**  *Bezdarbnieks piedalās mācību kursā (ar sertifikāciju), kas ir JNI intervences pasākuma sastāvdaļa. Divu nedēļu laikā pēc kursa sekmīgas pabeigšanas un attiecīgā sertifikāta iegūšanas persona izveido savu uzņēmumu (t. i., kļūst pašnodarbinātais).*  -> Tūlītējā rezultāta un ilgtermiņa rezultāta rādītāji šim dalībniekam būs “nodarbinātībā iesaistīts dalībnieks, tostarp pašnodarbinātais”. Papildus tam attiecībā un JNI atbalstītajiem intervences pasākumiem ilgtermiņa rādītājs varētu būt “pašnodarbinātais dalībnieks”.  Turklāt, tā kā dalībnieks ir ieguvis kvalifikāciju, viņš arī jāreģistrē kā “kvalifikācijas ieguve” (sk. 5.5.2. sadaļu). | | |
| **Iznākumu rādītājs:**  “bezdarbnieks” | **Tūlītējo rezultātu rādītājs:**  “nodarbinātībā iesaistīts dalībnieks, tostarp pašnodarbinātais”  **JNI tūlītējo rezultātu rādītājs:**  “dalībnieki, kas ir bezdarbnieki, (..) iesaistās nodarbinātībā, tostarp pašnodarbinātie” | **Ilgtermiņa rezultātu rādītājs:**  “nodarbinātībā iesaistīts dalībnieks, tostarp pašnodarbinātais”  **JNI ilgtermiņa rezultātu rādītājs:**  “pašnodarbinātais dalībnieks” |

|  |  |  |
| --- | --- | --- |
| **24. piemērs. Nodarbinātais dalībnieks, kas pēc dalības beigām iegūst jaunu darbu**  *Dalībniekam, uzsākot darbību, ir pagaidu nepilnas slodzes darba līgums (kuru varētu uzskatīt gan par nepietiekamu nodarbinātību, gan par nodarbinātību neprognozējamā darbā). Darbības laikā dalībnieks reģistrējas kā darba meklētājs (t. i., ir sācis darba meklēšanu). Divus mēnešus pēc dalības beigām viņš noslēdz pilnas slodzes darba līgumu.*  Šajā gadījumā dalībnieks nebūtu jāreģistrē nevienā no tūlītējo rezultātu rādītājiem. Pabeidzot darbību (un nākamos divus mēnešus), viņam joprojām ir tas pats darbs, un tas nozīmē, ka viņa darba tirgus situācija nav mainījusies. Dalībnieks aktīvi meklē darbu, ko viņš nebija darījis, uzsākot darbību, bet netiek uzskaitīts kā persona, kas ir sākusi darba meklēšanu, jo šis rādītājs attiecas tikai uz tiem dalībniekiem, kuri, uzsākot darbību, bijuši neaktīvi.  Sešus mēnešus pēc dalības beigām jaunais darbs liecina par darba tirgus situācijas uzlabošanos (pāreja no nepietiekamas/neprognozējamas nodarbinātības uz pilnīgu nodarbinātību), un tas jāreģistrē attiecīgajā rādītājā. | | |
| **Iznākuma rādītājs:**  “nodarbinātais, tostarp pašnodarbinātais” | **Tūlītējo rezultātu rādītājs:**  n/a  (lai arī dalībnieks tagad aktīvi meklē darbu, uzsākot darbību, viņš nebija neaktīva persona, tāpēc netiek uzskaitīts rādītājā “**sākuši darba meklējumus pēc dalības beigām**”) | **Ilgtermiņa rezultātu rādītājs:**  “labākā darba tirgus situācijā” |

|  |  |  |
| --- | --- | --- |
| **25. piemērs. Nodarbināts dalībnieks, kas izveido savu uzņēmumu**  *Dalībniekam, uzsākot darbību, lai saņemtu palīdzību darba meklēšanā, konsultācijas un profesionālo pilnveidi, ir pagaidu nepilnas slodzes darba līgums (kuru varētu uzskatīt gan par nepietiekamu nodarbinātību, gan par nodarbinātību neprognozējamā darbā). Pabeidzis darbību, pēc četrām nedēļām viņš nolemj izveidot savu uzņēmumu.*  -> Uz šo dalībnieku neattieksies tūlītējo rezultātu rādītāji par darba tirgus situācijas izmaiņām (šie rādītāji attiecas tikai uz personām, kuras, uzsākot darbību, bijušas bez darba vai neaktīvas).  -> Attiecībā uz ilgtermiņa rezultātu rādītājiem tas, vai jaunais pašnodarbinātības statuss ir labāka darba tirgus situācija vai nav, ir atkarīgs no katrā atsevišķā gadījumā veiktā uzlabojumu kritēriju vērtējuma (sk. 5.3.2. sadaļu). | | |
| **Iznākuma rādītājs:**  “nodarbinātais, tostarp pašnodarbinātais” | **Tūlītējo rezultātu rādītājs:**  n/a | **Ilgtermiņa rezultātu rādītājs:**  (atkarīgs no katra konkrētā gadījuma) |

|  |  |  |
| --- | --- | --- |
| **26. piemērs. Neaktīvs dalībnieks, kas iegūst darbu un pēc tam saņem paaugstinājumu**  *22 gadus vecs neaktīvs jaunietis iesaistās ESF darbībā, ko daļēji atbalsta JNI, lai saņemtu apmācību. Pabeidzis darbību, pēc divām nedēļām viņš sāk strādāt nepilnas slodzes darbu, kas pēc trīs mēnešu pārbaudes termiņa kļūst par pilnas slodzes darbu.*  Dalībnieks atrod darbu pēc divām nedēļām, kad pabeigta dalība, tādējādi kopējos tūlītējo rezultātu rādītājos viņš jāreģistrē kā “nodarbinātais, tostarp pašnodarbinātais”. Kopējais ilgtermiņa rezultātu rādītājs arī būs “nodarbinātais, tostarp pašnodarbinātais”. Lai arī pēc dalības beigām viņa stāvoklis ir vēl vairāk mainījies (un uzlabojies), rādītāji parāda izmaiņas tikai salīdzinājumā ar sākuma stāvokli, nevis izmaiņas starplaikā, tādējādi rādītājs “labākā darba tirgus situācijā” neattiecas (tas attiecas tikai uz personām, kuras bijušas nodarbinātas pirms darbības uzsākšanas).  Attiecībā uz JNI rādītājiem šis dalībnieks būtu reģistrējams divos tūlītējo rezultātu rādītājos: “neaktīvie dalībnieki, (..) pabeidz JNI atbalstīto intervenci” un “neaktīvie dalībnieki, (..) ir nodarbināti, tostarp pašnodarbināti, beidzot dalību”; un vienā ilgtermiņa rezultātu rādītājā: “nodarbinātībā iesaistītie dalībnieki sešus mēnešus pēc dalības beigām”. | | |
| **Iznākuma rādītājs:**  “neaktīva persona” | **Tūlītējo rezultātu rādītājs:**  “nodarbinātais, tostarp pašnodarbinātais”  **JNI tūlītējo rezultātu rādītājs:**  “neaktīvie dalībnieki, (..) pabeidz JNI atbalstīto intervenci” un “neaktīvie dalībnieki, (..) ir nodarbināti” | **Ilgtermiņa rezultātu rādītājs:**  “nodarbinātais, tostarp pašnodarbinātais”  **JNI ilgtermiņa rezultātu rādītājs:**  “nodarbinātais” |

**5.3.3. Rādītāji, kas attiecas uz darba tirgus situāciju**

Informācija par darba tirgus situāciju ir nepieciešama šādiem rādītājiem:

|  |
| --- |
| **Kopējie iznākumu rādītāji** |
| * Bezdarbnieki, tostarp ilgstošie bezdarbnieki |
| * Ilgstošie bezdarbnieki |
| * Neaktīva persona |
| * Neaktīvas personas, kas nav iesaistītas izglītībā vai apmācībā |
| * Nodarbinātie, tostarp pašnodarbinātie |
| **Kopējie tūlītējo rezultātu rādītāji** |
| * Neaktīvie dalībnieki, kas sākuši darba meklējumus, pabeidzot dalību |
| * Nodarbinātībā iesaistītie dalībnieki, tostarp pašnodarbinātie, pabeidzot dalību |
| * Nelabvēlīgā situācijā esoši dalībnieki, kas, pabeidzot dalību, sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie |
| **Kopējie ilgtermiņa rezultātu rādītāji** |
| * Nodarbinātībā iesaistītie dalībnieki, tostarp pašnodarbinātie, sešus mēnešus pēc dalības beigām |
| * Dalībnieki labākā darba tirgus situācijā sešus mēnešus pēc dalības beigām * Nodarbinātībā iesaistītie dalībnieki vecumā pēc 54 gadiem, tostarp pašnodarbinātie, sešus mēnešus pēc dalības beigām |
| * Nodarbinātībā iesaistītie nelabvēlīgā situācijā esošie dalībnieki, tostarp pašnodarbinātie, sešus mēnešus pēc dalības beigām |
| **JNI tūlītējo rezultātu rādītāji** |
| * Dalībnieki, kas ir bezdarbnieki un pabeidz JNI atbalstīto intervenci |
| * Dalībnieki, kas ir bezdarbnieki un kas saņem darba, izglītības turpināšanas, mācekļa vai prakses vietas piedāvājumu |
| * Dalībnieki, kas ir bezdarbnieki un kas iesaistījušies izglītībā/apmācībā, iegūst kvalifikāciju vai iesaistās nodarbinātībā, tostarp pašnodarbinātie |
| * Dalībnieki, kas ir ilgstošie bezdarbnieki un pabeidz JNI atbalstīto intervenci |
| * Dalībnieki, kas ir ilgstošie bezdarbnieki un saņem darba, izglītības turpināšanas, mācekļa vai prakses vietas piedāvājumu |
| * Dalībnieki, kas ir ilgstošie bezdarbnieki un ir iesaistījušies izglītībā/apmācībā, iegūst kvalifikāciju vai iesaistās nodarbinātībā, tostarp pašnodarbinātie |
| * Neaktīvie dalībnieki, kas nav iesaistīti izglītībā vai apmācībā un kas pabeidz JNI atbalstīto intervenci |
| * Neaktīvie dalībnieki, kas nav iesaistīti izglītībā vai apmācībā un saņem darba, izglītības turpināšanas, mācekļa vai prakses vietas piedāvājumu |
| * Neaktīvie dalībnieki, kas nav iesaistīti izglītībā vai apmācībā un ir iesaistījušies izglītībā/apmācībā, iegūst kvalifikāciju vai iesaistās nodarbinātībā, tostarp pašnodarbinātie |
| **JNI ilgtermiņa rezultātu rādītāji** |
| * Nodarbinātie dalībnieki |
| * Pašnodarbinātie dalībnieki |

## 5.4. Vecums

**5.4.1. Kā pareizi reģistrēt dalībnieku vecumu**

Dalībnieku vecums ir mērāms gados un vienmēr aprēķināms attiecībā pret datumu, kurā sākta darbība (sākuma datumu).

Visi rādītāji – iznākuma, tūlītējo rezultātu un ilgtermiņa rezultātu rādītāji – jāsagatavo, izmantojot vienu vecumu, lai nodrošinātu galīgo rādītāju vērtību saskanību. Piemēram, lai nodrošinātu, ka dalībnieks, kas uzskaitīts ar vecuma kategoriju saistītajā iznākuma rādītājā, tiek uzskaitīts līdzvērtīgā tūlītējo rezultātu un ilgtermiņa rezultātu rādītājā, pat ja šis dalībnieks turpmākajos procesa posmos jau ir citā vecuma kategorijā.

Tas jo īpaši attiecas uz JNI rādītājiem, kur tūlītējo un ilgtermiņa rezultātu rādītājiem jāattiecas uz dalībniekiem, kas ir līdz 25 gadu vecumam, vai, ja JNI attiecīgā programma ir paredzēta, lai sniegtu atbalstu jauniešiem līdz 29 gadu vecumam, rādītājiem jāattiecas uz dalībniekiem, kas darbības sākumā ir līdz 30 gadus veci, pat ja darbības laikā vai turpmākajos sešos mēnešos viņi pārsniedz šo slieksni. Šis jautājums attiecas arī uz programmas specifiskajiem rādītājiem, kas vērsti uz konkrētām vecumu grupām.

***Norādījumi un ieteikumi***

Dzimšanas datuma reģistrēšana

Lai ievāktu un ziņotu ar vecumu saistītos rādītājus, ieteicams reģistrēt dzimšanas datumu, lai dalībnieku vecumu varētu automātiski aprēķināt, darbību uzsākot.

Jāatzīmē, ka, reģistrējot dzimšanas datumu, ir jānorāda arī diena un mēnesis, tāpēc ir iespējams precīzi aprēķināt dalībnieku vecumu darbības uzsākšanas dienā.

Kopējais dalībnieku skaits, kas aprēķināts, ņemot vērā vecuma kategorijas visiem dalībniekiem

Apkopotajos datos visiem dalībniekiem ir jābūt reģistrētiem vienā no trim vecuma kategorijām – jaunāki par 25 gadiem, večaki par 54 gadiem un vecumā no 25 līdz 54 gadiem. Lai arī nav rādītāja, kuram tiktu izmantota 25–54 gadu vecuma kategorija, to varētu izmantot kā validācijas procedūru, lai pārbaudītu datu pilnīgumu (piemēram, salīdzināt dalībnieku summu pēc vecumu grupām ar dalībnieku summu pēc darba tirgus statusa).

***Praktiski piemēri***

|  |
| --- |
| **27. piemērs. Sākotnējā saziņa ar dalībnieku pirms darbības uzsākšanas**  *Pirmo reizi ar dalībnieku var sazināties pirms dalībnieka iesaistīšanās darbībā, piemēram, organizējot ievadsanāksmi vai reģistrāciju internetā. Pirmos personas datu ierakstus var veikt šajā brīdī.*  -> Ieteicams dzimšanas datumu reģistrēt jau šajā posmā, lai informāciju par dalībnieka vecumu varētu validēt darbības uzsākšanas brīdī. Ja dalībnieka vecumu var aprēķināt, projekta īstenotājam tas jāpārbauda darbības uzsākšanas brīdī. Ja dzimšanas datums nav norādīts, personai pašai ir jāapliecina savs vecums, uzsākot darbību. |

|  |
| --- |
| **28. piemērs. Vecumu grupas maiņa darbības laikā**  *Personai, uzsākot darbību, bija 24 gadi (t. i., tā atbilda vecumu grupai “jaunāki par 25 gadiem”). Pēc diviem gadiem pabeidzot dalību, šai personai ir 26 gadi (t. i., tā vairs neietilpst vecumu grupā “jaunāki par 25 gadiem”).*  -> Attiecībā uz šo personu visi iznākuma, tūlītējo rezultātu un ilgtermiņa rezultātu rādītāji ir attiecināmi uz kategoriju “jaunāki par 25 gadiem” (pamatojoties uz vecumu darbības uzsākšanas brīdī). |

|  |
| --- |
| **29. piemērs. Vecumu grupas maiņa 6 mēnešu posmā pēc darbības izbeigšanas**  *Kad persona beidza darbību, lai iesaistītos nodarbinātībā, tai bija 54 gadi. Sešus mēnešus vēlāk, kad tika reģistrēti ilgtermiņa rezultātu rādītāja dati, šai personai ir jau 55 gadi.*  -> Dalībnieka vecums vienmēr attiecas uz vecumu darbības uzsākšanas brīdī. Tāpēc, pat ja personai šobrīd ir vairāk par 54 gadiem, tā ir jāreģistrē kā “nodarbinātībā iesaistīts dalībnieks, tostarp pašnodarbinātais”, nevis “nodarbinātībā iesaistītie dalībnieki, kas vecāki par 54 gadiem, tostarp pašnodarbinātie”. |

**5.4.2. Ar vecumu saistītie rādītāji**

|  |
| --- |
| **Kopējie iznākumu rādītāji** |
| * Jaunāki par 25 gadiem |
| * Vecāki par 54 gadiem |
| * Personas, kas ir vecākas par 54 gadiem un kas ir bezdarbnieki, tostarp ilgstošie bezdarbnieki, vai izglītībā vai apmācībā neiesaistītas neaktīvas personas |
| **Kopējie tūlītējo rezultātu rādītāji** |
| * n/a |
| **Kopējie ilgtermiņa rezultātu rādītāji** |
| * Nodarbinātībā iesaistītie dalībnieki vecumā pēc 54 gadiem, tostarp pašnodarbinātie, sešus mēnešus pēc dalības beigām |
| **JNI rādītāji** |
| * Visi JNI rādītāji attiecas uz personām, kas jaunākas par 25 gadiem, izņemot, ja dalībvalsts ir izvēlējusies paplašināt JNI atbalsta attiecināmību līdz 29 gadu vecumam. Šādā gadījumā stingri ieteicams izstrādāt programmas specifisko iznākuma rādītāju, kurā ietverta vecuma grupa no 25 līdz 29 gadiem. Rezultātu rādītāju noteikšanai ziņotās vērtības un rezultātu rādītāju mērķvērtību kopas tādā gadījumā būs saistītas ar šo paplašināto vecuma grupu. |

## 5.5. Izglītība un apmācība

Daudzu ESF finansēto programmu pasākumu mērķis ir attīstīt prasmes un veicināt iesaisti izglītībā/apmācībā, un uzraudzības procesā ir nepieciešama informācija par dalībnieku sākuma stāvokli un to, kā šo stāvokli var ietekmēt ar ESF atbalstu. Tāpēc rādītāji ietver izglītības līmeni pirms atbalsta sniegšanas – neatkarīgi no tā, vai ar ESF atbalstu ir iegūta kāda kvalifikācija vai nav, un turpmāko iesaisti izglītībā un apmācībā.

**5.5.1. Kā reģistrēt izglītības līmeni**

Izglītības līmenis ir augstākais izglītības līmenis, ko dalībnieks sasniedzis pirms ESF atbalsta saņemšanas, un tas jānosaka darbības uzsākšanas dienā. Tas attiecas pat tad, ja ESF atbalsta mērķis ir paaugstināt šo līmeni. Iegūtais izglītības līmenis jāieraksta saskaņā ar *ISCED* klasifikāciju[[24]](#footnote-24), un tas ir augstākais sekmīgi iegūtais *ISCED* izglītības līmenis.

***Norādījumi un ieteikumi***

Norādījumi atbalsta saņēmējiem un dalībniekiem

Visām institūcijām, kas ir iesaistītas informācijas reģistrēšanā, ir jāsniedz skaidras *ISCED* kategoriju definīcijas un valstī noteiktie to ekvivalenti. Lai vienkāršotu datu vākšanas procesu un nodrošinātu precizitāti šajā procesā, kad dalībniekiem tiek jautāts par iegūto izglītības līmeni, jāsniedz varianti, kas tieši saistīti ar valsts izglītības un apmācības sistēmā izmantoto nomenklatūru.

**Piezīme**. Ir jābūt gan vispārīgām, gan arī valsts situācijai pielāgotām norādēm. Tas ir nepieciešams, piemēram, ja runa ir par ārvalstu dalībniekiem/migrantiem, kas savu izglītību un apmācību ir ieguvuši savā mītnes valstī.

Kā rīkoties, ja dalībniekam ir *ISCED* 0. līmenis?

Ja dalībnieks nav sekmīgi nokārtojis *ISCED* 1. līmeni, ir jārīkojas atkarībā no tā, kāds ir dalībnieka vecums attiecībā pret tradicionālo *ISCED* 1. līmeņa sasniegšanas vecumu (to nosaka valsts līmenī, bet parasti tas ir 10–12 gadu vecums):

* personas, kuru vecums ir mazāks par tradicionālo *ISCED* 1. līmeņa sasniegšanas vecumu, reģistrē *ISCED* 1. un 2. līmenī;
* ja personas vecums ir lielāks par tradicionālo *ISCED* 1. līmeņa sasniegšanas vecumu, uzskatāms, ka šai personai ir *ISCED* 0. līmenis, un viņu reģistrē kategorijā “citas nelabvēlīgā situācijā esošas personas” (sk. 5.6.4. sadaļu) un neuzskaita nekādos sasniegtā izglītības līmeņa rādītājos.

**Piezīme.** Tā kā personas, kurām ir *ISCED* 0. līmenis, tiek reģistrētas kategorijā “citas nelabvēlīgā situācijā esošas personas”, proti, kategorijā, kurā varētu būt iekļauti dalībnieki, kuriem ir augstāks izglītības līmenis (piemēram, bijušie likumpārkāpēji, kuriem ir *ISCED* 2. līmenis), nav iespējams summēt rādītājus pēc izglītības līmeņa, lai pārbaudītu, ka summa ir vienāda ar dalībnieku kopskaitu. Lai to darītu, izmanto vai nu vienu lauku, kurā ieraksta sasniegto izglītības līmeni un kurā ietver variantu “0. līmenis”, vai arī sīkāk iedala iemeslus, kāpēc persona tiek uzskaitīta par citā nelabvēlīgā situācijā esošu.

Konkrēta *ISCED* līmeņa apkopošana

Lai arī rādītājos ir sagrupētas dažas *ISCED* kategorijas kopā, piemēram, apvienota pamatskolas izglītība (*ISCED* 1. līmenis) ar zemākā līmeņa vidējo izglītību (*ISCED* 2. līmenis), ieteicams ierakstīt dalībnieka konkrēto *ISCED* līmeni. Ir noderīgi turēt sīkāku informāciju, lai nodrošinātu programmas specifisko rādītāju izstrādi un ievaddatus novērtēšanas pētījumiem.

***Praktiski piemēri***

|  |
| --- |
| **30. piemērs. Dalībnieki ar nepabeigtu kvalifikāciju**  *Students uzsāk darbību, kamēr vēl studē, lai iegūtu oficiālu kvalifikāciju, un ir nokārtojis dažus starpposma eksāmenus, kas nepieciešami kvalifikācijas iegūšanai, bet vēl nav ieguvis šo kvalifikāciju. Kad viņš ir izbeidzis darbību, viņš ir pabeidzis studiju kursu un ieguvis galīgo kvalifikāciju.*  -> Ir jāieraksta tas izglītības līmenis, kas ir augstākais iegūtais līmenis pirms kārtējā kursa uzsākšanas. Tā kā dalībnieks, uzsākot darbību, vēl nav sekmīgi pabeidzis mācības kvalifikācijas iegūšanai, parasti būtu jāreģistrē par vienu vai vairākām pakāpēm zemāks *ISCED* līmenis. |

|  |
| --- |
| **31. piemērs. Studijas, kas pabeigtas izcelsmes valstī**  *Dalībnieks, kas ir migrants, ir ieguvis izglītību savā izcelsmes valstī, bet nav veicis nepieciešamās sertificēšanas procedūras savā jaunajā mītnes valstī.*  -> Ir jāņem vērā dalībnieka izcelsmes valstī iegūtā kvalifikācija – neatkarīgi no tā, vai ir iegūta sertifikācija/pierādījums valstī, kur tiek īstenota ESF darbība. |

**5.5.2. Kā reģistrēt dalībniekus, kuri iegūst kvalifikāciju**

Izstāšanās no darbības datumā (vai 4 nedēļu laikā no šā datuma) nosaka, vai dalībnieks ir ieguvis kvalifikāciju ESF darbības rezultātā; šī informācija ir nepieciešama kopējo un JNI tūlītējo rezultātu rādītāju iegūšanai.

Informācija par dalībniekiem, kas ieguvuši kvalifikāciju, piedaloties ESF darbībā, ir nepieciešama vienam kopējam tūlītējo rezultātu rādītājam, kas piemērojams visiem dalībniekiem, vēl vienam kopējam rādītājam kā vienam no iespējamiem nelabvēlīgā situācijā esošo personu iznākuma rādītājiem un trim JNI tūlītējo rezultātu rādītājiem kā vienam no iespējamiem iznākuma rādītājiem attiecībā uz jauniešiem, kas iepriekš bijuši bezdarbnieki, ilgstošie bezdarbnieki vai neaktīvas personas, kas nav iesaistītas izglītībā vai apmācībā (sk. 5.5.5. sadaļu).

Saskaņā ar Eiropas kvalifikāciju ietvarstruktūru “kvalifikācija” ir vērtēšanas un validācijas oficiāls rezultāts, ko iegūst, kad kompetentā institūcija konstatē, ka indivīds ir sasniedzis mācību rezultātus atbilstīgi noteiktiem standartiem (sk. EK Metodisko norādījumu par uzraudzību un novērtēšanu C1. pielikumu). Tas nozīmē, ka, piemēram, sertifikāts par dalību mācību kursos netiek uzskatīts par kvalifikāciju – ir jābūt kādam pierādījumam, kas apliecina, ka dalībnieka kompetence tika oficiāli novērtēta saskaņā ar atzītiem standartiem.

Reģistrē tikai tādu kvalifikāciju, kas iegūta kā piedalīšanās ESF atbalstītajā darbībā tiešs rezultāts. Rezultātus par katru dalībnieku un par katru darbību paziņo tikai vienreiz.

***Norādījumi un ieteikumi***

Termina “kvalifikācija” definīcija valsts līmenī

Tiek uzskatīts par labu praksi valsts, programmas un/vai darbības līmenī definēt, kāda kvalifikācija (un kuras institūcijas nodrošināta kvalifikācija) ir uzskatāma par pieņemamu Eiropas kvalifikāciju ietvarstruktūras izpratnē.

Kvalifikācijas rezultāti, kas kļūst zināmi pēc 4 nedēļu perioda

Saskaņā ar EK Metodiskajiem norādījumiem par uzraudzību un novērtēšanu (3.2.1. sadaļa “Kopējie tūlītējo rezultātu rādītāji) jāreģistrē tikai tie rezultāti, kuri ir paziņoti 4 nedēļu periodā. Tāpēc tūlītējo rezultātu rādītājā “kvalifikācijas ieguvē iesaistītie dalībnieki, pabeidzot dalību” jāuzskaita tikai tie dalībnieki, kuri ir nokārtojuši eksāmenu 4 nedēļu periodā (t. i., sertifikāta iegūšanas datums ir dalības beigu dienā vai 4 nedēļu laikā pēc izstāšanās nokārtotā eksāmena datums).

Ja vērtējuma rezultāts ir zināms pēc šī 4 nedēļu perioda, ieteicams rādītājā “kvalifikācijas ieguvē iesaistītie dalībnieki, pabeidzot dalību” ierakstīt 0 un pēc tam atjaunināt dalības ierakstu, tiklīdz rezultāts ir kļuvis zināms. Atbalsta saņēmējiem jāsniedz norādes par datu reģistrēšanu.

***Praktiski piemēri***

|  |
| --- |
| **32. piemērs. Kvalifikācija iegūta pirms izstāšanās no darbības datuma**  *Atsevišķas ESF darbības ietvaros dalībnieks piedalās mācību kursā (kurā viņš iegūs kvalifikāciju) un tad otrā mācību kursā (kurā netiks iegūta kvalifikācija).*  -> Nav būtiski, kurā laikā šī kvalifikācija tiek iegūta, ar nosacījumu, ka tā ir iegūta ESF darbības rezultātā. Dalībnieks jāreģistrē rādītājā “kvalifikācijas ieguvē iesaistītie dalībnieki, pabeidzot dalību”. |

**5.5.3. Kā ierakstīt izglītības/apmācības statusa maiņu**

Ar kopējo (un JNI) tūlītējo rezultātu rādītāju mēra, kā ir mainījies dalībnieka statuss salīdzinājumā ar viņa stāvokli pirms iesaistīšanās darbībā. Tāpēc dalībnieki, kuri iestāšanās brīdī jau ir iesaistīti izglītībā/apmācībā, nav jāuzskaita kā dalībnieki, kas iesaistījušies izglītībā/apmācībā pēc dalības beigām. To, vai dalībnieks ir iesaistījies izglītībā/apmācībā pēc dalības beigām, nosaka darbības izbeigšanas dienā (vai 4 nedēļu laikā pēc šā datuma).

Informācija par izglītībā vai apmācībā iesaistītajiem dalībniekiem attiecas uz:

* vienu kopējo iznākuma rādītāju “neaktīva persona, kura nav iesaistīta izglītībā vai apmācībā”;
* vienu kopējo tūlītējo rezultātu rādītāju, kurā apkopoti visi dalībnieki, kas pirms darbības uzsākšanas nav bijuši iesaistīti izglītībā/apmācībā;
* vēl vienu kopējo tūlītējo rezultātu rādītāju kā vienu no iespējamiem iznākuma rādītājiem personām, kas atrodas nelabvēlīgā situācijā (nav iepriekš bijuši iesaistīti izglītībā/apmācībā), un
* trim JNI tūlītējo rezultātu rādītājiem kā vienu no iespējamiem iznākuma rādītājiem jauniešiem, kuri iepriekš bijuši bezdarbnieki, ilgstošie bezdarbnieki vai neaktīvas personas, kas nav iesaistītas izglītībā vai apmācībā (sk.5.5.5. sadaļu). Tikai attiecībā uz JNI atbalstītām darbībām dalība izglītībā vai apmācībā tiek ietverta arī kā ilgtermiņa rezultātu rādītājs (sk. 5.5.5. sadaļu).

***Norādījumi un ieteikumi***

Kas ir uzskatāms par izglītību/apmācību

Izglītība/apmācība ir plašs termins un var būt mūžizglītība, formālā izglītība, apmācība ārpus darba/darbavietā, arodmācības utt. Apmācības finansēšanas avotam nav nozīmes.

EK Metodisko norādījumu par uzraudzību un novērtēšanu C1. pielikumā nav sīkāk norādīti izglītības/apmācības pasākumi attiecībā uz kopējiem iznākuma rādītājiem “neaktīvas personas, kas nav iesaistītas izglītībā vai apmācībā”, un “personas, kas ir vecākas par 54 gadiem un kas ir vai nu bezdarbnieki, tostarp ilgstošie bezdarbnieki, vai neaktīvas personas, kuras nav iesaistītas izglītībā vai apmācībā”.

Vadošām iestādēm ir ieteicams izstrādāt skaidras vadlīnijas, kas par datu vākšanu atbildīgajām organizācijām ir jāievēro. Gan JNI, gan ESF pasākumos rādītāji ir jāinterpretē saskanīgi.


Izglītība/apmācība citā ESF finansētā darbībā

Ietilpst dalībnieki, kas ir izstājušies no vienas darbības un tad iesaistījušies izglītības/apmācības pasākumā, ko arī finansē no ESF (bet ir cita darbība, kurā dalībnieks piedalās, sk. 4.1.5. sadaļu).

Izglītības/apmācības statusa reģistrēšana, uzsākot darbību

Ņemot vērā, ka rezultātu rādītāju mērķis ir noteikt dalībnieku stāvokļa izmaiņas, ieteicams ierakstīt, kāds ir izglītības/apmācības statuss dalībniekiem, uzsākot darbību, pat ja šis iznākuma rādītājs nav obligāti jānorāda visiem dalībniekiem (bet tikai neaktīvām personām). Tādējādi dalībniekiem nav jāuzdod jautājumi, kāds ir bijis viņu stāvoklis agrāk. Kā redzams 2. attēlā turpmāk, vēlamais variants būtu izmantot jautājumu, kas norādīts zaļā krāsā, nevis jautājumu, kas norādīts sarkanā krāsā.

**2. attēls. Izglītības/apmācības statusa reģistrēšana, uzsākot darbības**

****

***Praktiski piemēri***

|  |  |
| --- | --- |
| **33. piemērs. Dalībnieks pēc dalības beigām iesaistījās citā izglītības/apmācības programmā**  *Dalībnieks, uzsākot darbību, apmeklēja daļēja laika mācības. Darbības laikā viņš šīs mācības pabeidza. Uzreiz pēc darbības izbeigšanas viņš uzsāka pilna laika mācības.*  Šī persona nav jāreģistrē kā persona, kas ir iesaistīta izglītībā/apmācībā, jo, uzsākot darbību, tā jau bija iesaistīta pasākumā, tāpēc personas stāvoklis nav mainījies. | |
| **Iznākuma rādītājs: neaktīva persona**  Uzsākot darbību, dalībnieks ir iesaistīts izglītībā un apmācībā | **Tūlītējā rezultāta rādītājs: n/a**  Pēc aiziešanas dalībnieks ir iesaistīts izglītībā un apmācībā, bet viņa stāvoklis salīdzinājumā ar stāvokli, uzsākot darbību, **nav mainījies**. |

|  |
| --- |
| **34. piemērs. Dalībnieks ir iesaistījies ESF finansētā izglītībā/apmācībā**  *Dalībnieks piedalās ESF finansētā apmācības darbībā. Pēc šo mācību pabeigšanas viņš uzsāk citu mācību kursu, kas tiek finansēts ar citas ESF darbības starpniecību.*  Ar nosacījumu, ka apmācība, kuru dalībnieks reģistrē, ir **citas** ESF darbības sastāvdaļa:  -> ja dalībnieks sāk apmācības kursu 4 nedēļu laikā pēc pirmās darbības pabeigšanas, tas jāreģistrē kā persona, kas iesaistīta izglītībā/apmācībā;  -> ja šī apmācība sākas pēc vairāk nekā 4 nedēļām pēc pirmās darbības pabeigšanas, dalībnieks nav jāreģistrē kā persona, kas iesaistīta izglītībā/apmācībā, pabeidzot dalību. |

**5.5.4. Rezultātu kumulācija saistībā ar izglītību/apmācību**

Dalībniekus var vienlaikus ierakstīt abos kopējos tūlītējo rezultātu rādītājos, kas attiecas uz izglītību un apmācību:

* “izglītībā/apmācībā iesaistītie dalībnieki, pabeidzot dalību” un
* “kvalifikācijas ieguvē iesaistītie dalībnieki, pabeidzot dalību”.

Šajā gadījumā katrs rezultāts parasti varētu attiekties uz atšķirīgiem mācību kursiem, proti, uz ESF atbalstītām mācībām, kuras noslēdzot tiek iegūta kvalifikācija un kuras dalībnieks ir tikko pabeidzis (rezultāts ir tikai pēc dalības beigām), un uz jaunām mācībām, kuras dalībnieks uzsāk pēc dalības beigām (var gadīties, ka arī šīs mācības ir ar ESF atbalstu, bet citas darbības ietvaros).

Turklāt var mainīties arī dalībnieku **darba tirgus situācija**, kā arī viņu **izglītības/apmācības statuss/sasniegumi**. Iespējamās kombinācijas ir, piemēram, šādas:

* “neaktīvie dalībnieki, kas sākuši darba meklējumus, pabeidzot dalību” un “kvalifikācijas ieguvē iesaistītie dalībnieki, pabeidzot dalību”;
* “nodarbinātībā iesaistītie dalībnieki, pabeidzot dalību” un “kvalifikācijas ieguvē iesaistītie dalībnieki, pabeidzot dalību”;
* “nodarbinātībā iesaistītie dalībnieki, pabeidzot dalību” un “izglītībā/apmācībā iesaistītie dalībnieki, pabeidzot dalību”.

**5.5.5. Rādītāji, kas attiecas uz izglītību un apmācību**

|  |
| --- |
| **Kopējie iznākumu rādītāji** |
| * Neaktīvas personas, kas nav iesaistītas izglītībā/apmācībā |
| * Personas, kas ir vecākas par 54 gadiem un kas ir vai nu bezdarbnieki, tostarp ilgstošie bezdarbnieki, vai neaktīvas personas, kuras nav iesaistītas izglītībā vai apmācībā |
| * Ar pamatskolas izglītību (*ISCED* 1. līmenis) vai zemākā līmeņa vidējo izglītību (*ISCED* 2. līmenis) |
| * Ar vidējo (*ISCED* 3. līmenis) vai pēcvidējo izglītību (*ISCED* 4. līmenis) |
| * Ar terciāro izglītību (*ISCED* 5.–8. līmenis) |
| **Kopējie tūlītējo rezultātu rādītāji** |
| * Izglītībā/apmācībā iesaistītie dalībnieki, pabeidzot dalību |
| * Kvalifikācijas ieguvē iesaistītie dalībnieki, pabeidzot dalību |
| * Nelabvēlīgā situācijā esoši dalībnieki, kas, pabeidzot dalību, sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie |
| **Kopējie ilgtermiņa rezultātu rādītāji** |
| * n/a |
| **JNI tūlītējo rezultātu rādītāji** |
| * Dalībnieki, kas ir bezdarbnieki un kas, pabeidzot dalību, saņem darba, izglītības turpināšanas, mācekļa vai prakses vietas piedāvājumu |
| * Dalībnieki, kas ir bezdarbnieki un kas pabeidzot dalību iesaistījušies izglītībā/apmācībā, kvalifikācijas ieguvē vai ir nodarbināti, tostarp pašnodarbināti |
| * Dalībnieki, kas ir ilgstošie bezdarbnieki un saņem darba, izglītības turpināšanas, mācekļa vai prakses vietas piedāvājumu, pabeidzot dalību |
| * Dalībnieki, kas ir ilgstošie bezdarbnieki un kas, pabeidzot dalību, iesaistījušies izglītībā/apmācībā, kvalifikācijas ieguvē vai ir nodarbināti, tostarp pašnodarbināti |
| * Neaktīvie dalībnieki, kas nav iesaistīti izglītībā vai apmācībā un saņem darba, izglītības turpināšanas, mācekļa vai prakses vietas piedāvājumu, pabeidzot dalību |
| * Neaktīvie dalībnieki, kas nav iesaistīti izglītībā vai apmācībā un pēc aiziešanas iesaistījušies izglītībā/apmācībā, kvalifikācijas ieguvē vai ir nodarbināti, tostarp pašnodarbināti |
| **JNI ilgtermiņa rezultātu rādītāji** |
| * Dalībnieki, kas piedalās izglītības turpināšanā, apmācības programmās, kuras pabeidzot tiek iegūta kvalifikācija, mācekļa praksē vai stažēšanās pasākumos sešus mēnešus pēc dalības beigām |

## 5.6. Nelabvēlīga situācija

ESF galvenā prioritāte ir nodrošināt taisnīgas iespējas visiem iedzīvotājiem. Tāpēc uzraudzības procesā ir svarīgi reģistrēt atbalstu, kas sniegts dažādām grupām, kuras atrodas nelabvēlīgā situācijā un kurām ir nepieciešama īpaša palīdzība darba tirgū. Informācija par dažādām nelabvēlīgām situācijām, kas var ietekmēt dalībniekus, tiek iegūta darbības sākumā.

ESF kopējie rādītāji uzskaita personas, kuras atrodas šādās nelabvēlīgās situācijās:

 dzīvo mājsaimniecībās, kurās neviens nav nodarbināts (ar vai bez apgādībā esošiem bērniem);

 vientuļo vecāku mājsaimniecības;

 migranti, personas ar ārvalsts izcelsmi, minoritātes (tostarp romi);

 invalīdi;

 citas nelabvēlīgā situācijā esošas personas;

 bezpajumtnieki vai personas, kas zaudējušas mājokli.

**Piezīme.**Kopējā iznākuma rādītājā “no lauku apvidiem” ietvertie raksturojumi var tikt uzskatīti par nelabvēlīgu situāciju, bet ne obligāti. Norādes par šo rādītāju ir sniegtas turpmākajā sadaļā.

Var gadīties, ka persona ir neaizsargāta pret vairākām nelabvēlīgām situācijām (t. i., viņu var uzskaitīt vairākos rādītājos, piemēram, persona var būt gan migrants, gan invalīds, vai arī persona var būt minoritāte un vientuļais vecāks mājsaimniecībā).

Visi dalībnieki, kuriem ir attiecīgais raksturojums, jāuzskaita kopējos un programmas specifiskajos rādītājos. Lai arī katrā grupā var būt personas, kurām nepieciešama lielāka palīdzība darba tirgū nekā citām, subjektīvs vērtējums, kam ir un kam nav nepieciešama īpaša palīdzība, nav šīs prasītās uzraudzības sastāvdaļa. Proti, nepieciešamības vērtējums jau ir netieši ietverts, katrai darbībai nosakot atbilstības kritērijus, ar kuriem jānosaka, kam ir nepieciešams piedāvāt atbalstu. Tādējādi visi dalībnieki jāuzskaita vienādi un jāreģistrē, pamatojoties vien uz novērotajiem raksturojumiem.

***Valstu definīcijas***

Izņemot rādītājus, kas attiecas uz mājsaimniecības situāciju, EK Metodisko norādījumu par uzraudzību un novērtēšanu C pielikumā un šeit sniegtās termina “nelabvēlīga situācija” definīcijas var papildināt ar valstī noteiktām definīcijām. Tas ir tāpēc, ka vai nu ES līmenī nav vispārīgi pieņemtas definīcijas, vai arī saskaņotas definīcijas piemērošana varētu radīt ievērojamu administratīvo slogu. Dalībvalstīm jāziņo Komisijai par definīcijām, kas izmantotas šīm grupām. Tā kā ir jānodrošina laba datu kvalitāte, dalībvalstīm tiek ieteikts, ja iespējams, nodrošināt, lai valsts līmenī izmantotās definīcijas būtiski neatšķirtos no ieteiktajām definīcijām.

Šā dokumenta 5.6.1.–5.6.5. sadaļā turpmāk tekstā ir sniegtas ieteiktās definīcijas, norādes par datu vākšanu un uzglabāšanu, kā arī praktiski piemēri.

***Sensitīva informācija***

Attiecībā uz kopējos rādītājos ietvertajām personām, kas atrodas nelabvēlīgā situācijā, ir jāievāc gan personas dati, gan arī sensitīvi dati. Uzskatāms, ka uz nelabvēlīgas situācijas rādītājiem, kas ietver ar mājsaimniecības situāciju saistītos personas datus, attiecas pilnīguma prasība (sk. 4.9.1. sadaļu). Savukārt uz nelabvēlīgas situācijas rādītājiem, kas ietver “sensitīvus” personas datus, proti, datus, kas ESF regulas I pielikumā atzīmēti ar \*\*, attiecas cits datu aizsardzības režīms.

Būtībā sensitīva informācija ir jāievāc par visiem dalībniekiem, un ESF regulā šajā saistībā nav paredzētas nekādas atkāpes (sk. 2.1. sadaļu). Tomēr personai ir tiesības nepiekrist datu vākšanai, ja šādu datu vākšanai ir nepieciešama piekrišana. Lai nodrošinātu datu kvalitāti, tiks pieņemts, ka ir pieļaujamas trūkstošās vērtības, kuru vākšanai nav dota piekrišana, tikai tad, ja tiks sniegts dokumentārs apliecinājums, kas pierāda, ka bija veikts mēģinājums ievākt informāciju, piemēram, elektroniska kopija parakstītam atteikumam sniegt informāciju. Ja ir šāds atteikums, ieteicams dalības ierakstu attiecīgi atzīmēt validācijas vajadzībām.

Ņemot vērā šīs personas datu kategorijas sensitivitātes pakāpi, ieteicams datus klasificēt, pamatojoties uz dalībnieka **paša sniegto definīciju**. Tomēr ir arī ieteicams dalībniekiem sniegt norādes, sīkāk paskaidrojot katra termina nozīmi saskaņā ar valstī noteikto definīciju, lai tie varētu pareizi iedalīt sevi attiecīgajās kategorijās.

**5.6.1. Mājsaimniecības stāvoklis**

Dalībnieku mājsaimniecības stāvokli raksturo trīs kopējie rādītāji (14. tabula). Stāvoklis, uzsākot darbību, jāreģistrē attiecībā uz visiem dalībniekiem (ja iespējams).

Piezīme. Ja informācijas aizpildīšanai par mājsaimniecības stāvokli ir plānots izmantot esošos administratīvos/apsekojuma datus un tie ir tikai ikgadējie dati, kurus nevar tieši saistīt ar darbības uzsākšanas datumu, var izmantot informāciju par stāvokli, kāds ir bijis gadā pirms iesaistīšanās darbībā.

**14. tabula. Ar mājsaimniecības stāvokli saistītie rādītāji**

|  |  |
| --- | --- |
| **Mājsaimniecības, kurās neviens nav nodarbināts** | Neviens mājsaimniecības loceklis nav nodarbināts, t. i., visi locekļi ir vai nu bezdarbnieki, vai neaktīvas personas.  **Piezīme.** Šis rādītājs attiecas uz visiem mājsaimniecības locekļiem neatkarīgi no vecuma (piemēram, dalībnieks, kas ir jaunietis bezdarbnieks un dzīvo ar pensijas vecuma vecvecākiem, būtu reģistrējams kā persona, kas dzīvo mājsaimniecībā, kurā neviens nav nodarbināts). |
| **Mājsaimniecības, kurās neviens nav nodarbināts un ir apgādībā esoši bērni** | Neviens mājsaimniecības loceklis nav nodarbināts, t. i., visi locekļi ir vai nu bezdarbnieki, vai neaktīvas personas, **un**  Mājsaimniecībā ir viens vai vairāki **apgādībā esoši bērni**, proti:  personas vecumā no 0 līdz 17 gadiem vai  personas vecumā no 18 līdz 24 gadiem, ja ir **neaktīvas** un dzīvo vismaz ar vienu no vecākiem[[25]](#footnote-25).  **Ieskaitot**  Bērni, kas ir vecumā līdz 25 gadiem un mācās prom no mājām, ar nosacījumu, ka viņi ir vieni, nestrādā un viņu galvenā dzīvesvieta ir vecāku adrese  ***Izņemot:***  Bezdarbnieki  **Piezīme.**“Mājsaimniecības, kurās neviens nav nodarbināts un ir apgādībā esoši bērni”, ir kategorijas “mājsaimniecības, kurās neviens nav nodarbināts”, apakškategorija, un tas nozīmē, ka ikviens, kurš ietilpst šajā apakškategorijā, ir jāreģistrē arī attiecīgajā kategorijā. |
| **Mājsaimniecības, kurās ir vientuļais vecāks ar apgādībā esošiem bērniem** | Mājsaimniecībā ir tikai viens vecāks (persona, kas sasniegusi vismaz 18 gadu vecumu) neatkarīgi no nodarbinātības statusa.  Mājsaimniecībā ir viens vai vairāki **apgādībā esoši bērni** (sk. iepriekš sniegto definīciju) |

**Piezīme**. Šie rādītāji nav savstarpēji izslēdzoši, un dalībniekus var reģistrēt vairākos rādītājos.

|  |
| --- |
| ***Kas ir mājsaimniecība?***  Sociālo apstākļu vai ienākumu apsekojumos, piemēram, *EU-SILC* (ES Ienākumu un dzīves apstākļu statistikas dati)[[26]](#footnote-26) vai Mājsaimniecību budžeta apsekojumos (MBA)[[27]](#footnote-27), mājsaimniecība tiek definēta kā mājsaimniecības vienība, bet darba procesā – kā sociālā vienība:  kurā ir kopīga kārtība;  tiek kopīgi segti mājsaimniecības izdevumi vai ikdienas vajadzības;  ir kopīga dzīvesvieta.  Termins “mājsaimniecība” var attiekties uz vienu personu, kas dzīvo atsevišķi, vai personu grupu, kas var arī nebūt radinieki, kas dzīvo vienā adresē un kopīgi saimnieko, tas ir, ir vismaz viena kopīga ēdienreize dienā vai kopīgi lieto dzīvojamo istabu.  **Izņēmumi:**   * Kolektīvās mājsaimniecības vai institucionālās mājsaimniecības (piemēram, slimnīcas, veco ļaužu pansionāti, aprūpes nami, cietumi, kazarmas, reliģiskās iestādes, pansijas, darbinieku viesnīcas utt.). |

|  |
| --- |
| ***Kas ir uzskatāmi par mājsaimniecības locekļiem?***  Par mājsaimniecības locekļiem tiek uzskatītas šādas personas[[28]](#footnote-28):  personas, kas mājsaimniecībā dzīvo pastāvīgi un ir radniecīgās attiecībās ar citiem locekļiem;  personas, kas mājsaimniecībā dzīvo pastāvīgi un nav radniecīgās attiecībās ar citiem locekļiem;  pastāvīgie pansionāri, apakšīrnieki, īrnieki, kas dzīvo mājsaimniecībā (vismaz sešus mēnešus vai bez privātas adreses citviet);  ciemiņi (vismaz sešus mēnešus vai bez privātas adreses citviet);  darba vietā dzīvojoši mājkalpotāji, aukles (vismaz sešus mēnešus vai bez privātas adreses citviet);  personas, kas mājsaimniecībā dzīvo pastāvīgi, bet atrodas īslaicīgā (mazāk nekā sešus mēnešus) prombūtnē no mājokļa (un bez privātas adreses citviet);  mājsaimniecības bērni, kas mācās ārpus mājas;[[29]](#footnote-29)  personas, kas ilgstoši atrodas prombūtnē, bet kam ir saikne ar mājsaimniecību;29  personas, kas īslaicīgi (mazāk par sešiem mēnešiem) atrodas prombūtnē, bet kam ir saikne ar mājsaimniecību. |

***Norādījumi un ieteikumi***

Nelabvēlīgā situācijā neesošu mājsaimniecību reģistrēšana

Daudzi dalībnieki būs tādas mājsaimniecības locekļi, kas nav nelabvēlīgā situācijā (t. i., nav mājsaimniecība, kurā visi ir bezdarbnieki vai kurā ir vientuļais vecāks). Lai pārliecinātos par datu pilnīgumu, ir jānodrošina, ka, līdzīgi kā attiecībā uz citiem personas datiem, ir iespējams nošķirt situāciju, kad ir zināms, ka “situācija nav nelabvēlīga”, un situāciju, kad nav zināms, vai tā ir nelabvēlīga, vai kad informācija nav pieejama (sk. 2.2.2. sadaļu).

Studenti, kas mitinās kopā

Kopumā studentu grupa, kas mitinās kopā, netiek uzskatīta par mājsaimniecību, jo, pat ja viņi kopīgi sedz kopējos izdevumus, piemēram, īres maksu un komunālos rēķinus, parasti viņi savas finanses pārvalda neatkarīgi. Izņēmums ir precēti studenti, kas uzskatāmi par mājsaimniecību.

Attiecībā uz neprecētiem studentiem, kas mitinās kopā, ir piemērojamas turpmāk minētās vadlīnijas.

Ja uzturēšanās ir īslaicīga (piemēram, izmanto tikai mācību laikā) un studentam ir cita “pastāvīgā” adrese, kurā viņš laiku pa laikam atgriežas:

* jāuzskata, ka students dzīvo mājsaimniecībā, kur ir pastāvīgā adrese;
* ja students vēl nav sasniedzis 25 gadu vecumu un nestrādā, viņš jāuzskata arī par apgādībā esošu bērnu šajā mājsaimniecībā.

Ja uzturēšanās ir “pastāvīga” (t. i., paredzēta pastāvīgai lietošanai, nevis tikai mācību laikā):

* jāuzskata, ka visu vecumu studenti, kas dzīvo vieni, pieder vienas personas mājsaimniecībai.

***Praktiski piemēri***

|  |
| --- |
| **35. piemērs. Vientuļais vecāks bezdarbnieks**  *Dalībnieks bezdarbnieks, kas dzīvo ar bērnu, iesaistās darbībā, kuras mērķis ir uzlabot nodarbinātības iespējas.*  -> Ja bērns ir vecumā līdz 18 gadiem\*, dalībnieks jāreģistrē visās trijās nelabvēlīgā situācijā esošas mājsaimniecības kategorijās:   * dalībnieki no mājsaimniecībām, kurās neviens nav nodarbināts; * dalībnieki no mājsaimniecībām, kurās neviens nav nodarbināts, ar apgādībā esošiem bērniem; * dalībnieki no mājsaimniecībām ar vienu pieaugušo un apgādībā esošiem bērniem.   -> Ja bērns ir vecumā no 18 līdz 24 gadiem\* un ir neaktīva persona, dalībnieks jāreģistrē kā:   * dalībnieki no mājsaimniecībām, kurās neviens nav nodarbināts; * dalībnieki no mājsaimniecībām, kurās neviens nav nodarbināts, ar apgādībā esošiem bērniem.   \* Laikā, kad dalībnieks uzsāk darbību. |

|  |
| --- |
| **36. piemērs. Īslaicīgas mājsaimniecības locekļi**  *Bezdarbnieks, uzsākot darbību, ir uz laiku ievācies mājoklī, taču pamatā ir bez noteiktas dzīvesvietas. Pagaidu mājsaimniecībā ietilpst radinieks, kas ir bezdarbnieks.*  -> Ja dalībniekam nav nekādas citas pastāvīgās adreses, viņš jāuzskata par mājsaimniecības locekli.  -> Tā kā otrs vienīgais mājsaimniecības loceklis ir bezdarbnieks, dalībnieks jāreģistrē kategorijā “mājsaimniecības, kurās neviens nav nodarbināts”.  **Piezīme.** Šo dalībnieku varētu ietvert arī rādītājā “personas, kas zaudējušas mājokli” (sk. 5.6.5. sadaļu). |

**5.6.2. Migranti, dalībnieki ar ārvalsts izcelsmi un minoritātes (tostarp romi)**. Uzskatāms, ka šajā kategorijā ietilpstošie dalībnieki ir nelabvēlīgā situācijā un viņiem ir nepieciešama īpaša palīdzība darba tirgū valodas un citu kultūras grūtību dēļ. Šajā rādītājā iekļaujamas šādas personas:

migranti (ar to saprotot ārvalstniekus, kas ir pastāvīgie iedzīvotāji valstī);



cilvēki ar ārvalsts izcelsmi (saskaņā ar valsts definīciju);



minoritātes (saskaņā ar valsts definīciju), tostarp romi.



**Piezīme.**Nav nepieciešams nošķirt ārvalstniekus, kas ir pastāvīgie iedzīvotāji, personas ar ārvalsts izcelsmi un valstspiederīgos, kas pārstāv minoritātes. Ziņošanas vajadzībām visus dalībniekus, kas ietilpst vienā (vai visās) šajās kategorijās, grupē kopā.

***Ieteicamās definīcijas***

Attiecībā uz personām ar ārvalsts izcelsmi un minoritātēm turpmāk sniegtās definīcijas ir kā pamats valstu definīciju (ja tādas pastāv) atbilstības novērtēšanai.

Migranti

Migranti ir ārvalstnieki, kas ir pastāvīgie iedzīvotāji valstī. Saskaņā ar Eiropas Parlamenta un Padomes Regulu Nr. 862/2007 (i)migranti ir personas, kas nodibina savu parasto dzīvesvietu dalībvalsts teritorijā uz laiku, kas ilgst vai ir sagaidāms, ka ilgs, vismaz divpadsmit mēnešus (..).[[30]](#footnote-30)

|  |
| --- |
| **Sīkāks datu iedalījums par migrantiem (var attiekties uz programmas specifiskajiem rādītājiem)**  Saskaņā ar *Eurostat* “**nesens migrants**” ir persona, kas ir pastāvīgais iedzīvotājs saņēmējvalstī mazāk nekā 8 gadus, savukārt “**uz dzīvi apmeties migrants**” ir persona, kas saņēmējvalstī pastāvīgi dzīvo astoņus gadus un ilgāk[[31]](#footnote-31). |

Minoritātes

Minoritāšu grupai nav vienotas definīcijas. Kopumā, terminu “minoritāte” sasaistot ar nelabvēlīgu situāciju, var uzskatīt, ka tā ir personu grupa, kas savu raksturīgo pazīmju dēļ ir pakļauta diskriminācijai, un šīs raksturīgās pazīmes var būt, sākot no tautības vai reliģiskās pārliecības un līdz pat seksuālai orientācijai. ESF uzraudzības vajadzībām pieņemtās definīcijas tāpēc būs atkarīgas no valstu definīcijām.

Saistībā ar mazākumtautībām, kas, visticamāk, ir visplašāk atzītās minoritāšu grupas, var izmantot iepriekšējos ESF novērtējumos iekļautās definīcijas[[32]](#footnote-32):

* etniskā minoritāte – personas, kurām ir no iedzīvotāju vairākuma atšķirīgas kultūras tradīcijas vai priekšvēsture;
* mazākumtautība – personas, kas pieder kādai samērā labi iedibinātai minoritāšu grupai, kas dzīvo konkrētās ES valstīs. Dažās ES valstīs vairākās paaudzēs ir nostiprinājušās tādas mazākumtautības kā krievi un poļi Baltijas valstīs un ungāru minoritāte Rumānijā;
* pirmiedzīvotāju minoritātes – etniskās grupas, kas ir ilgstošie kādas konkrētas ES valsts pastāvīgie iedzīvotāji. Tās var būt migrantu, pirmiedzīvotāju vai nomadu izcelsmes grupas. Pirmiedzīvotāji Eiropā ir, piemēram, sāmi Somijā, Zviedrijā un Norvēģijā.

Ārvalsts izcelsme

Tā kā valsts līmenī nav definēts jēdziens “cilvēki ar ārvalsts izcelsmi”, arī šis jēdziens jāinterpretē saskaņā ar starptautisko ieteikumu (*UNECE* sadarbībā ar *Eurostat*), proti, personas ar ārvalstu izcelsmi ir “*(..) personas, kuru vecāki nav dzimuši attiecīgajā valstī*. *Šajā grupā iekļautās personas var būt vai nebūt tieši pieredzējušas starptautisku migrāciju.”[[33]](#footnote-33) [[34]](#footnote-34)*

***Norādījumi un ieteikumi***

Sensitīva informācija

Informācija par migranta/minoritātes statusu ir viena no personas datu īpašajām kategorijām Direktīvas 95/46 par personu aizsardzību attiecībā uz personas datu apstrādi un šādu datu brīvu apriti 8. panta nozīmē. Vispārīgi norādījumi par šādu datu vākšanu ir sniegti sadaļā par datu vākšanu.

Ar personas datu vākšanu saistītās grūtības: romi un citas minoritātes

Šis rādītājs ietver dažas visvairāk atstumtās grupas (piemēram, romus), un ir visai liela iespēja, ka personas, kurām tiek sniegts atbalsts, var nevēlēties sniegt ne tikai sensitīvus datus, bet arī personas pamatdatus, kas nepieciešami, lai izpildītu pilnīguma prasību. Skaidrs, ka šādas personas joprojām var saņemt atbalstu, ja vien tās izpilda atbilstības kritērijus, taču tās nevar uzskaitīt kā dalībniekus uzraudzības mērķiem (sk. 4.9.1. sadaļu).

Ja dalībnieks sniedz personas datus, kuriem piemērojama pilnīguma prasība, tad ir jācenšas darīt visu iespējamo, lai aizpildītu arī sensitīvos datus. Attiecībā uz etniskajām minoritātēm, piemēram, romiem, kuri varētu nevēlēties sevi iedalīt šajā kategorijā tādā veidā, šo rādītāju varētu uzskaitīt, izmantojot pragmatisku pieeju. Piemēram, ja darbība ir vērsta konkrēti uz romiem (vai kādu citu mazākumtautību), būtu pamatoti ļaut atbalsta sniedzējiem iespēju norādīt, ka visi dalībnieki pieder šai mazākumtautībai, pat ja dažas personas pašas nevēlas to atzīmēt. Šāda pieeja ir pieļaujama tikai tad, ja atbilstības kritēriji ir tādi, ka būtībā tikai minoritāšu grupas varētu piedalīties darbībā, un ja tiek nodrošināts, ka dalības ierakstu aizpildīšana, pēc noklusējuma norādot minoritātes statusu, nepasliktinās datu kvalitāti (piemēram, personas, kas nav minoritātes, nepārsniedz 5 % no dalībnieku skaita). Vadošās iestādes pienākums ir nodrošināt, ka šāda rīcība ir pamatota un skaidri dokumentēta.

***Praktiski piemēri***

|  |
| --- |
| **37. piemērs. Migrants, kas iegūst pilsonību**  *Ārvalsts dalībnieks, kas iesaistās darbībā, valstī dzīvo 5 gadus un tagad ir ieguvis pilsonību.*  -> Šī persona ir uzskatāma par **migrantu** (kā arī **ar ārvalsts izcelsmi**). Personu ieraksta rādītājā “migranti, dalībnieki ar ārvalsts izcelsmi un minoritātes”. |

|  |
| --- |
| **38. piemērs. Emigrantu bērni, kas atgriežas savā izcelsmes valstī**  *Dalībniekam, kas iesaistās ESF darbībā, abi vecāki ir dzimuši valstī, bet tad migrējuši uz ārvalsti, kurā ir dzimis un audzis dalībnieks (piezīme – viņi nepārstāv minoritāšu grupu).*  -> Ja dalībniekam ir dzimšanas valsts pilsonība, viņš jāuzskata par **migrantu** un jāreģistrē rādītājā “migranti, dalībnieki ar ārvalsts izcelsmi un minoritātes”.  -> Ja dalībniekam ir tās valsts pilsonība, kurā tiek īstenota ESF intervence, viņš **nav jāuzskata par migrantu**. |

|  |
| --- |
| **39. piemērs. Minoritātes statuss dalībniekiem, kas piedalās konkrēti romiem paredzētās darbībās**  *Mazattīstītā lauku apvidū izveidotas darbības mērķis ir veicināt to gados jaunu romu (jaunāku par 20 gadiem) iekļaušanu darba tirgū, kas pametuši skolu un ir bezdarbnieki. Daudzi, kam tika sniegta palīdzība, nevēlas par sevi sniegt ziņas, ka ir romi.*  Šajā gadījumā, tā kā darbība ir vērsta konkrēti uz romu jauniešiem, būtu pamatoti ļaut atbalsta sniedzējiem iespēju norādīt, ka visi dalībnieki pieder šai **mazākumtautības grupai**, pat ja dažas personas pašas nevēlas to atzīmēt. Šāda pieeja ir pieļaujama, jo atbilstības kritēriji ir tādi, ka ir maz ticams, ka atbalsts varētu tikt sniegts personām, kuras nav romi. |

**5.6.3. Dalībnieki ar invaliditāti**

Kā noteikts *Eurostat* Darba tirgus politikas metodiskajos norādījumos, personas ar invaliditāti ir personas, kas ir reģistrētas kā personas ar invaliditāti saskaņā ar attiecīgās valsts definīcijām.

***Norādījumi un ieteikumi***

Attiecīgajā valsts reģistrā var nebūt iekļauti kādi dalībnieki, kas ir personas ar invaliditāti. Piemēram, var nebūt iekļauti bērni, ja invaliditātes reģistrs ir veidots, pamatojoties vienīgi uz nodarbinātības/bezdarba reģistru, var nebūt reģistrēti cilvēki, kuriem ir pagaidu darbnespēja un kuri iziet rehabilitācijas kursu utt. Tomēr, tā kā EK Metodisko norādījumu par uzraudzību un novērtēšanu C pielikumā sniegtā rādītāja definīcija attiecas konkrēti uz “reģistrētām personām ar invaliditāti”, ieteicams personas, kas uzskatāmas par personām ar invaliditāti, bet kas nav šādi reģistrētas, uzskaitīt rādītājā “citas nelabvēlīgā situācijā esošas personas”, nevis kā “dalībnieki ar invaliditāti”. Šajā saistībā varētu būt lietderīgi atzīmēt Apvienoto Nāciju Organizācijas Konvencijā par personu ar invaliditāti tiesībām sniegto definīciju, saskaņā ar kuru personas ar invaliditāti ir “*personas, kurām ir ilgstoši fiziski, garīgi, intelektuāli vai maņu traucējumi, kas mijiedarbībā ar dažādiem šķēršļiem var apgrūtināt to pilnvērtīgu un efektīvu līdzdalību sabiedrības dzīvē vienlīdzīgi ar citiem*”[[35]](#footnote-35).

**5.6.4. Citi nelabvēlīgā situācijā esoši dalībnieki**

Kategorijā “citi nelabvēlīgā situācijā esoši dalībnieki” ietver personas, kuras atrodas kādā nelabvēlīgā situācijā saskaņā ar valsts definīciju un kuras nav ietvertas nevienā citā kopējā iznākuma rādītājā, kas attiecas uz nelabvēlīgu situāciju. Tajā tiek iekļautas ne tikai tās nelabvēlīgās situācijas, kas skaidri norādītas rezultātu rādītājos, kuros iekļauj visus “nelabvēlīgā situācijā esošus dalībniekus” (t. i., mājsaimniecības, kurās neviens nav nodarbināts, mājsaimniecības, kurās ir vientuļais vecāks ar apgādībā esošiem bērniem, migrantus un minoritātes, kā arī personas ar invaliditāti), bet arī ar vecumu, dzimumu vai nodarbinātības statusu saistītas nelabvēlīgas situācijas, kuras netieši tiek ietvertas ar personas raksturojumu saistītajos iznākuma rādītājos. Ierakstus kategorijā “citās nelabvēlīgās situācijās esošas personas” var papildināt ar citos rādītājos iekļautajām nelabvēlīgajām situācijām (piemēram, dalībnieku var iekļaut gan kategorijā “personas ar invaliditāti”, gan kategorijā “citas nelabvēlīgā situācijā esošas personas”), taču nedrīkst atkārtoti norādīt nelabvēlīgu situāciju, kas ietverta jau citā rādītājā.

Tāpēc, ja kaut kādā veidā nelabvēlīga situācija jau ir minēta kādā rādītājā, tā nav jāuzskaita šajā rādītājā. Tomēr ir būtisks šā noteikuma izņēmums attiecībā uz kopējiem iznākuma rādītājiem, kuri attiecas uz personām, kas kļuvušas par bezpajumtniekiem vai zaudējušas mājokli, un uz personām, kas dzīvo lauku apvidos. Saskaņā ar prasību minimumu par šīm personām ir jāziņo tikai vienreiz 2017. gadā (pamatojoties uz katras kategorijas reprezentatīvo izlasi), tāpēc citu gadu rādītājos šīs kategorijas nav iekļautas.

Visas personas, kas ir bezpajumtnieki vai ir zaudējušas mājokli, ieteicams uzskaitīt kategorijā “citas nelabvēlīgā situācijā esošas personas”, ar nosacījumu, ka dati tiek iegūti par visu pētījuma populāciju un par visiem gadiem.

Savukārt dzīvošana lauku apvidos var arī nebūt nelabvēlīga situācija, un dalībnieki, kas ietilpst šajā kategorijā, jāuzskaita kā “citas nelabvēlīgā situācijā esošas personas” tikai tad, ja apvidus, kurā tās dzīvo, valsts līmenī tiek atzīts par nelabvēlīgu un ja informācija par dzīvesvietu tiek savākta par visiem dalībniekiem un par visiem gadiem. Šim nolūkam valsts var definēt kā nelabvēlīgos lauku apvidus tādas vienības, kas atšķiras no DEGURBA klasifikācijā izmantotajām vienībām, kuras izmanto kopējiem rādītājiem par lauku apvidiem.

Ja datus par bezpajumtniecību un lauku apvidiem vāc, tikai pamatojoties uz dalībnieku reprezentatīvu izlasi, un tos paziņo ikgadējā īstenošanas ziņojumā, kas jāiesniedz 2017. gadā, dalībniekus, kas ir bezpajumtnieki un kas ir no lauku apvidiem, nedrīkst skaitīt saskaņā ar kopējo rādītāju “citas nelabvēlīgā situācijā esošas personas”.

**Piezīme.**Dalībniekiem, kuriem nav pat pirmās pakāpes pamatizglītības (*ISCED* 1. līmenis) un kuri pārsniedz vecumu, kad parasti šo pamatizglītību iegūst, jānorāda *ISCED* 0. līmenis, un viņi vienmēr jāuzskaita kategorijā “citas nelabvēlīgā situācijā esošas personas” (sk. 5.5.1. sadaļu).

***Norādījumi un ieteikumi***

Ja nav valsts definīcijas

Valsts var nebūt vispārēji definējusi kategoriju “citas nelabvēlīgā situācijā esošas personas”, bet atsevišķi definējusi dažādas cilvēku kategorijas, kas tajā varētu ietilpt, piemēram:

+ bijušie likumpārkāpēji;

+ personas, kas dzīvo nabadzībā[[36]](#footnote-36) vai cieš no materiālā trūkuma[[37]](#footnote-37);

+ narkotisko un psihotropo vielu lietotāji.

Kategorijā “citas nelabvēlīgā situācijā esošas personas” ieteicams uzskaitīt arī personas, kas ir bezpajumtnieki vai zaudējuši mājokli (un ir no lauku apvidiem, ja šī kategorija valstī definēta kā nelabvēlīga situācija), ar nosacījumu, ka attiecīgos datus ievāc par visiem dalībniekiem un par visiem gadiem (sk. 5.6.4. un 5.7. sadaļu).

Atbalsta saņēmējiem sniedzamās nelabvēlīgas situācijas definīcijas un uzskaitījums

Lai nodrošinātu datu saskanību,visām organizācijām, kas ir atbildīgas par datu vākšanu, iesniedz visaptverošu sarakstu, kurā ietver šajā rādītājā iekļaujamās nelabvēlīgās situācijas, kā arī attiecīgos norādījumus un definīcijas.

Ir svarīgi, ka sniegtās definīcijas un norādījumi ir realizējumi periodiskās uzraudzības ziņā. Piemēram, *Eurostat* definīcija par materiālo trūkumu (sk. 37. zemsvītras piezīmi) ir sarežģīta un varētu būt grūti piemērojama praksē visās darbībās. No otras puses, ja darbība ir vērsta tieši uz personām, kas cieš materiālu trūkumu, visus dalībniekus pēc noklusējuma tad varētu pamatoti uzskatīt kā “citās nelabvēlīgās situācijās esošas personas”.

***Praktiski piemēri***

|  |
| --- |
| **40. piemērs. Kumulatīva nelabvēlīga situācija – minoritāte bez pamatizglītības**  *Gados jauns roms, kas nav apmeklējis nekādu formālo izglītības iestādi, ir iesaistījies ESF atbalstītā darbībā.*  -> Tā kā dalībnieks ir paziņojis, ka ir etniskās minoritātes pārstāvis (roms), viņš jāieraksta rādītājā “**migranti, dalībnieki ar ārvalsts izcelsmi un minoritātes**”.  -> Tā kā viņam nav pamatizglītības, viņa iegūtais izglītības līmenis ir *ISCED* 0. līmenis, tāpēc viņš jāreģistrē arī kā “**citas nelabvēlīgā situācijā esošas personas**”. |

|  |
| --- |
| **41. piemērs. Kumulatīva nelabvēlīga situācija – vientuļais vecāks, kas ir bijušais likumpārkāpējs**  *Pēc iziešanas no cietuma gados jaunais vecāks ir atkalapvienojies ar savu bērnu (t. i., abi sākuši dzīvot kopā) un vienlaikus sācis ESF finansēto apmācības darbību.*  -> Dalībnieks ir neaktīvs vientuļais vecāks, kas dzīvo vismaz ar vienu bērnu, tādējādi viņš ir reģistrējams visās šādās kategorijās:   * **dalībnieki no mājsaimniecībām, kurās neviens nav nodarbināts;** * **dalībnieki no mājsaimniecībām, kurās neviens nav nodarbināts, ar apgādībā esošiem bērniem;** * **dalībnieki no mājsaimniecībām ar vienu pieaugušo un apgādībā esošiem bērniem.**   Ja bijušie likumpārkāpēji valsts līmenī arī tiek uzskatīti par nelabvēlīgā situācijā esošu grupu, šis dalībnieks jāreģistrē kā “**citas nelabvēlīgā situācijā esošas personas**”. |

**5.6.5. Bezpajumtniecība un mājokļa zaudēšana**

Kopējais iznākuma rādītājs “bezpajumtnieki vai personas, kas zaudējušas mājokli” attiecas uz personām, kas ir bezpajumtnieki (bez noteiktas dzīvesvietas) vai kas ir zaudējušas mājokli saskaņā ar valstī noteiktajām definīcijām.

Šis rādītājs saskaņā ar prasību minimumu ir jāziņo tikai vienu reizi ikgadējā īstenošanas ziņojumā, kas jāiesniedz 2017. gadā (*AIR*2016). Dati par bezpajumtniecību netiek prasīti par visiem dalībniekiem, bet tos var ierakstīt, ņemot vērā tikai **visu līdz 2016. gada beigām darbībās iesaistījušos dalībnieku reprezentatīvu izlasi** ieguldījumu prioritātes līmenī (sk. 4.6. sadaļu).

Tomēr, ņemot vērā to, ka ļoti sarežģīti izsekot cilvēkus, kuriem nav pastāvīgas dzīvesvietas, vadošās iestādes var apsvērt nepieciešamās informācijas vākšanu vienlaikus no visiem dalībniekiem, tā kā iznākumu rādītājiem vajadzīgo informāciju ziņo katru gadu (t. i., darbības uzsākšanas dienā).

Pieaugušie, kas dzīvo pie vecākiem, nav jāreģistrē šajā rādītājā, izņemot tad, ja viņi visi ir bezpajumtnieki vai dzīvo nedrošos vai nepiemērotos mājokļos.

Ja ir savākti dati par visiem dalībniekiem un par visiem gadiem, ieteicams dalībniekus, kas ir bezpajumtnieki vai zaudējuši mājokli, uzskatīt kā “citas nelabvēlīgā situācijā esošas personas” (sk. 5.6.4.).

**Piezīme**. Tāpat kā visiem kopējiem iznākuma rādītājiem, arī attiecībā uz šo rādītāju ir jānodrošina, ka dalībnieka stāvoklis tiek norādīts, uzsākot darbību.

***Norādījumi un ieteikumi***

Ieteicamā definīcija

Ja valsts statistikas datos vai administratīvajos reģistros netiek izmantota standartizēta bezpajumtniecības vai mājokļa zaudēšanas definīcija, ieteicams izmantot *ETHOS* (Eiropas bezpajumtniecības un mājokļu trūkuma tipoloģija) definīciju, ko izstrādājusi *FEANTSA* (Eiropas Nacionālo organizāciju federācija darbam ar bezpajumtniekiem). Tā norāda četrus apstākļus, proti, būt bez pajumtes, būt bez mājokļa, dzīvot nedrošā mājoklī, dzīvot nepiemērotā mājoklī[[38]](#footnote-38).

**5.6.6. Tūlītējo un ilgtermiņa rezultātu rādītāji attiecībā uz nelabvēlīgā stāvoklī esošām personām**

Ir viens kopējais tūlītējo rezultātu rādītājs un viens ilgtermiņa rezultātu rādītājs, kas attiecas uz visiem nelabvēlīgā situācijā esošiem dalībniekiem. Abos rādītājos (“nelabvēlīgā situācijā esoši dalībnieki, kas, pabeidzot dalību, sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie” un “nodarbinātībā iesaistītie nelabvēlīgā situācijā esošie dalībnieki, tostarp pašnodarbinātie, sešus mēnešus pēc dalības beigām”) jāietver tikai tie dalībnieki, kas ir reģistrēti vismaz vienā no šādiem kopējiem iznākuma rādītājiem (jāņem vērā, ka personu var vienlaikus ierakstīt vairākās nelabvēlīgas situācijas kategorijās):

* dalībnieki no mājsaimniecībām, kurās neviens nav nodarbināts;
* dalībnieki no mājsaimniecībām ar vienu pieaugušo un apgādībā esošiem bērniem;
* migranti, cilvēki ar ārvalstu izcelsmi, minoritātes (tostarp atstumtas kopienas, piemēram, romi);
* dalībnieki ar invaliditāti vai
* citas nelabvēlīgā situācijā esošas personas.

**5.6.7. Ar nelabvēlīgu situāciju saistītie rādītāji**

|  |
| --- |
| **Kopējie iznākumu rādītāji** |
| * Dalībnieki no mājsaimniecībām, kurās neviens nav nodarbināts |
| * Dalībnieki no mājsaimniecībām, kurās neviens nav nodarbināts, ar apgādībā esošiem bērniem |
| * Dalībnieki no mājsaimniecībām ar vienu pieaugušo un apgādībā esošiem bērniem |
| * Migranti, dalībnieki ar ārvalstu izcelsmi, minoritātes (tostarp sociāli atstumtās kopienas, piemēram, romi) |
| * Dalībnieki ar invaliditāti |
| * Citas nelabvēlīgā situācijā esošas personas |
| * Bezpajumtnieki vai personas, kas zaudējušas mājokli (tikai 2017. gads) |
| **Kopējie tūlītējo rezultātu rādītāji** |
| * Nelabvēlīgā situācijā esoši dalībnieki, kas, pabeidzot dalību, sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie |
| **Kopējie ilgtermiņa rezultātu rādītāji** |
| * Nodarbinātībā iesaistītie nelabvēlīgā situācijā esošie dalībnieki, tostarp pašnodarbinātie, sešus mēnešus pēc dalības beigām |

## 5.7. Pastāvīga dzīvesvieta

Informācija par pastāvīgo dzīvesvietu ir jāievāc, lai iegūtu kopējo iznākuma rādītāju “personas no lauku apvidiem”.

Šis rādītājs saskaņā ar prasību minimumu ir jāziņo tikai vienu reizi ikgadējā īstenošanas ziņojumā, kas jāiesniedz 2017. gadā (*AIR*2016). Informācija par pastāvīgo dzīvesvietu netiek prasīta par visiem dalībniekiem, bet to drīkst ierakstīt, ņemot vērā tikai **visu līdz 2016. gada beigām darbībās iesaistījušos dalībnieku izlasi**, kas ir reprezentatīva ieguldījumu prioritātes līmenī (sk. 4.6. sadaļu).

**5.7.1. Dalībnieki, kas dzīvo lauku apvidos**

Ir jānorāda tā personas pastāvīgā dzīvesvieta, kas tai ir dienā, kad tiek uzsākta darbība.

Ar lauku apvidiem saprot ***reti apdzīvotus rajonus*** (jeb 3. kategorijas rajonus) saskaņā ar *DEGURBA* (urbanizācijas pakāpe) klasifikāciju, kas praksē nozīmē, ka vairāk nekā 50 % šo apvidu iedzīvotāju dzīvo lauku tīklojuma šūnās[[39]](#footnote-39). ESF uzraudzības vajadzībām šī klasifikācija jāpiemēro vietējo administratīvo vienību 2. līmenī (LAU 2), kas parasti ir komūna, pašvaldība vai līdzvērtīga administratīva vienība.

Kā minēts iepriekš (sk. 5.6.4. sadaļu), dzīvošana lauku apvidos nenozīmē, ka tā obligāti ir nelabvēlīga situācija. Dalībnieki, kas ietilpst šajā kategorijā, jāuzskaita kā “citas nelabvēlīgā situācijā esošas personas” tikai tad, ja apvidus, kurā tās dzīvo, valsts līmenī tiek atzīts par nelabvēlīgu un ja informācija par dzīvesvietu tiek savākta par visiem dalībniekiem un par visiem gadiem. Šim nolūkam valsts var definēt kā nelabvēlīgos lauku apvidus tādas teritoriālas vienības, kas atšķiras no *DEGURBA* klasifikācijā izmantotajām vienībām, kuras izmanto kopējiem rādītājiem par lauku apvidiem. (sk. 5.6.4. sadaļu).

***Norādījumi un ieteikumi***

Informācijas par pastāvīgo dzīvesvietu pierakstīšana un uzglabāšana

To, vai apvidus tiek vai netiek uzskatīts par lauku apvidu, nosaka, pamatojoties uz *Eurostat* publicēto esošo *DEGURBA* klasifikāciju. Tas nozīmē, ka valstīm nav nepieciešams veikt šo interpretāciju, bet tikai pierakstīt pastāvīgo dzīvesvietu, izmantojot attiecīgo klasifikācijas shēmu (piemēram, pasta indeksu vai pašvaldības kodu). Tad to, vai reģionam piemīt vai nepiemīt lauku raksturs, nosaka, sasaistot šo valsts kodu ar *DEGURBA* datu kopu, ko publicē *Eurostat*. Teritorijas, kurām ir *DEGURBA* 3. kods, ir lauku apvidi, savukārt tās, kurām ir 1. vai 2. kods, nav lauku apvidi.


Tabula, kurā sniegti administratīvo vienību veidi, kas tiek uzskatīti par *LAU*2 katrā valstī, ir pieejama šeit: http://ec.europa.eu/eurostat/en/web/products-manuals-and-guidelines/-/KS-BD-03-002-3A-PART1.

Tabulas, kurās parādīta katras *LAU*2 teritorijas *DEGURBA* klasifikācija, ir pieejamas visām valstīm šeit: http://ec.europa.eu/eurostat/ramon/miscellaneous/index.cfm?TargetUrl=DSP\_DEGURBA

Dalībnieki, kas pārceļas uz citu pastāvīgo dzīvesvietu

Tā kā personas dzīvesvietai ir jābūt norādītai attiecībā uz darbības uzsākšanas datumu, ja dalībnieks ir pārcēlies ESF darbības laikā vai pēc tās, jābūt reģistrētai tai pašvaldībai, kurā persona dzīvoja, uzsākot darbību (sk. 3. attēlu).

**3. attēls. Dalībnieki, kas pārceļas uz citu pastāvīgo dzīvesvietu**



Dalībnieki, kuriem ir vairākas dzīvesvietas

Ja dalībniekam ir divas dzīvesvietas (brīvdienu māja, šķirti vecāki utt.), jānorāda tā dzīvesvieta, kas tiek izmantota administratīvajos reģistros.

Dzīvesvietas reģistrēšana bez mājokļa palikušiem dalībniekiem

Dalībnieki, kas ir bezpajumtnieki vai personas, kuras zaudējušas mājokli, netiek izslēgti no lauku apvidu kategorijas (t. i., viņi var būt bezpajumtnieki no lauku apvidiem vai bezpajumtnieki no pilsētas teritorijas). Iespēju robežās dzīvesvietai jāattiecas uz to vietējo administratīvo vienību, kurā persona parasti dzīvo.

**5.7.2. Rādītāji, kas attiecas uz dzīvesvietu**

|  |
| --- |
| **Kopējie iznākuma rādītāji** |
| * Personas no lauku apvidiem (tikai 2017. gads) |

## 5.8. Dati, kas attiecas uz organizācijām

**5.8.1. Pārskats par informāciju, kas jāievāc rādītāju iegūšanai saistībā ar organizācijām**. Informācija par atbalstītajām organizācijām un īstenotajiem projektiem ir jāievāc, lai ziņotu par četriem kopējiem iznākuma rādītājiem par organizācijām (nav nepieciešams ievākt un ziņot atbilstošos rezultātu rādītājus, ja vien netiek izmantoti programmas specifiskie rādītāji, kas attiecas uz organizācijām). Sīkākas ziņas par to, kā ievākt un uzglabāt šiem rādītājiem nepieciešamo informāciju, skatīt sadaļā “Organizācijas un projekti”.

***Kāda informācija ir jāievāc, lai iegūtu kopējos rādītājus par organizācijām?***

Uzsākot projektu, ir jāreģistrē informācija par to, kāda veida organizācija īsteno projektu, atbalstītās organizācijas veids, kā arī projekta mērķis.

Projektu īstenojošās organizācijas veids:

* Sociālie partneri
* Nevalstiskās organizācijas

Kāda veida organizācija tiek atbalstīta/tiek konkrēti mērķorientēta:

* Valsts pārvaldes iestādes valsts, reģionālajā vai pašvaldību līmenī
* Sabiedriskie pakalpojumu sniedzēji valsts, reģionālajā vai pašvaldību līmenī
* Mikrouzņēmumi, mazie un vidējie uzņēmumi (tostarp kooperatīvie uzņēmumi, sociālie uzņēmumi)

Projekta mērķis:

Projekti, kuru mērķis ir atbalstīt sieviešu ilgtspējīgu līdzdalību un progresu nodarbinātībā

**Piezīme**. Projektu vai organizāciju uzskaite neliedz ievākt datus par fiziskām personām kā dalībniekiem (sk. 4.1. sadaļu).

**5.8.2. Projekti, ko īstenojuši sociālie partneri vai nevalstiskās organizācijas**

Projekta sākumā ir jāieraksta par projekta īstenošanu atbildīgās(-o) organizācijas(-u) veids(-i), jo īpaši tas, vai tās ir sociālie partneri vai nevalstiskās organizācijas:

**Sociālie partneri** ir organizācijas, kas pārstāv darba devēju un darbinieku intereses (darba devēju organizācijas un arodbiedrības)[[40]](#footnote-40).

**Nevalstiskā organizācija** (NVO) ir jebkāda brīvprātīga iedzīvotāju bezpeļņas grupa, kas izveidota vietējā, valsts vai starptautiskā līmenī. Tā kā NVO darbība ir vērsta uz uzdevumu izpildi un tajās ir apvienojušies cilvēki ar kopīgām interesēm, tās sniedz dažādus pakalpojumus un pilda humānas funkcijas, valdībai dara zināmas pilsoņu bažas, atbalsta un uzrauga politiku, kā arī, sniedzot informāciju, sekmē līdzdalību politikā[[41]](#footnote-41).

**Piezīme**. Šis ir vienīgais kopējais iznākuma rādītājs organizācijām, kas ietver atbalsta saņēmējus, jo NVO un sociālie partneri var īstenot darbību ar projektu starpniecību.

***Norādījumi un ieteikumi***

Mērvienība – projekts

Attiecībā uz šo rādītāju dati ir nepieciešami, lai novērtētu nevis organizāciju skaitu, kas īsteno projektus, bet gan **projektu skaitu**, ko (pilnībā vai daļēji) īsteno sociālie partneri un NVO.

Projektu skaitīšanas metodoloģija

Projektu var reģistrēt tikai vienu reizi katrā rādītājā, t. i., ja projektu īsteno vairākas NVO vai sociālie partneri, tad projektu uzskaita tikai vienreiz, nevis katrai NVO/sociālajam partnerim ir savs ieraksts. Savukārt, ja NVO/sociālais partneris ir iesaistīts (vismaz daļēji) vairāku projektu īstenošanā, ir jāuzskaita visi projekti, kuros organizācija ir iesaistīta (sk. 42. piemēru).

Kad jāievāc dati par projektiem

Rādītājam “projektu skaits, ko pilnībā vai daļēji īstenojuši sociālie partneri vai nevalstiskās organizācijas”, nepieciešamā informācija ir jāievāc, uzsākot projektu.

Tomēr, ja darbības īstenošanas gaitā mainās organizācijas, kas īsteno konkrēto projektu, un projekta īstenošanā tiek iesaistīta jauna organizācija (NVO vai sociālais partneris), ir divas iespējas:

a) uzsākot darbību, vismaz viens sociālais partneris/NVO (vismaz daļēji) jau ir iesaistīts projekta īstenošanā – tas, ka pievienojusies jauna organizācija, nekādā veidā neietekmē rādītāju (jo tiek uzskaitīts projektu skaits, nevis organizāciju skaits);

b) uzsākot darbību, neviens sociālais partneris/NVO nav iesaistīts projekta īstenošanā (pat ne daļēji) – ieteicams atjaunināt ziņoto projektu skaitu attiecībā uz šo rādītāju.

Savukārt, ja projekta izvēršanas gaitā organizācija pārtrauc projekta īstenošanu, rādītāja dati nav jāatjaunina. Piemēram, ja, uzsākot darbību, NVO īstenoja projektu, bet pēc kāda laika nolēma izstāties no īstenošanas “grupas”, tad, tā kā NVO joprojām ir daļēji iesaistīta īstenošanas procesā, šis projekts joprojām ir kvalificējams rādītājā “projektu skaits, ko pilnībā vai daļēji īstenojuši sociālie partneri vai nevalstiskās organizācijas”, un nekādas rādītāja datu izmaiņas nav nepieciešamas.

***Praktisks piemērs***

|  |
| --- |
| **42. piemērs. Kā uzskaitīt projektus, kuru īstenošanā iesaistītas NVO/sociālie partneri**  Darbību veido turpmāk minētie divi projekti – A un B.  ***A projekts****: A projekts, ko kopīgi īsteno Sieviešu institūts, arodbiedrība un reģionālās universitātes, sniedz vadlīnijas, apmācību un konsultācijas sievietēm, kas ieguvušas maģistrantūras grādu, lai veicinātu viņu iesaisti darba tirgū.*  ***B projekts****: Tā pati arodbiedrība, kas īstenoja A projektu, un valodu apmācības institūts īsteno atsevišķu projektu, kura mērķis ir palīdzēt migrantiem apgūt valsts valodu.*  Šie intervences pasākumi jāreģistrē šādi:   * Projekti, ko pilnībā vai daļēji īstenojuši sociālie partneri vai nevalstiskās organizācijas = 2 (**A projekts** un **B projekts**)   **UN**   * Projektu skaits, kas attiecas uz sieviešu ilgtspējīgu līdzdalību un progresu nodarbinātībā = 1 (**A projekts**) |

**5.8.3. Projekti, kas attiecas uz valsts pārvaldi vai valsts pakalpojumu jomu valsts, reģionālā vai vietējā līmenī**

Ar šo rādītāju mēra ESF atbalstu institucionālās kapacitātes un efektīvas valsts pārvaldes veicināšanai. Šajā rādītājā minēto divu organizāciju nozīme ir minēta turpmāk.

**Valsts pārvaldē** ietilpst centrālo, reģionālo un vietējo pārvaldes institūciju izpildvaras un likumdošanas funkciju realizēšana; fiskālo lietu pārvaldība un uzraudzība (nodokļu sistēmas darbība, nodokļu iekasēšana par precēm un nodokļu pārkāpumu izmeklēšana, muitas pārvalde); budžeta izpilde un valsts līdzekļu un valsts parāda pārvaldība (naudas piesaistīšana, saņemšana un kontrole par tās izlietojumu); vispārējās (civilās) pētniecības un attīstības politikas un ar to saistīto līdzekļu pārvaldība; visaptverošas ekonomiskās un sociālās plānošanas pārvaldība un realizācija, kā arī visos valsts pārvaldes līmeņos organizētie statistisko dienestu pakalpojumi[[42]](#footnote-42).

**Publisko pakalpojumu sniedzēji** ir jebkādas valsts vai privātā sektora institūcijas, kas sniedz sabiedriskos pakalpojumus. Šīs definīcijas privātais elements attiecas uz gadījumiem, kad valsts var izmantot ārpakalpojumus, ko sniedz lieli privāti vai daļēji privāti pakalpojumu sniedzēji, t. i., privātas institūcijas, kam ir uzticētas sabiedriskās funkcijas.

***Norādījumi un ieteikumi***

Mērvienība – projekts

Arī attiecībā uz šo rādītāju dati ir jāiegūst nevis par ESF atbalstu saņēmušo organizāciju skaitu, bet par valsts pārvaldē un publisko pakalpojumu jomā īstenoto **projektu skaitu**.

Projektu skaitīšanas metodoloģija

Katru konkrēto projektu var reģistrēt tikai vienreiz katrā rādītājā, t. i., pat ja projekta mērķgrupa ir gan valsts pārvalde, gan viens vai vairāki publisko pakalpojumu sniedzēji, projekts ir jāuzskaita tikai vienreiz. Savukārt, ja konkrētā valsts pārvaldes iestāde/pakalpojumu sniedzējs atbalstu saņem no dažādiem projektiem, jāuzskaita katrs attiecīgais projekts.

***Praktiski piemēri***

|  |
| --- |
| **43. piemērs. Pašvaldības vadītāju un publisko dienestu vadītāju veiktspējas paaugstināšana**  *Projekta mērķis ir veicināt pašvaldību vadītāju un darbinieku, kā arī reģionālajā līmenī organizēto publisko dienestu vadītāju prasmes vadības, finanšu un informācijas tehnoloģiju jomā.*  Projekts ir jāreģistrē šādi:   * **Viens projekts**, kas attiecas uz valsts pārvaldi vai valsts pakalpojumu jomu valsts, reģionālā vai vietējā līmenī. Šajā gadījumā viens projekts attiecas gan uz vietējās pašvaldības līmeni (pašvaldību vadītāji un darbinieki), gan uz reģionālo līmeni (publisko dienestu vadītāji). Projekts var attiekties uz vienu vai vairākiem līmeņiem. |

**5.8.4. Atbalstītie mikrouzņēmumi, mazie un vidējie uzņēmumi (tostarp kooperatīvie uzņēmumi, sociālie uzņēmumi)**

Kopējā iznākuma rādītājā “atbalstīto mikrouzņēmumu, mazo un vidējo uzņēmumu, tostarp sociālo uzņēmumu, skaits” ir iekļaujami tikai tie uzņēmumi, kas gūst tiešu labumu no ESF atbalsta konkrētu intervences pasākumu rezultātā. Tiešais atbalsts ir tādos gadījumos, kad ESF atbalsts ir paredzēts pašam MVU, attiecībā uz kuru ir iezīmēti izdevumi.

Lai gūtu labumu no ESF atbalsta, uzņēmumiem nav jāsaņem nauda tiešā veidā, tie var gūt labumu arī no pakalpojumiem, ko apmaksā no ESF, un nav jābūt naudas plūsmai caur šo uzņēmumu. Piemēram, ESF fondus var izmantot, lai atbalstītu uzņēmuma darbinieku apmācību, bet maksājums varētu aiziet tieši uzņēmumam, kas veic šīs apmācības. Šādā gadījumā rādītājā uzskaita uzņēmumu, kurš gūst labumu no apmācības, nevis apmācības pakalpojumu sniedzēju. Apmācības pakalpojumu sniedzējs saņem naudu par pakalpojumu kā ikdienišķu savas uzņēmējdarbības sastāvdaļu un negūst labumu no ESF atbalsta.

Ja MVU darbinieks piedalās ESF apmācības projektā, tas varētu būt netiešs atbalsts MVU, taču ne pietiekams, lai to iekļautu rādītāja datos attiecībā uz ESF sniegto atbalstu šim MVU. MVU, kas rīkojas kā atbalsta saņēmējs, arī nav jāziņo šajā rādītājā. Ja ir svarīgi apkopot šādus datus, lai labāk raksturotu programmas ietekmi, tad var izstrādāt programmas specifiskos rādītājus.

|  |
| --- |
| **Mikrouzņēmumi, mazie un vidējie uzņēmumi** (MVU) ir uzņēmumi, kuri nodarbina mazāk nekā 250 personas un kuru gada apgrozījums nepārsniedz 50 miljonus EUR, un/vai kuru gada bilances kopsumma nepārsniedz 43 miljonus EUR. Par uzņēmumu uzskata jebkuru organizāciju, kas veic saimniecisku darbību, – neatkarīgi no tās juridiskā statusa. |

**Piezīme.** Lai arī kopējos rādītājos MVU tiek uzskatīti par vienu kategoriju, varētu būt lietderīgi sadalīt šos rādītājus precīzākos programmas specifiskos rādītājos – mikrouzņēmumi, mazie un/vai vidējie uzņēmumi.

***Norādījumi un ieteikumi***

Mērvienība – organizācijas

Atšķirībā no citiem rādītājiem, kas attiecas uz organizācijām, šajā rādītājā ir nepieciešams ietvert datus par to, **cik organizāciju ir saņēmušas atbalstu no ESF**.

Organizāciju skaitīšanas metodoloģija

Organizācijas var gūt tiešu labumu no ESF no vairākiem vienas darbības projektiem vai pat no vairākām darbībām. Organizāciju var uzskaitīt kā atbalstīto organizāciju vairākās darbībās, bet katrā ziņā tikai vienu reizi katrā darbībā.

MVU darbinieki, kas piedalās ESF darbībās

Tas, ka MVU darbinieki piedalās ESF darbībā, nebūt nenozīmē, ka MVU jāuzskaita rādītājā “atbalstīto MVU skaits”; jāņem vērā darbības specifiskais(-ie) atbalsta mērķis(-i). Ja, piemēram, darbība ir apmācība ar mērķi piedāvāt kompetenču pilnveidi nodarbinātām personām (neatkarīgi no tā, kādā uzņēmumā tās strādā), ESF tiešo atbalstu saņem šīs personas, nevis uzņēmumi. Cilvēkkapitāla palielinājums (proti, labākas prasmes darbiniekiem) ir uzskatāms par netiešu labumu MVU, un šajā gadījumā dati ir vācami tikai par dalībniekiem, nevis MVU. Savukārt citos gadījumos darbības specifiskais atbalsta mērķis var būt vērsts tieši uz MVU, piemēram, atbalstot darbinieku apmācību jauno IT sistēmu jomā, kas ļaus uzņēmumiem kļūt produktīvākiem. Šādās darbībās MVU saņem tiešu atbalstu un tāpēc ir jāuzskaita rādītājā “atbalstīto MVU skaits”.

Tāpēc, ja vien darbības specifiskais atbalsta mērķis nav atbalsta sniegšana MVU, uzņēmumi, kas saņem ESF atbalstu, nav jāuzskaita rādītājā “atbalstīto MVU skaits”.

Darbības, kas atbalsta MVU radīšanu

Visi kopējie iznākuma rādītāji attiecas uz dalībnieku vai organizāciju stāvokli pirms ESF atbalsta sākuma. Ja MVU ir juridiski nodibināts pirms atbalsta sākuma un atbalsts tiek izmantots, lai palīdzētu uzņēmumam attīstīties uzņēmuma sākuma fāzē, to varētu uzskaitīt rādītājā “atbalstīto mikrouzņēmumu, mazo un vidējo uzņēmumu skaits”. Personas, kas gūst labumu no uzņēmuma konsultēšanas, darbaudzināšanas, apmācības vai tamlīdzīga atbalsta, arī būtu uzskaitāmas kā dalībnieki. Savukārt, ja MVU tiek juridiski dibināts atbalsta periodā vai pēc tam sniegtā atbalsta rezultātā, tad tas nav jāuzskaita iznākuma rādītājā, un tikai personas, kas gūst labumu no atbalsta, būtu uzskaitāmas kā dalībnieki.

Ja programma ir izstrādāta, lai atbalstītu MVU radīšanu, var izstrādāt programmas specifisko rādītāju. Tādējādi rezultātu rādītājs, kas izstrādāts ar mērķi uzskaitīt ar ESF atbalstu radītu MVU skaitu, ir jāsasaista ar attiecīgo iznākuma rādītāju, pamatojoties uz ekvivalento uzskaites vienību, piemēram, “apstrādāto uzņēmējdarbības plānu skaits”, nevis “atbalstīto personu skaits”.

MVU, kas gūst tiešu labumu, pretstatā MVU, kas ir atbalsta saņēmēji

|  |
| --- |
| ***Ar ko atšķiras “atbalsta saņēmējs” no organizācijas, “kas gūst labumu no atbalsta”***   * ***Atbalsta saņēmējs*** ir noteikts kā “publiska vai privāta struktūra (..), kas ir atbildīga par darbību sākšanu vai gan sākšanu, gan īstenošanu (..)” (Kopīgo noteikumu regulas (1303/2013) 2. panta 10. punkts). * ***Organizācija, kas gūst labumu no atbalsta***, ir tāda organizācija, kas saņem pakalpojumus vai citu atbalstu, kurš tiek (pilnīgi vai daļēji) apmaksāts no ESF un kurš ir izstrādāts, lai sasniegtu drīzāk organizācijām nekā fiziskām personām paredzētas darbības mērķus. Tas ir līdzvērtīgi prasībai, ka dalībnieki drīkst būt personas, kas gūst tiešu labumu no ESF atbalsta, kurš rada izdevumus. |

Parasti atbalsta saņēmēji ierosina vai īsteno darbību, ar kuru tiek atbalstītas fiziskas personas vai organizācijas, kas atbilst noteiktiem kritērijiem (mērķgrupa).

Lai MVU varētu uzskaitīt rādītājā “atbalstīto mikrouzņēmumu, mazo un vidējo uzņēmumu skaits”, tam, tāpat kā dalībniekiem, jāgūst tiešs labums no ESF atbalsta, kas rada izdevumus. Tas nenozīmē, ka uzņēmumiem jāsaņem nauda tiešā veidā – tie var gūt labumu arī no pakalpojumiem, ko apmaksā no ESF, un nav jābūt naudas plūsmai caur šo uzņēmumu. Sk. 44. un 45. piemēru.

***Praktiski piemēri***

|  |
| --- |
| **44. piemērs. MVU, kas (pilnībā vai daļēji) īsteno darbību, nesaņemot no tās atbalstu**  *VND, kas rīkojas atbalsta saņēmēja statusā, noslēdz līgumu ar MVU par vadībzinības mācību kursa sniegšanu sievietēm ar mērķi palīdzēt viņām pārvarēt šķēršļus virzībai pa karjeras kāpnēm nozarē, kurā dominē vīrieši.*   * MVU sniedz darbības piedāvātos pakalpojumus un saņem par tiem maksu no ESF fondiem. Tas ir iesaistīts darbības īstenošanā un negūst labumu no atbalsta. MVU nav jāreģistrē rādītājā “atbalstīto mikrouzņēmumu, mazo un vidējo uzņēmumu skaits”.   Sievietes, kas gūst labumu no šīm mācībām, uzskata par dalībniekiem.  Projekts ir jāieraksta kā projekts, kas atbalsta sieviešu līdzdalību un progresu nodarbinātībā. |

|  |
| --- |
| **45. piemērs. MVU saņem atbalstu no projekta, to neīstenojot**  *VND, kas rīkojas atbalsta saņēmēja statusā, vada programmu, lai atbalstītu tādās nozarēs strādājošu MVU darbinieku apmācību un prasmju uzlabošanu, kurās novērojuma lejupslīde. Maksājums tiktu veikts tieši apmācības uzņēmumiem.*  Uzņēmumi, kuri gūst labumu no apmācības, ir jāreģistrē rādītājā “atbalstīto mikrouzņēmumu, mazo un vidējo uzņēmumu skaits”.   * MVU, kas iesaistīti kā apmācības pakalpojumu sniedzēji, nav jāuzskaita, jo tie saņem maksājumu par pakalpojumiem savas parastās uzņēmējdarbības ietvaros; tie ir iesaistīti projekta īstenošanā un negūst labumu no ESF atbalsta. |

|  |
| --- |
| **46. piemērs. MVU, kas saņem atbalstu no vairākiem projektiem**  *MVU ir saņēmis atbalstu, izmantojot projektu, kas nodrošina atbalstu jaunuzņēmumiem (A projekts), un saņem arī finansējumu vienlīdzības pasākumu veicināšanai darba vietā (B projekts).*  Ir divas šā rādītāja pierakstīšanas iespējas:  *a) A projekts un B projekts ir dažādu darbību sastāvdaļas (piemēram, “atbalsts mazajiem uzņēmumiem” un “ESF, lai veicinātu vienlīdzību darba vietā”).*  -> Šis uzņēmums ir jāreģistrē divreiz, proti, pa reizei katrā darbībā rādītājā “atbalstīto mikrouzņēmumu, mazo un vidējo uzņēmumu skaits”.  *b) A projekts un B projekts ir vienas darbības sastāvdaļa (piemēram, “atbalsts mazajiem uzņēmumiem”*  -> Šis uzņēmums ir jāreģistrē tikai vienreiz minētajā rādītājā. |

**5.8.5. Projekti, kas attiecas uz sieviešu ilgtspējīgu līdzdalību un progresu nodarbinātībā**

Šajā rādītājā ir jāreģistrē projekti, kuriem ir skaidrs mērķis uzlabot sieviešu statusu darba tirgū. Proti, projekti, kurus īsteno, lai “palielinātu sieviešu noturīgu līdzdalību un sasniegumus nodarbinātībā, tādējādi apkarojot sieviešu nabadzību, kā arī samazinātu segregāciju pēc dzimuma, apkarotu dzimumu stereotipus darba tirgū, izglītībā un apmācībā un sekmētu profesionālās un privātās dzīves līdzsvarošanu visiem cilvēkiem, kā arī līdzvērtīgu aprūpes pienākumu sadali starp vīriešiem un sievietēm”[[43]](#footnote-43).

Mērvienība – projekts

Attiecībā uz šo rādītāju ir jāievāc dati – **cik daudziem projektiem** ir šis konkrētais mērķis veicināt sieviešu ilgtspējīgu dalību un progresu nodarbinātībā.

***Praktiski piemēri***

|  |
| --- |
| **47. piemērs. NVO sniedz vadībzinības mācības sievietēm**  *ESF līdzfinansē darbību, ko vada NVO, lai sniegtu vadībzinības mācību kursu sievietēm ar mērķi palīdzēt viņām pārvarēt šķēršļus virzībai pa karjeras kāpnēm nozarē, kurā dominē vīrieši.*  Tas ir jāreģistrē šādi:   * viens projekts, kas atbalsta sieviešu ilgtspējīgu līdzdalību un progresu nodarbinātībā.   Turklāt šis projekts atbilst kritērijiem, lai to reģistrētu šādi:   * viens projekts, ko pilnībā vai daļēji īstenojuši sociālie partneri vai nevalstiskās organizācijas.   **Piezīme**. Projektu vai organizāciju uzskaite neliedz ievākt datus par fiziskām personām kā dalībniekiem (sk. 4.1. sadaļu). |

|  |
| --- |
| **48. piemērs. Sieviešu uzņēmējdarbības veicināšanas projekts**  *Projekts, ko organizējis valsts nodarbinātības dienests (VND), nodrošina atbalstu sievietēm, kuras vēlas paplašināt savu uzņēmējdarbību.*  Projekts jāreģistrē šādi:   * viens projekts, kas attiecas uz sieviešu ilgtspējīgu līdzdalību un progresu nodarbinātībā.   Papildus tam visi MVU, kas tiek atbalstīti saskaņā ar šo projektu, ir jāreģistrē rādītājā:   * atbalstīto mikrouzņēmumu, mazo un vidējo uzņēmumu (tostarp kooperatīvo uzņēmumu un sociālo uzņēmumu) skaits.   **Piezīme**. Projektu vai organizāciju uzskaite neliedz ievākt datus par fiziskām personām kā dalībniekiem (sk. 4.1. sadaļu). |

**5.8.6. Rādītāji organizācijām**

|  |
| --- |
| **Kopējie iznākuma rādītāji par organizācijām** |
| Projektu skaits, ko pilnībā vai daļēji īstenojuši sociālie partneri vai nevalstiskās organizācijas |
| Projektu skaits, kas attiecas uz sieviešu ilgtspējīgu līdzdalību un progresu nodarbinātībā |
| Projektu skaits, kas attiecas uz valsts pārvaldi vai valsts pakalpojumu jomu valsts, reģionālā vai vietējā līmenī |
| Atbalstīto mikrouzņēmumu, mazo un vidējo uzņēmumu (tostarp kooperatīvo uzņēmumu un sociālo uzņēmumu) skaits |

## 5.9. Tehniskā palīdzība

Ar tehniskās palīdzības (TP) līdzekļiem atbalsta darbības programmas sagatavošanu, analīzi, pārvaldību, uzraudzību, novērtēšanu, informēšanu un saziņu, vienota informācijas tīkla izveidi, sūdzību izskatīšanu, kontroles un revīzijas darbības, kā arī atbalsta saņēmēju administratīvās spējas atbalsta vai uzlabošanas darbības, tostarp datu apmaiņas sistēmu izstrādi.

TP var arī paplašināt uz attiecīgajiem partneriem[[44]](#footnote-44) un/vai apakšuzņēmējiem.

***Uzraudzības prasības***

Darbībām, kas tiek finansētas kā TP sastāvdaļa, ir jāizstrādā programmas specifiskie iznākuma rādītāji un ir jāievāc un jāziņo attiecīgie dati. Dalībvalstis var izvēlēties izmantot arī kopējos iznākuma rādītājus, ja tie attiecas, bet tas nav obligāti.

Rezultātu rādītājus kopumā netiek prasīts ziņot, tomēr, ja Savienības ieguldījums vienā vai vairākos prioritārajos virzienos saistībā ar TP darbības programmā pārsniedz 15 000 000 EUR, rezultātu rādītāji objektīvi pamatotos gadījumos, ņemot vērā pasākumu saturu, būs jāziņo[[45]](#footnote-45).

***Norādījumi un ieteikumi***

Dalībnieku un organizāciju identificēšana TP darbībās

Kā norādīts iepriekš, tikai tās fiziskās personas, kuras aktīvi piedalās ESF darbībā, gūst tiešu labumu no atbalsta, kas rada izdevumus, un kuras var identificēt un lūgt sniegt personas datus, kas nepieciešami visiem kopējiem rādītājiem, ir jāreģistrē par dalībniekiem (sk. 4.1. sadaļu).

**Piezīme.**Pastāv iespēja, ka projekti, kas finansēti saskaņā ar TP darbībām, nesniedz tiešu labumu fiziskām personām, bet gan organizācijām un iestādēm. Projektiem, kuros dalībniekus nevar identificēt, visos dalībnieku rādītājos ir jānorāda nulles vērtības.

Tāpat ir jāuzskaita tikai tās iestādes un organizācijas, kas gūst tiešu labumu no projekta. Ja projektā piedalās (gūst tiešu labumu) fiziska persona, kas ir kādas organizācijas loceklis, tas nenozīmē, ka tiek sniegts atbalsts organizācijai, bet gan to, ka tā gūst netiešu labumu.

**Piezīme**. Par organizācijām, kas ir atbalsta saņēmēji, nav jāziņo (sk. 5.7. sadaļu).

Dalībnieki

Tiešu ESF atbalstu saņemošās iestādes vai organizācijas personāls



Fiziskās personas, kas netieši gūst labumu no darbības



Pakalpojumus sniedzošo apakšuzņēmumu personāls



Organizācijas

Organizācijas, kas saņem atbalstu (izņemot atbalsta saņēmējus, sk. 5.7. sadaļu)



Apakšuzņēmēji/pakalpojuma sniedzēji



***Praktiski piemēri***

|  |
| --- |
| **49. piemērs. Pašvaldības policijas darbinieku apmācība**  *Pašvaldības policijas darbiniekiem tiek sniegta 2 nedēļu apmācība ar mērķi uzlabot policijas rīcību saskarē ar romu kopienu uz ielas. Šo mācību nodrošināšanai ir noslēgts līgums ar NVO, kas nodarbojas ar romu iekļaušanu.*  Treknrakstā ir atzīmēti dalībnieki un organizācijas, kas ir jāuzskaita:  Dalībnieki  **Policijas darbinieki, kas apmeklē mācību kursu**  romu populācija, kas tika sasniegta šajā projektā  apmācību sniedzošās NVO personāls  Organizācijas  **Pašvaldības policija (rādītājam “projekti, kas attiecas uz valsts pārvaldi/pakalpojumiem”)**  **NVO**, kas nolīgta apmācības sniegšanai **(rādītājam “projekti, kurus pilnībā vai daļēji īsteno sociālie partneri vai NVO”)** |

|  |
| --- |
| **50. piemērs. Saziņas materiālu rediģēšana un publicēšana**  *NVO, kas īsteno ESF finansētu projektu par atbalsta sniegšanu migrantiem, saņem tehniskās palīdzības finansējumu, lai publicētu brošūras par piedāvāto pakalpojumu. Publikācijas ir rediģējis un izgatavojis privāts uzņēmums, ar kuru noslēgts apakšlīgums.*  Treknrakstā ir atzīmēti dalībnieki un organizācijas, kas ir jāuzskaita:  Dalībnieki  Projektu īstenojošās organizācijas locekļi  Migranti, kuriem tiek sniegtas brošūras (pati brošūru saņemšana nav atbalsts, bet migranti, kuri pēc tam gūs labumu no pakalpojumiem, kas sniegti šā projekta ietvaros, būtu jāuzskaita attiecīgajā darbībā)  Rediģēšanas un publicēšanas pakalpojumus sniedzošā uzņēmuma personāls  Organizācijas  **NVO, kas īsteno projektu (rādītājam “projektu skaits, ko pilnībā vai daļēji īstenojuši sociālie partneri vai nevalstiskās organizācijas”)**  Publikāciju izgatavošanai nolīgtais uzņēmums |

|  |
| --- |
| **51. piemērs. Ieinteresēto personu konference**  *VND organizē pasākumu, lai savestu kopā organizācijas (tostarp sociālos uzņēmumus), kas darbojas ar mērķi iekļaut nelabvēlīgā situācijā esošas un atstumtas grupas. Lai arī fiziskas personas, kas piedalās konferencē, un organizācijas var gūt labumu no šīs konferences, galamērķis ir uzlabot VND pakalpojumu spēju.*  Treknrakstā ir atzīmēti dalībnieki un organizācijas, kas ir jāuzskaita:  Dalībnieki  Konferences dalībnieki  Par pasākuma organizēšanu atbildīgais VND personāls  Organizācijas  **VND (rādītājam “projekti, kas attiecas uz valsts pārvaldi/pakalpojumiem”)**  Organizācijas, kas piedalās konferencē |

## 5.10. JNI atbalstītās darbības – īpašie JNI rādītāji

Attiecībā uz JNI atbalstītām darbības programmām papildus kopējiem iznākuma un rezultātu rādītājiem par ESF ieguldījumiem (ESF regulas I pielikums), sākot no 2015. gada (sk. 3.2. sadaļu), reizi gadā ir jāziņo īpašie JNI tūlītējo un ilgtermiņa rezultātu rādītāji (II pielikums).

***JNI tūlītējo rezultātu rādītāji*** attiecas uz visām JNI atbalstītām darbībām un raksturo, vai dalībnieki ir pabeiguši JNI intervences pasākumu, vai ir saņēmuši piedāvājumu un vai faktiski ir mainījies dalībnieku stāvoklis. Šie rādītāji ir jāziņo atsevišķi par katru mērķgrupu pēc nodarbinātības statusa – bezdarbnieki, ilgstošie bezdarbnieki, neaktīvas personas, kas nav iesaistītas izglītībā vai apmācībā (sk. 5.3. sadaļu). Katrā no šīm mērķgrupām katru atsevišķu dalībnieku var neuzskaitīt nevienā vai uzskaitīt vienā, divos vai visos trijos JNI tūlītējo rezultātu rādītājos:

**>** dalībnieki, kas ir bezdarbnieki un pabeidz JNI atbalstīto intervenci;

**>** dalībnieki, kas, pabeidzot dalību, saņem darba, izglītības turpināšanas, mācekļa vai prakses vietas piedāvājumu;

**>** dalībnieki, kas, pabeidzot dalību, iesaistījušies izglītībā/apmācībā, kvalifikācijas ieguvē vai ir nodarbināti, tostarp pašnodarbināti.

***JNI ilgtermiņa rezultātu*** rādītāji attiecas arī uz visām JNI atbalstītām darbībām un raksturo dalībnieku izglītības un nodarbinātības statusu. Šie rādītāji ir jāziņo saskaņā ar prasību minimumu, pamatojoties uz dalībnieku reprezentatīvu izlasi, reizi gadā. Katru atsevišķu dalībnieku var neuzskaitīt nevienā vai uzskaitīt vienā, divos vai visos trijos JNI ilgtermiņa rezultātu rādītājos:

**>** dalībnieki, kas piedalās izglītības turpināšanā, apmācības programmās, kuras pabeidzot tiek iegūta kvalifikācija, mācekļa praksē vai stažēšanās pasākumos sešus mēnešus pēc dalības beigām (sk. 5.5. sadaļu);

**>** nodarbinātībā iesaistītie dalībnieki sešus mēnešus pēc dalības beigām (sk. 5.3. sadaļu);

**>** pašnodarbinātībā iesaistītie dalībnieki sešus mēnešus pēc dalības beigām (sk. 5.3. sadaļu).

|  |
| --- |
| Jauniešu nodarbinātības iniciatīva (JNI) ir paredzēta, lai atbalstītu jauniešu garantiju (JG) shēmu īstenošanu, tieši atbalstot nodarbinātībā, izglītībā vai apmācībā neiesaistīto to jauniešu integrēšanu darba tirgū, kuri dzīvo reģionos un kurus visvairāk skāris jauniešu bezdarbs/neaktivitāte.  JG shēmas, kas sniedz atbalstu fiziskām personām, veido divi posmi:   * **JG pakalpojums** – šajā posmā garantiju sniedzēji strādā ar jauniešiem, lai palīdzētu viņiem atrast piemērotu darba, izglītības vai apmācības piedāvājumu; * **JG piedāvājums** – šajās posmā jaunietis piedalās pakalpojuma posmā atrastajā darbā vai apmācībā.   JNI finansējumu var izmantot, lai sniegtu atbalstu garantiju pakalpojuma vai garantiju piedāvāšanas posmā (piemēram, subsidētas prakses vietas vai subsidētas darba vietas) vai abos posmos, kas apvienoti integrētā darbībā. JNI tūlītējo rezultātu rādītāju atbilstība un piemērošana, kā arī to saistība ar JG uzraudzību ir atkarīga no finansētā atbalsta veida. |

**5.10.1. JNI tūlītējo rezultātu rādītāji**

Kā minēts iepriekš, JNI tūlītējo rezultātu rādītāji attiecas uz dažādām atsauces populācijām atkarībā no darba tirgus situācijas (bezdarbnieks, ilgstošais bezdarbnieks, neaktīva persona), un ar tiem uzrauga trīs dažādas situācijas, kas izriet no dalības JNI intervences pasākumos – intervences pasākuma pabeigšana, piedāvājuma saņemšana vai darba vai izglītības/apmācības uzsākšana. Šajā sadaļā ir sniegti praktiski ieteikumi par katru no šiem rādītājiem.

***a) JNI atbalstītā intervences pasākuma pabeigšana***

Kā norādīts EK Metodisko norādījumu C2. pielikumā, lai dalībnieku ierakstītu šajā rādītājā, ir nepieciešams, lai dalībnieks piedalītos tajā pilnībā no sākuma līdz beigām. Tomēr ir pieļaujams, ka dalībnieks izlaiž kādu reizi slimības vai cita līdzīga pamatota iemesla dēļ. Šādā gadījumā var noteikt dalības minimuma slieksni (piemēram, 90 %), bet tas ir jāpiemēro konsekventi.

Dalībnieki, kas neapmeklē pasākumu saskaņā ar grafiku un/vai pamet plānotās darbības pirms to pabeigšanas (t. i., izstājas, pat ja jāpieņem piedāvājums), nav jāuzskaita (sk. sadaļas “Intervence pretstatā darbībai” un “Ieraksts par pabeigšanu izstāšanās no darbības brīdī”).

***b) Darba, izglītības turpināšanas, mācekļa vai prakses vietas piedāvājuma saņemšana***

Saskaņā ar EK Metodisko norādījumu par uzraudzību un novērtēšanu C2. pielikumu *“piedāvājums tiek definēts kā brīvprātīgs solījums ar nosacījumiem, ko piedāvātājs (piemēram, darba devējs, apmācības organizācija) sniedzis dalībniekam, lai viņš šo piedāvājumu pieņemtu, ja tas skaidri apliecina piedāvātāja gribu noslēgt līgumu ar dalībnieku saskaņā ar konkrētiem noteikumiem un ja tas ir sniegts tā, lai pamatoti varētu saprast, ka, pieņemot šo piedāvājumu, tiks noslēgta saistoša vienošanās. Tiklīdz dalībnieks pieņem piedāvājumu, šis piedāvājums kļūst par vienošanos, kas ir juridiski saistoša abām pusēm.”*Piedāvājuma priekšmets varētu būt darbs, izglītības turpināšana, prakse vai stažēšanās, ko piedāvātājs varētu piedāvāt adresātam.

Kopējie JNI tūlītējo rezultātu rādītāji, kas apkopo darba/izglītības piedāvājumus, neietver nekādas atsauces uz ***kvalitāti*** (ilgums, nepieciešamās prasmes utt.). Reģistrējami ir visi piedāvājumi, kas atbilst piedāvājuma definīcijai.

Attiecībā uz tūlītējo rezultātu rādītājiem **par piedāvājumu nav uzskatāmas** šādas situācijas:

prakses, arodizglītības vai citu pasākumu piedāvājumi, ja tie ir tās pašas JNI darbības sastāvdaļa, kurās dalībnieks piedalās;



nodarbinātības dienesta piedāvājums dalībniekam pieteikties pie konkrēta darba devēja vai mācību iestādē;



dalībnieks tiek uzaicināts vai nosūtīts uz darba interviju.



Ja pati JNI intervence ir darba, stažēšanās vai apmācības nodrošināšana vai izglītības vai apmācības turpināšana dalībniekiem (t. i., pēc definīcijas dalībnieki jau ir saņēmuši piedāvājumu, ar to saprotot Garantijas jauniešiem rekomendāciju), atbalstu neuzskata par piedāvājumu. Šajā gadījumā JNI tūlītējo rezultātu rādītājā par personām, kas saņēmušas piedāvājumu, norāda nulles vērtības.

Rādītājos, kas attiecas uz piedāvājumiem, iekļauj visus dalībniekus un neizslēdz tos, kas dalību beidz agrāk, nekā tas bija plānots.

|  |
| --- |
| ***Jēdziens – piedāvājuma saņemšana, “beidzot dalību”***  Piedāvājumus, kas saņemti JNI atbalsta laikā, var interpretēt kā atbalsta rezultātu – neatkarīgi no tā, tieši kurā brīdī tie sniegti (pat ja pēc pašiniciatīvas), un tāpēc tos uzskaita tūlītējo rezultātu rādītājos. Tas nozīmē, ka termins “pēc dalības beigām” ir interpretējams visai elastīgi un ka rādītājos jāuzskaita dalībnieki, kas “saņēmuši” piedāvājumu pēc dalības beigām, nevis stingri interpretējot “saņēmuši piedāvājumu, beidzot dalību” (kas nozīmētu, ka piedāvājumi, kas saņemti pirms dalības beigām, neskaitās) (sk. 52. piemēru). |

***c) Dalībnieki, kas ir iesaistījušies izglītībā/apmācībā, iegūst kvalifikāciju vai iesaistās nodarbinātībā, tostarp pašnodarbinātie***

Tie ir svarīgi rādītāji JNI intervences efektivitātes ziņā, jo tie parāda dalībnieku darba tirgus vai izglītības statusa faktiskās izmaiņas.

Šie rādītāji ietver dalībniekus, kuriem ir pozitīvs iznākums (tostarp tos, kuri ir izstājušies, nepabeidzot intervences pasākumu). Uzskaita šādus dalībniekus:

* tos, kuri ir ieguvuši kvalifikāciju intervences pasākuma rezultātā (sk. 5.5.2. sadaļu), vai
* tos, kuri iesaistījušies nodarbinātībā vai izglītībā/apmācībā četru nedēļu laikā pēc intervences pasākuma pabeigšanas (sk. 5.3.2. un 5.5.3. sadaļu).

***Norādījumi un ieteikumi***

Intervence pretstatā darbībai

Ir jānošķir termini “intervence” un “darbība”. Saistībā ar JNI rezultātu rādītājiem termins “intervence” attiecas uz pilnu pasākumu kopumu (t. i., uz vienu vai vairākiem pasākumiem), kas plānoti katram dalībniekam, un plānoto periodu, kurā šiem pasākumiem jānotiek saistībā ar JNI atbalstīto darbību.

Darbības ietvaros plānotie pasākumi un to ilgums var būt vienāds visiem dalībniekiem vai katram dalībniekam atšķirīgs (t. i., individuālie vai pielāgotie pasākumi). Tādējādi vienas darbības ietvaros katram dalībniekam var būt atšķirīgs JNI intervences ilgums un saturs. Terminu “intervence” izmanto, lai raksturotu “intervences pabeigšanas aktu” (t. i., dalībnieks pabeidz visu plānoto darbību grafiku) (sk. 53. piemēru).

Atbalsttiesīgie JNI dalībnieki var gūt labumu no JNI intervences pasākumiem, kas tiek īstenoti saskaņā ar vairākām JNI atbalstītām darbībām – atkarībā no tā, kādā veidā šīs darbības ir izstrādātas. Dalībnieku atbilstība ir atkārtoti jāapstiprina, uzsākot katru attiecīgo darbību. Kā norādīts 4.3.1. sadaļā, dalībnieku uzskaita tikai vienu reizi katrā konkrētajā darbībā, bet, ja dalībnieks piedalās vairākās darbībās, viņu uzskaita katrā darbībā (katrā atsevišķā dalības ierakstā).

Ieraksts par pabeigšanu izstāšanās no darbības brīdī

Vadošajām iestādēm jānodrošina, ka attiecībā uz visām darbībām, kurām ir JNI finansējums, ir izstrādāts mehānisms, lai noteiktu, kuri dalībnieki ir pabeiguši plānoto darbību grafiku un kuri to nav pabeiguši. Šim nolūkam ieteicams pierakstīt datus indivīda līmenī (piemēram, vai intervences pasākums ir pabeigts vai pamests pirms laika), kad dalībnieks beidz dalību. Tad būtu vienkāršāk apkopot datus rādītāja iegūšanai, jo īpaši gadījumā, ja dalības plānotais ilgums ir saistīts ar individuālajām vajadzībām (t. i., mērķtiecīgs atbalsts).

***Praktiski piemēri***

|  |
| --- |
| **52. piemērs. Piedāvājums noraidīts, dalībnieks turpina JNI darbību**  *Neaktīvs dalībnieks (kas iepriekš nav bijis iesaistīts izglītībā vai apmācībā), piedaloties JNI intervences pasākumā, saņem prakses piedāvājumu.*  *Viņš noraida šo piedāvājumu un turpina piedalīties intervences pasākuma plānotajās darbībās līdz pat to beigām.*  -> Dalībnieks ir pabeidzis plānotās darbības (intervences pasākumus) JNI darbības ietvaros, tādējādi viņš ir jāreģistrē rādītājā:  neaktīvie dalībnieki, kas nav iesaistīti izglītībā vai apmācībā un kas pabeidz JNI atbalstīto intervenci.  -> Dalībnieks bija saņēmis prakses piedāvājumu (lai arī tas netika izdarīts, “beidzot dalību”), tāpēc viņš ir jāreģistrē arī:  neaktīvie dalībnieki, kas, beidzot dalību, saņem darba, izglītības turpināšanas, mācekļa vai prakses vietas piedāvājumu. |

|  |
| --- |
| **53. piemērs. Intervences pasākuma pabeigšana**  *JNI darbība ilgst 2 gadus. Viens un tas pats 6 mēnešu intervences pasākums (vai pasākumu virkne) tiek rīkots secīgi dažādām cilvēku grupām.*  -> Neatkarīgi no tā, kurā intervences vilnī dalībnieks piedalās, visi dalībnieki, kas pabeidz 6 mēnešu pasākumu periodu, tiks uzskatīti par dalībniekiem, kas “pabeiguši intervenci”.    -> Ja dalībnieki ir pametuši darbību pirms plānotā 6 mēnešu intervences pasākuma beigām, lai sāktu strādāt, viņi netiks uzskaitīti kā personas, kas pabeigušas JNI intervenci. |

|  |
| --- |
| **54. piemērs. Dalībnieks pamet intervences pasākumu, lai sāktu strādāt**  *Dalībnieks, kas ir bezdarbnieks, saņem darba piedāvājumu, kamēr piedalās JNI darbībā. Viņš pieņem piedāvājumu un nekavējoties pamet pasākumu pirms plānoto darbību beigām.*  -> Dalībnieks nav pabeidzis plānotās darbības un nav jāreģistrē kā persona, kas pabeigusi JNI atbalstītos intervences pasākumus.  -> Dalībnieks ir saņēmis piedāvājumu, tādējādi viņš ir jāreģistrē rādītājā:  dalībnieki, kas ir bezdarbnieki un kas, beidzot dalību, saņem darba, izglītības turpināšanas, mācekļa vai prakses vietas piedāvājumu.  -> Dalībnieks ir sācis strādāt 4 nedēļu laikā no izstāšanās dienas, tāpēc ir jāreģistrē:  dalībnieki, kas, beidzot dalību, iesaistījušies izglītībā/apmācībā, kvalifikācijas ieguvē vai ir nodarbināti, tostarp pašnodarbināti. |

|  |
| --- |
| **55. piemērs. Turpmākas izglītības piedāvājums, kas sākas pēc 4 nedēļām pēc izstāšanās datuma**  *Dalībnieks, kas ir bezdarbnieks, piedalās 6 mēnešus ilgā, JNI atbalstītā darbībā. Trešajā mēnesī dalībnieks no ārēja avota saņem (un pieņem) piedāvājumu turpināt izglītību. Mācības nesākas 3 mēnešus, un pa to laiku dalībnieks nolemj, ka JNI atbalstītajiem pasākumiem vairs nav nozīmes, un izstājas no darbības. Visbeidzot – 3 mēnešus vēlāk viņš pieņem piedāvājumu, kā plānots, un turpina iegūt izglītību.*  -> Dalībnieks nav pabeidzis plānotās darbības un nav jāreģistrē kā persona, kas pabeigusi JNI atbalstītos intervences pasākumus.  -> Dalībnieks ir jāreģistrē rādītājā:  dalībnieki, kas ir bezdarbnieki un kas, beidzot dalību, saņem darba, izglītības turpināšanas, mācekļa vai prakses vietas piedāvājumu.  -> Tomēr, tā kā mācības nav sākušās 4 nedēļu laikā pēc dalības beigām, dalībnieks nav jāuzskaita tūlītējo rezultātu rādītājā “izglītībā/apmācībā iesaistītie dalībnieki, beidzot dalību” (bet tiks uzskaitīts ilgtermiņa rezultātu rādītājā “dalībnieki, kas piedalās izglītības turpināšanā (..) sešus mēnešus pēc dalības beigām”). |

|  |  |
| --- | --- |
| **56. piemērs. Dalībnieki, kas piedalās divās atsevišķās JNI darbībās**  *Dalībnieki, kas ir bezdarbnieki, piedalās JNI darbībā, kas paredz sniegt atbalstu darba un prakses vietu meklēšanā darba meklētājiem (A darbība, atbalsts darba meklētājiem). Viņiem tiek piedāvāts sākt praksi, ko organizē, izmantojot citu JNI darbību (B darbība, prakse), kuru viņi uzsāks, kad tiks pabeigti plānotie A darbības pasākumi.*  -> Katra darbība ir jāuzrauga neatkarīgi, un dalībnieku rezultāti ir jāreģistrē par katru atsevišķu darbību (t. i., katrai personai būs divi dalības ieraksti, sk. 4.1.5. sadaļu). | |
| **JNI tūlītējo rezultātu rādītāji – A darbība**   * Pabeigts JNI atbalstītais intervences pasākums – ja dalībnieks gūst labumu no JNI atbalstītā intervences pasākuma visu plānoto pasākuma periodu. * Piedāvājuma saņemšana: **JĀ** – rādītājā jāuzskaita piedāvājumi, kas saņemti A darbības laikā (un līdz 4 nedēļām pēc dalības beigām). * Dalībnieki, kas, beidzot dalību, iesaistījušies izglītībā/apmācībā, kvalifikācijas ieguvē vai ir nodarbināti, tostarp pašnodarbināti, – ja intervences pasākuma rezultātā ir ieguvuši kvalifikāciju vai ja ir iesaistīti nodarbinātībā vai izglītībā/apmācībā. | **JNI tūlītējo rezultātu rādītāji – B darbība**   * Pabeigts JNI atbalstītais intervences pasākums – ja dalībnieks gūst labumu no JNI atbalstītā intervences pasākuma visu plānoto pasākuma periodu. * Piedāvājuma saņemšana: **NĒ** – šai darbībai nav jāreģistrē piedāvājumi. Norāda nulles vērtības. * Dalībnieki, kas, beidzot dalību, iesaistījušies izglītībā/apmācībā, kvalifikācijas ieguvē vai ir nodarbināti, tostarp pašnodarbināti, – ja intervences pasākuma rezultātā ir ieguvuši kvalifikāciju vai ja ir iesaistīti nodarbinātībā vai izglītībā/apmācībā. |

|  |
| --- |
| **57. piemērs. Atbalsts darba meklētājiem un prakse kā vienas darbības sastāvdaļa**  *Neaktīvs dalībnieks piedalās JNI intervences pasākumos, kas sastāv no diviem posmiem, – pirmajā posmā dalībnieks iesaistīts aktivēšanas/motivēšanas pasākumos (atbalsts darba meklētājiem); pēc šo pasākumu pabeigšanas dalībnieku nosūta uz praksi, ko organizē un finansē ar tās pašas darbības starpniecību. Abus šos pasākumus atbalsta ar JNI kā integrētu darbību.*  -> Dalībnieku rezultātus pieraksta tikai vienu reizi par darbību (sk. 4.1.5. sadaļu). Šajā gadījumā pāreja uz praksi notiek vienas darbības ietvaros un tā nav tūlītējs rezultāts, kas būtu reģistrējams tūlītējo rezultātu rādītājos. Tūlītējo rezultātu rādītāji attiecas uz stāvokli tikai pēc darbības pabeigšanas (t. i., pēc prakses pabeigšanas).    **JNI tūlītējo rezultātu rādītāji**   * Pabeigts JNI atbalstītais intervences pasākums: JĀ – ja dalībnieks gūst labumu no JNI atbalstītā intervences pasākuma visu plānoto pasākuma periodu. * Piedāvājuma saņemšana: NĒ. * Dalībnieki, kas, beidzot dalību, iesaistījušies izglītībā/apmācībā, kvalifikācijas ieguvē vai ir nodarbināti, tostarp pašnodarbināti, – ja intervences pasākuma rezultātā ir ieguvuši kvalifikāciju vai ja ir iesaistīti nodarbinātībā vai izglītībā/apmācībā. |

|  |
| --- |
| **58. piemērs. Atbalsts darba meklētājiem un prakse kā vienas darbības sastāvdaļa, saņemot piedāvājumu no ārēja avota**  *Neaktīvs dalībnieks piedalās JNI intervences pasākumos, kas sastāv no diviem posmiem, – pirmajā posmā dalībnieks iesaistīts aktivēšanas/motivēšanas pasākumos (atbalsts darba meklētājiem); pēc šo pasākumu pabeigšanas dalībnieku nosūta uz praksi, ko organizē un finansē ar tās pašas darbības starpniecību. Tomēr, kamēr dalībnieks piedalās pirmajā posmā, viņš saņem piedāvājumu no ārēja avota (nav tās pašas darbības sastāvdaļa). Viņš pieņem piedāvājumu un pamet darbību.*  -> Dalībnieku rezultātus pieraksta tikai vienu reizi par darbību (sk. 4.1.5. sadaļu). Šajā gadījumā dalībnieks izstājas no darbības pirms tās pabeigšanas, lai sāktu pasākumu, ko piedāvājis ārējs avots. Saņemtais piedāvājums ir jāreģistrē tūlītējo rezultātu rādītājos. Tūlītējo rezultātu rādītāji attiecas uz stāvokli pēc darbības pabeigšanas.    **JNI tūlītējo rezultātu rādītāji**   * Pabeigts JNI atbalstītais intervences pasākums: NĒ – šajā gadījumā dalībnieks pabeidz JNI atbalstīto intervences pasākumu pirms plānoto pasākumu beigām, lai pieņemtu ārēju piedāvājumu. * Piedāvājuma saņemšana: JĀ – ārējie piedāvājumi, kas saņemti darba meklēšanas atbalsta pasākumu laikā (un 4 nedēļu laikā pēc dalības beigām), jāuzskaita piedāvājumu rādītājos. * Dalībnieki, kas, beidzot dalību, iesaistījušies izglītībā/apmācībā, kvalifikācijas ieguvē vai ir nodarbināti, tostarp pašnodarbināti, – ja intervences pasākuma rezultātā ir ieguvuši kvalifikāciju vai ja ir iesaistīti nodarbinātībā vai izglītībā/apmācībā. |

**5.10.2. JNI un jauniešu garantijas (JG) uzraudzības atšķirība**

Lai arī JNI ir paredzēta, lai atbalstītu jauniešu garantiju shēmu īstenošanu, skaidrs, ka JNI un JG uzraudzība nav viens un tas pats. Jauniešu garantijas ir politikas pasākumu pakete ar vienu kopēju mērķi, proti, nodrošināt darba, izglītības vai apmācības piedāvājumu 4 mēnešu laikā, savukārt JNI nodrošina finansējumu, lai atbalstītu vienu vai vairākus šīs paketes elementus, katram no kuriem ir savs specifiskais atbalsta mērķis kā kopējā procesa posmam. Attiecīgi katru uzrauga atšķirīgi.

Uzraugot jauniešu garantiju īstenošanu, uzmanība tiek pievērsta piedāvājumu sniegšanai 4 mēnešu mērķa periodā, savukārt turpmāk tiek novērots, kas notiek ar atbalsta saņēmējiem pēc tam. Novērojumu grafiks ir noteikts, pamatojoties uz JG pakalpojuma sākuma un beigu fāzi, kas saskaņā ar definīciju notiek, kad tiek uzsākts piedāvājums vai pirmstermiņa dalības pārtraukšanas gadījumā (piemēram, izstāšanās vai sankciju gadījumā)[[46]](#footnote-46). Savukārt JNI ir paredzēta, lai atbalstītu gan JG pakalpojuma, gan piedāvājuma fāzes, un tās abas ir jāuzrauga.

Uzsākšanas un izstāšanās datumi

Ja JNI darbības atbalsta tikai JG pakalpojuma fāzi, piemēram, ar sagatavošanas pasākumiem, kas nodrošina konsultācijas, norādījumus un apmācību sociālo prasmju apguvei, JNI un JG uzraudzība ir līdzīga. JNI darbības sākums un izstāšanās no tās var sakrist ar JG pakalpojuma fāzes sākumu un izstāšanos no tās, lai arī tas tā var nebūt (piemēram, ja persona uzsāk JNI finansēto darbību pēc reģistrēšanās JG pakalpojumam).

No otras puses, JNI darbības, kas atbalsta faktisko piedāvājumu sniegšanu, ir visai atšķirīgas, jo visiem dalībniekiem pēc definīcijas jau ir jābūt tādiem, kas saņēmuši piedāvājumu un no JG ir izstājušies ar pozitīvu rādītāju. Šādā gadījumā visa JNI īstenošanas uzraudzība faktiski notiek JG uzraudzības turpmākās kontroles fāzē.

Piedāvājumu noraidīšana un atkārtotas atgriešanās uzskaite

Gan JG uzraudzības, gan JNI uzraudzības gadījumā –, ja persona noraida piedāvājumu, kas izdarīts JG pakalpojuma fāzes laikā, tā var turpināt piedalīties pakalpojumā/intervences pasākumā.

Savukārt atkārtotas atgriešanās uzskaite atšķiras. JG uzraudzības procesā tiek uzskaitīts katrs sākums – neatkarīgi no tā, cik reižu viens un tas pats dalībnieks ir piedalījies pakalpojumā, un turpmākajos mainīgajos lielumos reģistrē informāciju par iepriekšējo JG pieredzi. JNI uzraudzības (tāpat kā visas ESF uzraudzības) nolūkos dalībniekus uzskaita tikai vienreiz katrā darbībā (atjauninot viņu esošo dalības ierakstu, dalībniekam atgriežoties) (sk. 13. piemēru).

Ilgtermiņa rezultātu rādītāji (JNI) pretstatā turpmākās situācijas rādītājiem (JG)

Vēl viena atšķirība attiecībā uz JG uzraudzību ir turpmākās situācijas rādītāji. JNI ilgtermiņa rezultātu rādītājus reģistrē 6 mēnešus pēc darbības pabeigšanas, kā arī ieraksta tikai pozitīvus rezultātus. Savukārt JG “turpmākās izpildes” rādītāji ietver gan pozitīvu, gan negatīvu iznākumu (t. i., jāziņo par bezdarbniekiem un neaktīvām personām, kā arī par personām, kas iesaistītas nodarbinātībā vai izglītībā/apmācībā), un šie rādītāji ir jāapkopo 6, 12 un 18 mēnešus pēc izstāšanās.

# 6. Pielikums

## 6.1. ESF uzraudzības organizēšana

Turpmāk sniegtajā diagrammā ir ieskicēti dažādi atbildības slāņi ESF programmu uzraudzībai attiecībā uz datu vākšanu, apstrādi un ziņošanu.



## **6.2. Terminu glosārijs**[[47]](#footnote-47)

*Piezīme. Šeit sniegto terminu definīcijas ir primāri ņemtas no jaunākās Kopīgo noteikumu regulas (1303/2013) 2. panta vai no iepriekšējās KNR (1083/2006) tā paša panta.*

***Dalībnieks***

Dalībnieks ir fiziska persona, kura aktīvi piedalās ESF darbībā, gūst tiešu labumu no atbalsta, kas rada izdevumus, un kuru var identificēt un lūgt sniegt personas datus, kas nepieciešami visiem kopējiem rādītājiem.

***Darbība***

Projekts, līgums, pasākums vai projektu grupa, ko atlasa attiecīgo darbības programmu vadošās iestādes vai to pārraudzībā un kas veicina prioritāšu mērķu (virzienu) vai prioritāšu (prioritārais virziens) sasniegšanu. (..)

***Darbības programma***

Dokuments, kuru iesniedz dalībvalsts un apstiprina Komisija un kurā izklāsta attīstības stratēģija, izmantojot saskaņotu prioritāšu kopumu, kas īstenojamas ar atbalstu no fonda vai – konverģences mērķa gadījumā – no Kohēzijas fonda un ERAF.

***Ieguldījumu prioritāte***

Ieguldījumu prioritātes ir mērķi, ar kuriem izsaka un vērš uzmanību uz tematiskajiem mērķiem (kas noteikti KNR 9. pantā), un tās ir noteiktas konkrēto fondu regulās. Proti, ESF regulas 3. pantā kopumā ir noteiktas ESF atbalsta 19 ieguldījumu prioritātes.

Katra ieguldījumu prioritāte (kas noteikta Savienības līmenī) ir jāsasaista vismaz ar vienu specifisko atbalsta mērķi, kas noteikts dalībvalsts līmenī, lai konkrēti atainotu izmaiņas, ko vēlas panākt ar ES atbalstu (piemēram, “uzlabot mazkvalificēto bezdarbnieku un neaktīvo personu nodarbinātību”). Ar specifiskajiem atbalsta mērķiem kopumā definē ieguldījumu prioritāti, lai nodrošinātu atbilstīgu mērķnorādi valsts un reģionālajā kontekstā. Specifiskais atbalsta mērķis nedrīkst būt plašāks par ieguldījumu prioritāti, ar kuru tas ir saistīts.

***Pabeigta darbība***

Darbība, kura ir fiziski pabeigta vai pilnībā īstenota un saistībā ar kuru atbalsta saņēmēji ir veikuši visus saistītos maksājumus un atbalsta saņēmējiem ir izmaksāts atbilstošais publiskais ieguldījums.

***Partnerības līgums***

Dokuments, kuru sagatavojusi dalībvalsts, iesaistot partnerus atbilstoši daudzlīmeņu pārvaldības pieejai, un kurā izklāstīta minētās dalībvalsts stratēģija, prioritātes un kārtība attiecībā uz ESI fondu efektīvu un lietderīgu izmantošanu, lai īstenotu Savienības stratēģiju gudrai, ilgtspējīgai un integrējošai izaugsmei, un kuru pēc vērtēšanas un apspriešanās ar attiecīgo dalībvalsti apstiprina Komisija.

***Prioritārais virziens***

Viena no darbības programmas stratēģijas prioritātēm, kura ietver saistītu darbību grupu ar konkrēti izmērāmiem mērķiem.

Prioritārais virziens var aptvert vienu vai vairākus tematiskos mērķus, kas attiecas uz vienu vai vairākām ESF regulā norādītajām ieguldījumu prioritātēm (sk. 2013. gada KNR).

***Reģionu kategorija***

Reģioni saskaņā ar 90. panta 2. punktu ir iedalīti tādās kategorijās kā “mazāk attīstīti reģioni”, “pārejas reģioni” vai “vairāk attīstīti reģioni”:

a) mazāk attīstīti reģioni, kuros IKP uz vienu iedzīvotāju ir mazāk nekā 75 % no vidējā IKP ES-27 valstīs;

b) pārejas reģioni, kuros IKP uz vienu iedzīvotāju ir no 75 % līdz 90 % no vidējā IKP ES-27 valstīs;

c) vairāk attīstītie reģioni, kuros IKP uz vienu iedzīvotāju ir augstāks nekā 90 % no vidējā IKP ES-27 valstīs.

Reģionus iekļauj kādā no trim kategorijām, pamatojoties uz to, kāds ir katra reģiona IKP uz vienu iedzīvotāju pēc pirktspējas paritātes, aprēķinu pamatojot uz Savienības rādītājiem par 2007.–2009. gadu, attiecībā pret ES-27 valstu vidējo IKP tajā pašā pārskata periodā.

***Sadarbības iestāde***

Jebkura publiska vai privāta institūcija, kas darbojas vadošās iestādes vai sertifikācijas iestādes pakļautībā vai kas šādu iestāžu uzdevumā veic pienākumus saistībā ar atbalsta saņēmēju īstenošanas darbībām.

***Saņēmējs***

Publiska vai privāta institūcija (..), kas atbildīga par darbību sākšanu vai gan sākšanu, gan īstenošanu (..).

***Tematiskais(-ie) mērķis(-i)***

KNR 9. pantā noteiktie tematiskie mērķi ir virsmērķi, kas jāsasniedz ar struktūrfondiem, lai sekmētu Savienības stratēģiju gudrai, ilgtspējīgai un integrējošai izaugsmei.

ESF regulas 3. pantā ir ierobežotas ESF atbalsta jomas, ietverot četrus no vienpadsmit KNR noteiktajiem tematiskajiem mērķiem (9. panta 8.–11. punkts):

* veicināt stabilas un kvalitatīvas darba vietas un atbalstīt darbaspēka mobilitāti;
* veicināt sociālo iekļaušanu, apkarot nabadzību un jebkādu diskrimināciju;
* ieguldīt izglītībā, apmācībā un arodizglītībā prasmju apguvei un mūžizglītībā;
* uzlabot publisko iestāžu un ieinteresēto personu institucionālo spēju un efektīvu valsts pārvaldi.

Tematiskos mērķus izsaka vairākās konkrētās ieguldījumu prioritātēs.

***Vadošā iestāde***

Dalībvalsts pilnvarotā vadošā iestāde ir atbildīga par darbības programmas vadību un īstenošanu saskaņā ar pareizas finanšu pārvaldības principu.

Vadošā iestāde uzņemas galveno atbildību par fondu un EJZF faktisku un efektīvu īstenošanu un tādējādi izpilda būtisku daļu funkciju, kas attiecas uz programmas pārvaldību un uzraudzību, finanšu vadību un kontroli, kā arī projektu atlasi. Attiecīgi ir jānosaka vadošās iestādes pienākumi un funkcijas.

## Galvenās 2016. gada maija atjauninājuma izmaiņas

* Sīkākas norādes ir pievienotas 2.2.1. sadaļā “Datorizētā sistēma” – uzskaitīti lauki, kas reģistrējami elektroniskā veidā (Deleģētās regulas (ES) Nr. 480/2014 III pielikums).
* 2.3.6. sadaļa “Obligātais iedalījums pēc dzimuma” – paplašināts punkts (divi pēdējie teikumi), nošķirot dzimumu iedalījuma prasību attiecībā uz kopējiem un programmas specifiskajiem rādītājiem.
* 4.1.2. sadaļa “Dalībnieku uzskaite veiktspējas paaugstināšanas darbībās” – pievienota jauna sadaļa.
* 5.2. sadaļa “Dzimums” – pievienota atsauce uz programmas specifiskajiem rādītājiem, ja atbilstīgi.
* Sīkākas norādes ir pievienotas 5.5.2. sadaļā “Kā reģistrēt dalībniekus, kuri iegūst kvalifikāciju” – kā reģistrēt kvalifikācijas rezultātus, kas kļūst zināmi pēc 4 nedēļu perioda.
* **Piezīme**. Tabulu, iedaļu un piemēru numerācija tika atjaunināta, ievērojot uzskaitītās izmaiņas.

1. Eiropas Parlamenta un Padomes 1995. gada 24. oktobra Direktīva 95/46/EK par personu aizsardzību attiecībā uz personas datu apstrādi un šādu datu brīvu apriti:

   http://eur-lex.europa.eu/LexUriServ/LexUriServ.do?uri=CELEX:31995L0046:en:HTML [↑](#footnote-ref-1)
2. Komisijas 2014. gada 3. marta Deleģētā regula (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu. [↑](#footnote-ref-2)
3. Šo vērtību apkopojumu ieguldījumu prioritātes līmenī sniedz ikgadējo īstenošanas ziņojumu 4.A un 4.B tabulā. [↑](#footnote-ref-3)
4. Šo vērtību apkopojumu ieguldījumu prioritātes līmenī sniedz ikgadējo īstenošanas ziņojumu 2.A, 2.B un 2.C tabulā. [↑](#footnote-ref-4)
5. Sk. ikgadējo un galīgo īstenošanas ziņojumu paraugā attiecībā uz mērķi “Investīcijas izaugsmei un nodarbinātībai” iekļautās 2.A tabulas zemsvītras piezīmi. Īstenošanas regulas Nr. 2015/207 V pielikums [↑](#footnote-ref-5)
6. Attiecībā uz pabeigtām darbībām, kas ietver materiālus ieguldījumus, Regulā izmanto terminu “fiziski pabeigts”. [↑](#footnote-ref-6)
7. http://ec.europa.eu/eurostat/documents/64157/4373735/02-ESS-quality-definition.pdf/f0fdc8d8-6a9b-48e8-a636-9a34d073410f [↑](#footnote-ref-7)
8. Tas neattiecas uz diviem iznākuma rādītājiem “personas no lauku apvidiem” un “bezpajumtnieki vai mājokli zaudējušas personas”, kurus iegūst, pamatojoties uz reprezentatīvu izlasi. [↑](#footnote-ref-8)
9. Komisijas 2006. gada 8. decembra Regula (ES) Nr. 1828/2006:

   http://eur-lex.europa.eu/legal-content/EN/TXT/?qid=1398169431214&uri=CELEX:02006R1828-20111201 [↑](#footnote-ref-9)
10. Dalībnieku kopskaits šeit ir dalībnieku kopējais skaits, kas reģistrēts uzraudzības nolūkos, un tas var nesakrist ar atbalstīto personu kopējo skaitu. Atbalstīto personu kopējais skaits nav to datu skaitā, kuriem veic periodisku uzraudzību, bet to katru gadu norāda, sniedzot ikgadējo īstenošanas ziņojumu, sk. 4.9.1. sadaļu. [↑](#footnote-ref-10)
11. Dalībnieki, kas ir 25 gadus veci, nav jāiekļauj rādītājā “jaunāki par 25 gadiem”. [↑](#footnote-ref-11)
12. Dalībnieki, kas ir 54 gadus veci, nav jāiekļauj rādītājā “vecāki par 54 gadiem”. [↑](#footnote-ref-12)
13. Sīkāku informāciju par finanšu instrumentiem sk. http://ec.europa.eu/regional\_policy/thefunds/fin\_inst/pdf/fi\_esif\_2014\_2020.pdf [↑](#footnote-ref-13)
14. Regulas Nr. 480/2014 5. pantā noteikts, ka “*dotācijas tehniskajam atbalstam var apvienot ar finanšu instrumentiem vienā darbībā saskaņā ar Regulas (ES) Nr. 1303/2013 37. panta 7. punktu tikai vienam mērķim – paredzamās investīcijas tehniskajai sagatavošanai par labu galasaņēmējam, ko atbalsta ar šo darbību*”. [↑](#footnote-ref-14)
15. Komisijas 2014. gada 3. marta Deleģētā regula (ES) Nr. 480/2014: http://eur-lex.europa.eu/legal- content/EN/TXT/PDF/?uri=CELEX:32014R0480&from=EN [↑](#footnote-ref-15)
16. https://circabc.europa.eu/sd/a/cd1989c9-d017-40e5-a761-9292092500ec/9.a%20FOLLOW%20UP%20TWG\_YEI%20REPORTING.pdf [↑](#footnote-ref-16)
17. https://ec.europa.eu/sfc/en/helppage/IRSFCF [↑](#footnote-ref-17)
18. Jābūt mazākam vai vienādam ar dalībnieku kopskaitu, ja dati ievākti no visiem dalībniekiem [↑](#footnote-ref-18)
19. Noderīgas vadlīnijas par šo jautājumu sniegtas dokumentā *Trans Data Position Paper, UK Office for National Statistics, 2009:*

    http://www.ons.gov.uk/ons/guide-method/measuring-equality/equality/equality-data-review/trans-data-position-paper.pdf [↑](#footnote-ref-19)
20. Subsidētais darbs ir darbs, kas tiek atbalstīts ar nodarbinātības stimuliem, kā noteikts ES Darba tirgus politikas datubāzē (4. kategorija, 68.–71. punkts): http://ec.europa.eu/eurostat/documents/3859598/5935673/KS-GQ-13-002-EN.PDF [↑](#footnote-ref-20)
21. Jāatzīmē, ka ir jānošķir personas, kurām piešķirts dzemdību vai bērna tēvam piešķirtais atvaļinājums (tiek uzskatītas par nodarbinātajiem), un personas, kurām ir bērna kopšanas atvaļinājums (tiek uzskatītas par neaktīvām personām). Tam par pamatu ir šādas ES DSA definīcijas: http://ec.europa.eu/eurostat/documents/3859598/5873749/KS-BF- 03-002-EN.PDF. *“****Grūtniecības un dzemdību atvaļinājums*** *vispirms tiek piešķirts mātei (bet var būt arī bērna tēvam piešķirts atvaļinājums tiesību nodošanas gadījumā) un atbilst valsts tiesību aktos noteiktajam obligātajam atvaļinājuma periodam, ko piešķir, lai mātei pirms un pēc bērna piedzimšanas nodrošinātu pietiekamu atpūtu, vai arī periodam, kas noteikts saskaņā ar apstākļiem valstī. Grūtniecības un dzemdību atvaļinājumā esošas personas vienmēr ir uzskatāmas par nodarbinātām.” “****Bērna kopšanas atvaļinājumu*** *var ņemt māte vai tēvs, un tas ir darba pārtraukums saistībā ar bērna piedzimšanu vai maza bērna audzināšanu. Tas atbilst periodam, kurā vecāki saņem “bērna kopšanas pabalstu”. Personas, kas atrodas pilna laika bērna kopšanas atvaļinājumā, jāuzskata par personām, kas ir ilgstošā prombūtnē no darba.”* [↑](#footnote-ref-21)
22. Pilna laika studenti, kuriem ir (nepilnas slodzes) darbs, jāuzskata par nodarbinātajiem. [↑](#footnote-ref-22)
23. Saskaņā ar ES Darbaspēka apsekojumu bezdarbnieku definīcijā neietilpst personas, kas jaunākas par 15 gadiem un vecākas par 74 gadiem. Sk. http://ec.europa.eu/eurostat/web/lfs/methodology/main-concepts. [↑](#footnote-ref-23)
24. Starptautiskā izglītības standartklasifikācija (*ISCED*2011): http://www.uis.unesco.org/Education/Documents/UNESCO\_GC\_36C-19\_ISCED\_EN.pdf [↑](#footnote-ref-24)
25. http://ec.europa.eu/eurostat/statistics-explained/index.php/Glossary:Dependent\_children [↑](#footnote-ref-25)
26. http://ec.europa.eu/eurostat/statistics-explained/index.php/Glossary:EU-SILC [↑](#footnote-ref-26)
27. http://ec.europa.eu/eurostat/statistics-explained/index.php/Glossary:Household\_budget\_survey\_(HBS) [↑](#footnote-ref-27)
28. *EU-SILC* izmantoto galveno jēdzienu un definīciju saraksts: http://ec.europa.eu/eurostat/web/income-and-living- conditions/methodology/main-concepts-definitions [↑](#footnote-ref-28)
29. Šīm personām nevar būt privāta adrese citur, tām jābūt mājsaimniecības locekļa partnerim vai bērnam, tām jāsaglabā ciešas saites ar mājsaimniecību un jāuzskata šī adrese par dzīvesvietu. [↑](#footnote-ref-29)
30. http://eur-lex.europa.eu/LexUriServ/LexUriServ.do?uri=CELEX:32007R0862:EN:NOT [↑](#footnote-ref-30)
31. http://ec.europa.eu/eurostat/documents/3217494/5727749/KS-31-10-539-EN.PDF [↑](#footnote-ref-31)
32. *Evaluation of ESF Support for Enhancing Access to the Labour Market and the Social Inclusion of Migrants and Ethnic Minorities* (Noslēguma ziņojums, 1.5. tabula) http://ec.europa.eu/social/main.jsp?catId=701&langId=en&internal\_pagesId=619&moreDocuments=yes&tableName=INTERNAL\_PAGES [↑](#footnote-ref-32)
33. http://ec.europa.eu/eurostat/documents/3888793/5850217/KS-RA-11-019-EN.PDF [↑](#footnote-ref-33)
34. Eiropas Statistiķu konferences ieteikumi 2010. gada iedzīvotāju un mājokļu skaitīšanai, *UNECE*, 2006 (sk. 398. punktu): http://www.unece.org/fileadmin/DAM/stats/publications/CES\_2010\_Census\_Recommendations\_English.pdf [↑](#footnote-ref-34)
35. Sk. Konvencijas 1. pantu: https://likumi.lv/ta/lv/starptautiskie-ligumi/id/1630 [↑](#footnote-ref-35)
36. Dzīvošana nabadzībā nozīmē, ka ienākumi ir zemāki par 60 % no rīcībā esošo ienākumu mediānas pēc sociālo maksājumu pārvedumiem. http://ec.europa.eu/eurostat/statistics-explained/index.php/Glossary:At-risk-of-poverty\_threshold [↑](#footnote-ref-36)
37. Materiālais trūkums ir situācija, kad cilvēki nevar atļauties daudzas pamatvajadzības, kas uzskatāmas par būtiskām, lai dzīvotu cienīgu dzīvi Eiropā. Uzskatāms, ka persona dzīvo materiālā trūkumā, ja dzīvo mājsaimniecībā, kurā trūkst vismaz trīs no šādiem deviņiem elementiem, jo nevar tos atļauties: 1. segt negaidītus izdevumus; 2. vienu nedēļu gadskārtējās brīvdienas pavadīt ārpus mājas; 3. samaksāt kavētos maksājumus (hipotēku vai īri, komunālos rēķinus vai aizdevuma daļas maksājumus); 4. ēdienreizi ar gaļu, vistu vai zivi katru otro dienu; 5. nodrošināt mājā pietiekamu siltumu; 6. iegādāties veļas mazgāšanas mašīnu; 7. iegādāties krāsu TV; 8. iegādāties tālruni; 9. iegādāties personīgo automašīnu (sk. http://ec.europa.eu/eurostat/documents/3217494/5722557/KS-31-10-555-EN.PDF). [↑](#footnote-ref-37)
38. Sīkāks tipoloģijas skaidrojums, tostarp biežāk uzdoto jautājumu norādes, ir atrodams *FEANTSA* tīmekļa vietnē: http://www.feantsa.org/spip.php?article120 [↑](#footnote-ref-38)
39. *Eurostat* statistikas datu skaidrojums ir tīmekļa vietnē: http://ec.europa.eu/eurostat/statistics- explained/index.php/Degree\_of\_urbanisation\_classification\_-\_2011\_revision. Metodoloģijas piezīmes ir tīmekļa vietnē: http://ec.europa.eu/eurostat/ramon/documents/DEGURBA/DEGURBA\_Methodology\_DG\_REGIO.zip [↑](#footnote-ref-39)
40. *Eurofound*: http://www.old.eurofound.europa.eu/areas/industrialrelations/dictionary/definitions/europeansocialpartners.htm [↑](#footnote-ref-40)
41. NVO Globālais tīkls: http://www.ngo.org/ngoinfo/define.html [↑](#footnote-ref-41)
42. Kategorijas, kas neietilpst šajā klasē, ir uzskaitītas *Eurostat* metodoloģijas dokumentā: *NACE* 2. red. Saimniecisko darbību statistiskā klasifikācija Eiropas Kopienā, 2008 (286. lpp.) [↑](#footnote-ref-42)
43. Regula (ES) Nr. 1304/2013 (7. pants “Sieviešu un vīriešu līdztiesības veicināšana”): http://eur-lex.europa.eu/LexUriServ/LexUriServ.do?uri=OJ:L:2013:347:0470:0486:EN:PDF [↑](#footnote-ref-43)
44. Regulas (ES) Nr. 1303/2013 5. panta 3. punkta e) apakšpunkts [↑](#footnote-ref-44)
45. Regulas (ES) Nr. 1303/2013 96. panta 2. punkta c) apakšpunkta ii) daļa. [↑](#footnote-ref-45)
46. Jauniešu garantijas uzraudzības rādītāju struktūra (*Indicator Framework for Monitoring the Youth Guarantee*): http://ec.europa.eu/social/contentAdmin/BlobServlet?docId=13402&langId=en, un pavadošā metodiskā rokasgrāmata: https://webgate.ec.europa.eu/emplcms/social/BlobServlet?docId=14091&langId=en [↑](#footnote-ref-46)
47. Avots: KNR regulas 2007–2014 2. pants “Definīcijas” (un Nr. 1083/2006 Vispārīgi noteikumi, 2. pants “Definīcijas”) [↑](#footnote-ref-47)